text:
- 絮言.狂想#044:(香)港人講地(名)(客串:《香港地理達人挑戰》作者 翊少 Xotarios)絮言.狂想#044: - 13/11/2022
- 我係終極語言迷大贏家哈哈哈哈哈(粵字/en subs)波蘭華沙 Polyglot Gathering,DAY 3–4 VLOG - 06/11/2022
- 絮言.狂想#043:tzingkateti(我唔小心倉頡咗) - 29/10/2022
過去呢個星期一(2021-05-24),一年一度嘅Polyglot Gathering圓滿結束.
今年活動原定喺波蘭進行,但係同舊年一樣,因為疫情仍然肆虐,所以轉為網上活動,真人聚會再順延一年.
所以今日想同大家介紹一下Polyglot Gathering呢類型嘅活動,我今年嘅感想,同埋點解你都應該參與.
預先同大家講定先:今年十月嘅Polyglot Conference都一樣會喺網上進行,如果你比較難親身飛嚟飛去,記住捉緊機會,報名參與!
咩係語言迷(Polyglot)活動?
如果你少接觸西方嘅語言迷網上羣體,可能冇乜聽過polyglot呢個詞.Polyglot喺希臘文解「多種語言」(「語言」同「脷」係同一個詞,好多語言裏面都係噉),個字喺過去十年左右喺網上普及化,最常見係喺YouTube講好多語言嘅人.
後來受到世界語嘅羣體啓發,有比較出名嘅polyglot先後搞起咗Polyglot Conference,Polyglot Gathering等活動.前者每年都喺世界嘅唔同地方舉辦,後者主要for歐洲,一開始一直喺柏林,後來大約三年轉一次地方.但係因為武肺關係,舊年開始兩者都喺網上舉行.
我淨係識兩文三語,夠班參加咩?
當然夠!啱啱嘅介紹之中,之所以強調polyglot嘅廣義,就係想畀大家知道只要你鍾意語言,不論你係邊個,你識幾多語言,都一律歡迎!
一嚟對於「識唔識」一種語言嘅定義可以好個人,你可能識過唔同語言,但係冇乜學到高水準.
你亦都可能係對某一種語言(尤其是係少數語言)特別有愛,所以冇乜「儲」語言.
仲有就係,其實兩文三語已經算係好犀利㗎喇!甚至我見過有啲單語人士,因為對學語言嘅世界好好奇,都會照出席.
語言迷活動有咩做?
呢啲活動嘅形式係基於一個學術論壇,幾日之內,每日都有好多講座同工作坊.題目可以好廣泛,由最學術嘅(例如歷史)到最輕鬆嘅笑話,遊戲都有.好常見嘅講題亦包括學習方式/貼士同埋介紹一隻語言(或者語言入門班).
但係我個人睇法係,呢啲活動都只係聚會嘅藉口.最緊要嘅,始終係去識朋友.
你喺個活動嘅時候,通常同時間會有兩三個talk進行,如果全部都唔啱心水,可以喺走廊,屋頂,吹水室等等吹水.我都仲記得喺2016年嘅Gathering,當時我啱啱夠秤,就學人把酒言……語.(你未試過嘅話,飲酒係會流利咗㗎,好似係!)
除此之外,活動期間,好多人會共進三餐.另外亦都流行同其他參加者一齊住,Gathering喺柏林,(嚟緊)波蘭嘅時候,主辦單位都卜咗成間酒店(旅舍),等大家可以全日留喺大廈裏面同新朋友交流.2019年喺布拉迪斯拉發(Bratislava)嘅時候,我就咁啱同另外一兩個參加者卜咗同一間賓館,所以又可以一齊進出.
至於呢兩年喺網上,就有少少唔同.Gathering啲講座,工作坊編排咗喺歐洲時間嘅日頭舉行,而為咗模擬真實活動嘅吹水室,就開咗三個視像吹水室畀大家用(其中一個叫Gufujo,規則係唔可以講母語同埋英文).網上嘅形式特別嘅地方,就係24小時,每個鐘會有六間指定嘅語言練習室,你可以根據你識嘅語言出席.換着係真人活動嘅時候,就要睇你好唔好彩,主動去揾人練習.
2021年Polyglot Gathering感想
比起舊年,我覺得我今年嘅得益更加大咗.
之前去過一次柏林,一次布拉迪斯拉發,一次網上,一攞住個時間表,就想好似妙麗揀科噉,去晒所有我有興趣嘅嘢.仲記得有啲大粒嘅polyglot同我講,去玩好過啦,我都聽唔入耳.
的確,如果miss咗真人嘅talk,就要等半年先有得喺YouTube追返.但係喺網上聚會就唔同,因為所有講座,都有一個月時間,可以無限重温.雖然明知自己應該會拖到過咗死線,但係今年就的起心肝,主力去語言練習室,得閒先去下講座.結果係一個字:爽!
最大得益係乜?
啓發同動力
一年一度嘅活動(計晒兩個活動就一年兩度),彷彿係各位語言愛好者嘅加油站.
因為學語言唔係容易嘅事,尤其是如果你唔出國學習,不但冇機會用嗰隻語言社交,更會耗咗你本身社交嘅時間.頂多就係同網上老師傾偈,或者好彩嘅話,揾到人做語言交換.
每去到呢啲活動之前幾個禮拜,為咗可以試下同人用多啲唔同嘅語言,好多人都會落力磨好自己各種語言嘅能力,將沉睡嘅語言喚醒,等自己可以隨時用得到,濤哥就係一個例子.甚至有好多好多人會特登去學活動舉辦嘅地方嘅語言,例如Gathering由2019開始已經預告會喺波蘭舉行,但係已經順延咗兩次,我今年已經見到好多人用兩年時間,學到去比我更流利嘅程度.
活動期間,有機會結識到好多唔同種類嘅語言愛好者.最常見嘅就係學大量語言嘅人,例如Tim Keeley,差唔多喺間間練習室都會見到佢.喺呢啲人身上學到好多嘢,正如Tim旁聽咗一個希伯來文練習室之後,無意中用咗大半個鐘分享自己嘅經驗.又有啲人有特別嘅專門,不論係某種語言定係某個語言學嘅範疇,話唔定會喚起你對呢個專門嘅興趣.更多嘅係(尤其是因為網上聚會參加者特別多)同路人,都對某種或者某啲語言有興趣,可能進度快或者慢過你,都可以互相鼓勵,分享自己嘅挑戰.
活動完咗之後,回味無窮,仍然好想繼續練習,亦都好想提升自己嘅能力.所以我次次都會受到激勵,去訂立嚟緊嘅目標同埋具體計劃,感覺就好似入滿油,去支持我畀心機學習.
逼自己用外語,大量用
我之所以咁鍾意喺練習室流連,就係因為用外語真係好爽.我平時學習方法以輸入為主,學嚟學去都唔知道自己學到咩位.但係一去到練習室,同人(或者聽人)講起某啲有興趣嘅題目,就好快會忘記自己仲係學緊呢種語言.
對我嚟講,呢個就係學語言嘅佳境.
當然,講嘅時候,仲係會有好多棘嘅位,例如唔識某生字,或者用錯語法.但係呢個正正係大好機會,提醒自己:唔好怕錯,同埋唔識嘅話,就揾第二個方法講.
最重要嘅係,享受過程,因為個腦喺享受嘅期間,特別容易吸收.
的確,我今年最癲嘅時候,講咗兩個半鐘波蘭文,三個半鐘希伯來文,同自己學習係天淵之別,歡樂嘅時光過得特別快,而且仲要每當有人解釋啲生字,我可以即學即用,到而家仲記得.
識朋友
學外語好歹唔係一門主流嘅興趣,好多時候都好難揾到志同道合嘅人,更惶論係對同一種語言有興趣嘅人.
喺呢啲活動,你會識到兩種朋友:一種係嗰幾日都一齊過,但係過幾日就冇咗件事,另一種係會keep住聯絡嘅真朋友.我到而家仲可以隨時諗返起2016年喺柏林識嘅幾個朋友,有一個最近結咗緍,一個就恆常喺網上宣揚平等,台灣自主等訊息.
我亦都識到一個以色列人朋友,一見如故,喺佢度認識咗好多猶太家庭嘅習俗,例如安息日唔㩒手機.(寫到呢度,先突然醒悟,點解佢又識成日唔覆我機.)咁啱佢想學好中文去做交流生(
真係可惜),於是就成為咗語言交換嘅好友.
粵語國際線?
你睇到呢度,相信都係粵語母語者,或者係好愛粵語嘅人.
我去過咁多呢次啲活動,可能因為一般都離東亞較遠(日本嗰次Polyglot Conference除外),好少見到香港人;唔知係咪宣傳不足,所以喺網上版都係如是.廣東話練習室往往空空如也,就算有母語者,都好多係粵裔嘅外國人,對廣東話熱誠唔大,反而接觸官話較多.
呢啲語言迷活動好需要你!要向世界介紹我哋嘅語言,介紹佢獨特嘅文化同歷史.每次畀人問你母語係咪Chinese,不論用咩語言問,你就用返佢嘅語言,大大聲講:係廣東話!
其實開辦講座嘅要求唔高,你有idea就得,所以有能力嘅,我都鼓勵你去開talk.唔係嘅話,都可以喺各種社交場合,推動粵語運動,話唔定仲會吸引到人學添!
幾多錢?點樣參加?
價錢方面,我只能夠從我經驗講.
網上Gathering嘅話,幾百蚊就得.但係因為已經完咗,而家畀€25可以睇啲講座(你等佢慢慢po上YouTube好過).出年如無意外係親身出席,一般係幾千蚊,印象中包埋食宿.當然你要計埋飛機錢,所以特別推薦喺歐洲嘅朋友參加,今年應該多咗好多.
(我好彩啲,因為報咗本身2020波蘭嘅活動,結果佢每順延一次,都免費畀我參與網上版.)
詳情就要等佢再開放報名嘅時候,再喺官網睇.好似有學生價添!
Polyglot Conference嘅話,今年仲係網上搞.根據上年經驗,佢係以自願形式收費,預設收百幾蚊左右.有能力嘅建議畀多啲,冇能力嘅可以特別申請免費飛.
啱啱都有講,邊個都可以參加!雖然佢會問你你識咩語言,但係純粹係為佢編排嘅作用,唔係要篩選 😅
希望喺十月Polyglot Conference Online,出年五月波蘭嘅Polyglot Gathering,都可以見到你!


c: text/html

text:
搵學生兼職五大考慮要點
薪金
由中學踏入大學,咁多位大學生都應該發現自己嘅日常洗費大左好多﹕以前中學洗錢最多都係一日早午兩餐幾廿蚊再加小息食啲零食幾蚊,都唔會話多得去邊,仲要每個月都有父母比嘅零用錢!不過入左大學之後就全部唔同哂,首先有唔少人嘅父母會開始唔比零用錢,而去參加莊聚,部聚,組聚…..樣樣活動都係錢,隨便食餐飯都要百幾二百蚊落樓;而且大學生日日都要見人,每季買返啲新衫裝下身唔過份,但係唔夠就錢好頭痕.特別係住宿果班,一個學期冇啦啦要交多幾千蚊宿費不特止,每日係宿舍嘅一日三餐都要自己埋單,有時夜晚肚餓食多個杯麵又要洗多幾蚊!小數怕長計,一個大學生一個月閒閒地都要三四千蚊先可以維生!因此大學生搵兼職目前公價係每個鍾HKD$60!
價值
留意,呢度所講嘅一份工嘅價值,並唔係講緊你有幾多金錢回報(Monetary Reward),而係講緊呢份工比你嘅價值有幾多,你可以從中學到幾多野?兼職返工其實係一個好好嘅學習機會,比你去接觸大學象牙塔出面嘅真實世界.而其實所有嘅工都可以係一個學習機會,除左可以學到比較實際嘅hard skills之外,仲可以學到好多好實用嘅soft skills,例如學下點樣處理同老細同同事嘅關係,點樣待人接物,點樣處理危機解決困難,點樣做好自己嘅Time management,點樣從他人身上學習等等.仲有好多重要嘅一點就係,兼職亦都算係工作經驗,如果你曾經做過某一行業某一公司嘅兼職員工,都可以為你嘅CV大大加分,諸如辦公室文員,XX助理等等嘅經驗都可以比到果個行業嘅insight同經驗你,呢啲經驗去到final year搵工嘅時候會幫到你好多,而零售/炒散/飲食等等嘅part time係CV上面嘅價值就相對較細啦.
時間
中學生固定一日要返學八個鍾,放左學仲可能要去補習,真正屬於自己嘅時間每日可能只係得夜晚嘅短短幾個鍾.但係大學嘅上堂時間就非常彈性,一日可能淨係需要上幾個鍾堂,如果安排得好嘅話甚至可能會有dayoff,大家就可以利用呢啲時間返part time搵銀啦!因此係搵工嘅時候就要注意,呢份工通常係需要你係鍾數返工?唔少part time其實都有最低工作時數限制,要求你一個禮拜最少返幾多個工作天,或者一個星期最少要返夠幾多個鍾等等,所以大家係接part time嘅時候一定要睇清楚!
辛苦程度/ 快樂程度
大學生始終都係學生,正職係讀書,因此亦唔應該將過多嘅時間投放係返part time上面.另外,大學四年可以話係你人生入面最自由嘅四年,亦係最後嘅自由;大學好大,有好多資源,空間,時間同機會比你去嘗試新嘅事物,發掘自己嘅興趣,思考自己嘅人生,係與其花咁多時間去返工,不如活在當下把握時間好好享受同珍惜你獨一無二嘅大學生活!畢左業之後仲有幾廿年工要返,你慌無機會咩?所以大家一定要學識係返工同ulife兩者之間取得平衡,搵一份自己覺得唔太辛苦,工時長度可接受嘅兼職,要記得好好享受你係大學嘅時光.(以上全為返緊工嘅小編親身經歷肺腑之言)
自己最想得到啲咩?
以上就幫大家整理左大學生搵兼職嘅幾點主要事項,但係黎到最後一個,亦係最重要嘅一個考慮因素,我希望大家反問自己最想係兼職度得到啲乜野?想搵一筆生活費?想儲錢?想累積工作經驗?想體驗生活?定係搵一份對將來見工有幫助嘅工?只有當你知道自己想要咩嘅時候,先可以搵到一定最適合你嘅part time.
2019香港兼職筍工
炒散
炒散,亦可以叫做散工,通常都係同餐飲業,酒店業有關,例如婚宴嘅傳菜員,酒店自助餐侍應等等.而炒散嘅運作原理通常都係由主辦方搵「蛇頭」,「蛇頭」再透過招聘平台發放廣告黎搵到一班員工返工.
炒散嘅好處係工作時間非常彈性,員工可以按照自己嘅時間黎報更表,而且做完就散,即日出糧,一般黎講都有HKD65~70一個鍾,做一晚就可能有HKD$400~500左右.不過,炒散嘅缺點亦好明顯,佢係一份散工,今日做完唔知聽日事,非常冇保障;而且炒散由於係散工,比蛇頭呼來喝去嘅情況非常常見,而且多數都係餐飲業,非常辛苦.
如果想搵炒散嘅話,目前網上有唔少炒散APP同網站,其中炒散王係規模較大,工作較多嘅一個APP,大家如果想搵炒散可以去下載.
私人補習
私人補習可以話係每個大學生都做過嘅工,對像通常係中學生同小學生(唔好以為我講笑,係有大學生搵私人補習老師幫佢地補大學科目的!!).
私人補習嘅第一個好處係佢嘅時間地點彈性非常高,學生可以搵一份時間同自己夾,上堂地點同學校屋企比較近嘅補習;第二個亦都係最大嘅好處絕對係佢性價比極高,導師需要做嘅只係坐低教學生功課/考試,完全唔需要走動,而時薪黎講亦非常高,一般黎講都有大約HKD$120~200一個鍾,實際收幾多就仲有其他因素需要考慮;關於現時私補公價同埋制定價錢嘅考慮因素,可以參考下方文章;
不過呢份工嘅門檻就相對較高,如果大家嘅DSE成績唔太亮眼嘅話(例如某一科有*),想搵到一啲人工比較高嘅補習offer就會比較難;另外,一份補習通常一個星期都只係上3~4個鍾堂,一星期大約只係得HKD$400蚊左右,如果想賺更多生活費就需要搵多幾份補習先得.
同時,唔少家長對私補老師嘅質素都好睇重,如果覺得唔滿意就會要求辭退;加上中介一般都會收首兩個星期嘅學費為中介費,導師隨時上完堂一蚊都拎唔到,因此學識揀一個好嘅中介同做一個好嘅補習老師就好重要,詳怖可以睇下以下文章﹕
線上私人補習
線上私人補習係近年一個新興嘅潮流,由於上堂時間彈性時間較高,開始有唔少人放棄傳統嘅上門私人補習,改為到網上尋找私補老師,直接online一對一上堂.線上外語私補市場除左有唔少人係網上搵老師一對一學德文,法文等各種外語外,亦都有中學生,英文根基較差嘅大人透過網上私補平台搵下有冇線上私補老師可以幫佢地補習DSE英文同進修英文.
目前線上外語私補市場係外國,包括台灣,美國其實發展都已經非常成熟,而香港亦愈來愈多人開始使用呢個服務.相比起傳統上門私人補習,線上私補嘅上堂時間彈性大好多,導師可以按照自己個人嘅時間表黎制定教學時間表,亦可省卻來回交通嘅時間,上課地點更加係只要有電腦同wifi就可以;而係薪酬方面,一個香港嘅線上英文教師一個鍾收費大概為HKD$150~250,當學生數目愈來愈多時價錢亦會不斷提高,全職線上教師甚至可以月入十萬港元!因此各位大學生如果英文係唔錯嘅話,不妨應徵成為線上英文老師,如果覺得適合畢業後亦可轉為全職,享受高收入之餘亦可享受更具彈性同自由嘅工作模式.以下就係我地一位香港老師Irene嘅分享﹕
了解更多線上私人補習
零售/飲食業兼職
另一個有唔少大學生返嘅part time就係零售/飲食/服務業,例如sales,waiter/waitress,主題樂園服務員等等.
呢一類型嘅兼職比較正式,需要簽合約,保障亦因此比較多.呢一類嘅兼職好處係學生可以按照自己嘅時間報更,一更時間有長有短,同學可以按照自己嘅課堂時間表決定返工時間;如果報長更返足全日的話,一日可以有HKD$500~700不等,賺錢速度較快,工作門檻亦較低.另外,通常返一類型嘅工都會遇到其他同自己年齡相近嘅同事返兼職,有機會識到岩傾嘅同事朋友,工作氣氛唔錯.
不過,呢類型嘅工缺點亦都係工時較長,比較辛苦,有機會假日亦要上班,而且時薪一般.如果想搵呢一類型嘅工,除左可以係各大求職網站搵到之外,亦可以係公司嘅官方網站,或者親身去到店面直接應徵.
臨時工(書展暑期工,考評局筍工,會展助理)
臨時工英文係temporary job,顧名思義就係一啲暫時性嘅短期工作.同炒散唔同嘅係,炒散多數一日就散,而臨時工通常都需要你返3~5日.
常見嘅臨時工包括各大展覽嘅兼職會展助理,灣仔會展同埋九龍灣會展中心時不時都會舉辦大型活動,到時就會需要大量嘅臨時會展助理負責搬貨,維持攤位運作同維持人流秩序等等,工時一般大約為10小時,時薪一般係HKD$50~70不等,一日就可以賺HKD$700蚊左右,完成整個展期就已經可以賺到HKD$2000~3000不等,雖然非常辛苦但係不失為賺快錢嘅好方法.
歷時最長,規模最大嘅臨時工一定係每年7月舉辦嘅香港書展,屆時將會有唔少參展書商招聘大量暑期工幫手,有興趣嘅不妨留意.另一個最出名嘅臨時工就是考評局嘅各個考試助理.係每年嘅2月到5月考評局都會招聘大學生幫手做唔同工作,包括試場助理,閱卷助理等等.呢類工作時薪多數為HKD$200左右,一日工作4小時已可賺到HKD$800,而且工作內容輕鬆,絕對係筍工之最!不過由於太筍,職缺又少,每次考評局招聘都會爭崩頭,大家記得隨時留意大學career center嘅最新消息!
office工
office工其實即係辦公室文員,行業不限,工作內容亦不限,但多數會請大學生嘅通常都係一啲intern位,或者admin位,CS(Customer Service)位.
呢一種類型嘅工通常比你學到嘅野都會較多,例如實際咁處理公司運作時會遇到嘅問題;雖然好可能只會指派你去做啲瑣事小事,但係學到嘅soft skills其實都非常珍貴,而呢類型嘅經驗亦會幫你嘅CV加分不少,適合之後希望從商嘅同學.
不過,兼職office工通常時薪不會太高,一般黎講都係HKD$50~70一個鍾左右;而係咪真係學到野亦好睇你運氣,網上已經成日都見到有人抱怨日日返工都只係負責影印乜都學唔到,所以大家如果覺得間公司係冇比機會你學野的話,就記得快D轉工啦!
通常office工都會規定你一個星期要返兩至三日,或者一個星期加埋返幾多個鍾,時間上比較彈性.如果想搵office工嘅part time,除左留意各大求職網例如jobsdb,jijis等等之外,亦記得留意大學嘅career center.

robotstxt: allowed

filter: keep


text:
身材重要,定係樣重要?要成為一個完美男神同完美女神,樣同身材,兩樣都咁重要!減肥,瘦身,永遠都係知易行難!好彩,近年多咗唔同嘅醫學美容儀器,今次就想同大家分享一下,我自己親身「自費參與,自費測試」嘅醫學美容療程,同埋佢嘅效果.講緊嘅,就係近期熱爆嘅「SWISS REJU熱光溶脂」!
(位於中環,瑞士年輕管理中心Swiss Reju已經搶先提供單次減肥定點修身優惠,$688可以即時參加韓星最愛無創定位修身!
SWISS REJU「熱光溶脂」新穎減肥機都做過,會同大家講解技術上嘅唔同,自己親身感受嘅效果,價錢,舒適程度,邊一部有用啲,性價比邊部高啲,與及一啲醫學美容行業嘅專業觀察.
做咁多嘢,就係希望大家可以慳返啲錢同時間,只選擇最適合自己嘅療程,同埋唔會去到美容中心俾人狂sell.
之前呢呢部機如果大家去開大型醫療美容集團例如悅榕莊,Dr Protalk,或者一啲願意投資重大成本用超貴機地方嘅地方例如Perfect Life,你都會見過Le Shape,或者聽醫學美容顧問推銷過,呢部機真係不可不知!
Le Shape呢個療程價錢本身都貴,平均消費都要幾千蚊一次!每一次,以格數作收費單位.每一格,大概等於約一塊手板大小的激光.
Trial都要幾千蚊!天氣開始變熱,又係各位高質素靚仔靚女,男神女神換上泳衣泳褲,背心短褲嘅時候!但係,如果你過去幾個月比較鬆懈,呢個時間亦都係恐懼嘅開始!點解?因為再可以好似冬天咁樣遮遮掩掩,用臃腫寬鬆嘅衣服去遮掩包圍肥胖身材!一著背心短褲,粗腰,肚腩,肥大脾,無所遁形!配埋個雙下巴,真係相當趕客!
面肥,影相都可以企最後扮細臉;身肥,真係無法遮掩!
相信大家都會好想知,究竟呢啲所謂嘅做機減肥,其實有冇效?因為可能大家都試過,曾經俾人sell過佢做呢類型嘅療程,但係做完之後,感覺上又唔係好大分別.
Le Shape原理
呢部機出咗冇耐,我已經好想為大家做一個測試報告,用自己俾錢,全自費方式,去同大家分享下真實感受.
「熱光雷神」呢個名,真係夠晒霸氣.其實,呢部儀器,韓國原廠完名叫做Le Shape,係韓國醫學美容及健康集團GTG Wellness出產嘅頂尖瘦身儀器.當中原理,就係用1060nm激光,破壞脂肪.
呢部儀器嘅原理,其實係使用最新嘅Hyperthermic treatment科技,專門破壞皮下脂肪組織,令到身體嘅細胞,出現短期以及長期嘅組織改變,係用雷射去創傷以及減少皮下脂肪組織嘅方法.
熱光雷神Le Shape利用雷射去溶脂嘅科技,其實係有科學根據,2017年嘅醫學報告顯示,1060nm嘅激光,令到身體裏面嘅熱力超過42度47度攝氏,同一時間表面頂唔會造成過大創傷.
研究發現,經過激光溶脂嘅方法,脂肪體積分別減少21到24% !
科學安全方面,科學家發現,安全性屬於極高.
如果純粹以技術層面來講,Le Shape其實屬於減得到.
Le Shape熱光雷神自費測試
經常同大家講,如果你要成為一個高質素嘅男神女神,對於各種醫學美容療程,高端儀器,自己一定要做足功課!從事醫學美容行業,並唔代表廠商或代理宣傳嘅資料,就一併接受,好似其他水準參差質素有別嘅美容blogger,美容丐幫咁樣搬字過紙.
一個完美男神女神,要有樣,有身材,有頭腦!三樣缺一不可!
所以,我自己前排就為咗同大家測試報告,自費參加左一次Le Shape熱光雷神,在希望有一個最公正嘅態度,始終,自己試咗,比淨係參考學術文件與及睇廠方資料更有話語權!
同平時一樣,呢個都係自己俾錢嘅測試!並無收到任何嘅贊助或者免費試做.
呢一個療程,試做價都要成五千幾蚊!我簽卡嘅時候都有啲肉痛!
但係,為咗靚同瘦,實現定點溶脂,想揀邊度就揀邊度,想點樣瘦就點樣瘦,美夢成真嘅決心,有啲頭啲真係唔可以避免!
今次去做自費測試嘅地方,係一間幾貴嘅醫學美容中心.
好奇怪地,醫學美容師並冇好詳盡咁解釋呢部機嘅原理,其實呢部給我知道係非常之強勁,但係個美容師好似不太清楚同其他美容減肥機有咩分別一樣.
Le Shape療程開始前,美容師特別量度左我自己身體嘅尺寸,以便見到效果.
呢個時候,我自己亦都特別去留意,美容師有冇故意用寬鬆嘅方法去量度,間接出千,令到一陣間嘅效果會變得更加誇張.好彩,個治療師都屬於專業,並冇古靈精怪野.亦都冇特別故意用寬鬆嘅方法量度,呢一點好重要,因為我好想知道呢部機其實有冇效果.
之後,美容師就將特定嘅皮帶,捆綁係我身上,呢一條皮帶,就係之後會配合laser探頭使用.
喺療程開始前,治療師利用特製嘅凝膠,查係我皮膚上面,呢一個嘅作用,就好似平時嘅激光,射頻療程一樣,令到能量更加均勻咁樣滲入身體之內.
參加Le Shape呢個療程,之前都有啲朋友話好熱,好痛!話明叫做熱光雷神,就梗係有啲熱!
治療師有講解過,開始左呢個激光療程嘅時候,身體係會有啲熱,有啲人,會痛!部機亦都有一個安全機制,就係有個緊急煞停嘅機器,如果感覺到太熱太痛苦,可以即刻撳掣,就可以減低強度,令到身體比較可以接受.
好,就去到真正開始嘅時間!
正式開機之後,機器發出都幾大型嘅聲音,可想而知個部機嘅馬力有幾強大!同一時間,由於房間唔算太大,我都即刻感覺得到空氣不太流通!因為部機真係好大馬力,令到間房都熱熱地!
過程期間,真係有少少熱嘅感覺,可能我平時都有做開唔同類型嘅射頻,HIFU,並唔覺得佢太過激烈,感覺就好似暖暖地一樣,但係仍然係屬於可以接受嘅範圍.如果你接受得到平時嘅射頻治療,熱力其實差唔多.
期間,治療師都有入嚟徵詢我嘅狀況,我都好直接話俾佢知,其實都非常之可以接受.
20幾分鐘治療時間好快就過,由於接受治療期間,並唔可以郁動,以免影響雷射照射位置,所以成個過程我都係響度瞓覺.
完成資料之後,就已經可以即刻走!我自己睇到身上並無任何發紅現象,基本上同平時一樣!
之後治療師就再次幫我量度,即時反應係,的確係融化左脂肪少少,減咗大概1cm腰圍!
大家就唔好睇小呢一cm,因為一cm嘅脂肪其實係好多嘅脂肪!而且,呢個只係做咗一次.你越做得多,可以整走嘅脂肪就越多.
當然,由於係自己俾錢,梗係希望有最佳效果啦! $5000 減1 cm,好似有啲貴!但係,我再同治療師講,了解到原來,燃燒脂肪,溶解脂肪嘅過程依家先啱啱開始!真係會減掉嘅脂肪,其實會越來越多!點解?因為本來係固體嘅脂肪,會隨着新陳代謝排出體內!跟住落嚟嗰幾個星期,燃燒脂肪,新陳代謝嘅現象會繼續!即係話,會繼續瘦,繼續減!
有少少醫學美容常識嘅人都知道,放喺做咗呢一類型嘅療程,之後如果你再做運動,減肥減吋嘅效果會好明顯!因為溶解左嘅脂肪,會通過運動快速新陳代謝排出體外!
我自己之後嗰幾日,有一次出街嘅時候望見驚嘅質變,發現自己條腰,真係有幼咗!
如果目測都有分別,其實都瘦得幾多!
今次嘅自己俾錢測試,呢部機係合格!
至於性價比方面,老實講,就見仁見智,幾千蚊好多人比得到,亦都好多人覺得貴!
所以,下次我會詳細同你解釋另外一部機,就係性價比超高,減肥溶脂效果亦都相當顯著,原理相似,但價錢平一半嘅減肥神器!就係同一個儀器廠,韓國上市公司GTG WELLNESS出產嘅「ABAS SR」.呢部機,香港唔係好多人知,亦都唔係間間醫學美容中心會積極推廣,如果唔係有好多高人教路,好多人根本唔會知!
因為佢比起之前所講嘅Le Shape收費其實平,對於美容中心來講,梗係推Le Shape啦.但係我哋呢啲精明嘅消費者高質素行內人,就會話俾你知點樣用最低嘅價錢,得到最超卓嘅減肥,瘦身,溶脂效果,亦都唔需要比最高昂嘅費用,都可以得到優秀纖體瘦身效果!
仲有,部機係完全唔同!難怪韓國大受歡迎!
跟住落嚟幾個禮拜,我都會再同大家更新最新嘅情況!


text:
係我地既兒童時代,打機未叫做毒拎,最多只係叫機友.
機友都分三類.最有錢,而且行動力最高,無咩家長管束既,梗係落街打街機,享受跟機挑機既種種刺激同埋快感(高手一蚊打成日不在此列).至於屋企家教比較嚴既,就唯有打家用機喇.
但係家用機都好XYZ貴,果陣買一盒帶就算幾十合一,都要幾百蚊,如果屋企有成個圖書館咁一盒盒原裝遊戲帶擺到成個書架滿左,呢條友一定有錢到好似叮噹入面個牙擦仔咁.以前係成日好羨慕D買得起正版帶既朋友仔,因為唔單止盒面靚,而且裡面仲有正版先有既「取及說明書」,印刷極之精美.(果陣唔識日文就係有邊讀邊架啦,我相信一定有人明我UP乜.)
打機本來係有$人玩意,但係係知識版權仍然係「咩黎架,食得架」既年代,所謂碟機既出現,完全地係打救到當時既草根階層,重新得到快樂童年.只要你搵到某商場入面有人肯幫你DUP碟,打開一本CATALOG,只要搵岩NO(唔好誤會唔係AV番號唔該),用膠碟抄GAME返去用咩超任博士,孖寶霸王去讀,幾蚊一隻,就已經可以咩GAME都打到,仲可以有金手指開外掛功能(所謂改GAME),勁正!
於是果陣家用機更加分裂成兩派:一派當然就係超級任天堂;而至於另外一派,自然就係所謂世嘉五代既MEGA-DRIVE.所以NO多數一個係SNE開頭,一個係MD,唔會搞錯.
超任係白色機,但係世五就係黑色機,好易認.打超任既,當然就係炸彈人,街霸,孖寶兄弟等等等等,但世五雖然無超任氣勢咁旺,但亦都有一堆忠實支持者.其中幾隻GAME,例如超音鼠,戰斧,格鬥三人組等等,都係當時極之膾炙人口既.暑假流流長,籃球場全部都係人,又嫌出面熱得滯?閂埋房門打家機,係相當理想既選擇.但當然你屋企人成日有時會KICK到開關製,果陣打機係無SAVE GAME,所以打到大佬先熄機,會嬲到夜晚食唔落飯.
依家好似話潮流興復古,連世五都係巴西重新生產連埋一堆經典GAME出售.但講咩呀,以前就話無錢;到依家有錢,就無時間.仲有你位2P既死黨,都唔知去左邊啦.當手掣都封晒塵,而連發係你心目中有另一個意味,對唔住講句,巴打,你既童年一早已經蕩然無存了.


text:
中國共產黨第三次全國代表大會
中國共產黨第三次全國代表大會於1923年6月12號至20號响廣州召開.會址位於廣州東山恤孤院路后街31號(而家恤孤院路3號).陳獨秀,李大釗,毛澤東,蔡和森,陳潭秋,惲代英,瞿秋白,張國燾,李立三,項英等來自全國各地同莫斯科嘅代表近40人出席大會,佢哋代表咗全國420名黨員.共產國際代表馬林出席咗會議.陳獨秀主持會議並代表第二屆中央執行委員會作報告.
大會嘅主要議程有三項:
- 討論黨綱草案
- 討論同國民黨建立革命統一戰線問題
- 選舉黨嘅中央執行委員會
會議嘅中心議題係討論同國民黨合作,建立革命統一戰線嘅問題.陳獨秀喺報告中,着重說明咗中國共產黨決定同國民黨建立革命統一戰線嘅依據同過程.班代表就共產黨員以個人身份加入國民黨,建立革命統一戰線嘅問題進行咗熱烈嘅討論.
大會選舉陳獨秀,蔡和森,李大釗,譚平山,王荷波,毛澤東,朱少連,項英,羅章龍等9人為中央委員,鄧培,張連光,徐梅坤,李漢俊,鄧中夏5人為候補中央委員,由陳獨秀,蔡和森,毛澤東,羅章龍,譚平山(後由於譚平山調職,改為王荷波)5人組成中央局,陳獨秀為委員長,毛澤東為秘書,羅章龍擔任會計,負責中央日常工作.
中共三大根據馬克思列寧主義嘅策略原則同共產國際嘅指示,結合中國革命嘅具體情況,充分發揚民主,响分析中國社會矛盾同明確中國革命性質嘅基礎上,正確解決咗建黨初期黨內喺國共合作問題上存在嘅重大分歧,統一咗全黨嘅認職,正式確定咗共產黨員以個人身份加入國民黨,同國民黨進行黨內合作嘅策略方針,令黨能夠團結一切可能聯合嘅力量,共同完成反帝反封建嘅民主革命任務.
中共三大之後,响中國共產黨嘅推動下,孫中山先生對國民黨進行咗改組,確定咗聯俄,聯共,扶助農工嘅三大政策,召開咗國共合作嘅中國國民黨第一次全國代表大會,第一次國共合作正式建立,全國掀起咗聲勢浩大,轟轟烈烈嘅反帝反封建嘅革命群眾運動,順利進行咗北伐戰爭,促進咗中國革命嘅高漲.但係,大會對於無產階段領導權問題,農民問題同埋軍隊問題冇被應有嘅重視.
中共三大完嗰日,班代表嚟到黃花崗烈士墓前,响瞿秋白嘅指揮下高唱《國際歌》.中國共產黨第三次代表大會,就喺《國際歌》聲中閉幕.
出面網頁[編輯]
- 中國共產黨第三次全國大會宣言(大陸簡體)
- 中國共產黨第一次修正章程(大陸簡體)


text:
過左聖誕,新年呢 d 洗錢黃金檔期之後,各大百貨公司又要忙於為農曆年另外一個消費高峰期作準備,事實上前兩星期開始已經見到有賀年精品賣,Gift Gate 都唔例外,不過就只係賣番上年既貨尾,上星期開始見到陸續有新既賀年精品出現,已急不及待問店員 Pekkle 會幾時番貨,可惜冇一個 sales 可以比到答案我!今日行街經過 Gift Gate 時,終於都比我發現到 Pekkle 揮春既蹤影喇!
唔知係唔係 "餓" 左幾年冇出 Pekkle 揮春既關係,我覺得今年呢個 Pekkle 造型都幾得意嫁,連 Pekkle 既老死魚仔同鸚鵡都係埋一齊,好熱鬧呀!真係希望 Pekkle 可以好似 Hello Kitty 同大口仔咁,有多幾款唔同造型同唔同賀詞既選擇就好 lu... 咁我就一定買哂唔同款,貼到一屋都係 Pekkle...
雖然今轉 Pekkle 都只係出左揮春一個 item,不過依家距離農曆年都只係得番一個月多少少,我唸好快 Pekkle 利是封應該都會面世嫁喇!各位 Pekkle fans 要留意喇!尤其係已婚果 d 添喎!因為我唸用 Pekkle 利是封派利是,心情會靚上加靚囉....


text:
10-11 AUGUST 2019(SAT-SUN)
今年生日小小豬就有好多B.Duck鴨仔陪佢,因為我地嚟左如心南灣海景酒店嘅「B.Duck 樂活無窮」主題住宿計劃,三口子開心又舒服咁過左兩日一夜呀~
其實自從暑假去左白石同小欖玩左兩次B.Duck水上樂園之後,小小豬就愛上左依隻黃色鴨仔B.Duck鴨仔,所以見如心酒店有B.Duck住宿計劃,所以就BOOK返一晚等小小豬開心一下.
其實成個如心集團酒店都有B.Duck主題,不過我地揀如心南灣海景酒店就因為佢係海洋公園附近,咁我地就可以順便去海洋公園玩一轉,咁就一條龍為小小豬慶祝生日啦!
嚟到酒店就當然第一時間去CHECK-IN,一入到大堂就已經有好多B. Duck踪影啦~
CHECK-IN完仲有一系B. Duck精品送返俾小小豬添~
一打開房間門,小小豬即刻尖叫起嚟.因為房間內床單,地氈,水杯,浴巾,咕臣,沖涼鴨仔仲有嗰一隻大SIZE嘅B.Duck,咁多鴨仔陪住佢,絕對可以用超興奮嚟形容佢呀~
開心到兩父子都話留係房間HEA,唔想周圍去咁話哦~
係房間HEA完又未夠鐘去食自助餐,所以我地就係酒店周圍行下.原來係大堂有一個小小嘅咖啡角,環境舒服得嚟又免費咖啡提供,而且仲有得上網,所以三口子又係度HEA一番啦~
夜晚我地就去酒店餐廳嚟一個「火熱夏日避風塘自助晚餐」~
小小豬就最鐘意食自助餐,所以佢一入到嚟都不知幾興奮,周圍睇下有咩好食哦~
食物種類都好豐富,既有冷盤海鮮,刺身壽司之外,熟食都有好多選擇,兩位老細都大力推介即煎牛扒,我就鐘意食炒蜆同椒鹽瀨尿蝦.
係食物中都加入左B.Duck元素,所以小小豬多左一個任務,就係去搵B.Duck食物,目的就係要收集B.Duck旗仔,佢話要拎返屋企裝飾一下我煮嘅餸哦~
依隻小小豬真係拎左唔少B.Duck食物,佢仲食得好滋味添~
食飽飽正餐就到甜品時間,一系列甜品都好吸引(最好就係好食得嚟唔太甜),當然仲有小小豬至愛嘅Häagen-Dazs雪糕啦~
返到房間就到左今次嘅重點之一,就係有一個好靚嘅B.Duck蛋糕等緊同佢慶祝~
小小豬見到個蛋糕都不知幾開心,仲話真係好驚喜呀...哈哈哈~
依個興奮豬仔仲許左一個長達一分半鐘嘅願望添(問極都唔肯講係乜,大個仔啦…要私隱哦..真係俾佢激C)~
第二朝起身就緊係去食個豐富嘅自助早餐~
之後就去戶外泳池游水,就咁佢兩父子又係度玩左兩個鐘(點解依隻豬仔咁早起身都可以玩咁耐,仲要一啲都唔攰呢)~
話咁快我地就過左兩日一夜嘅開心時光,係CHECK-OUT時小小豬不停話今個生日佢過得超級開心,又話非常滿足同充實,問我明年生日可唔可以都係一樣咁開心.
哈哈哈...只要佢乖乖唔好成日發傻,你叫我帶佢去邊都唔係一個問題啦!


text:
香港生cancer
香港唔係病了,直頭係生癌了.以前黑社會一向講禍不及妻兒,而家既人話警察唔o岩,就要警察死全家,議員唔o岩就掘人山墳.你話山墳邊個做,我唔知,但我只係知道任何人士阿爸阿媽山墳俾人掘,點解要咁開心? 你無阿爸阿媽? 你換個角度如果你祖先俾人掘墳你會點? 真係有咁開心咩? 我唔去估邊個做了,但我只係見到早一輪網上有人話掘原居民墳地,我唔知班人係咪借題發揮,自己分析.但我可以話你知,他朝君體也相同,你掘人墳既人,必有其報應,你大可以不信.
而家傳媒全部已經自我審查機制了,有朋友打上電台,首先問佢言輪屬邊一邊,只要係藍既,全部唔駁入去播出黎.........咁即係點? 原來自由就係咁樣,呢個我真正明了,果然十分自由.石Sir 辭職了,社會報章上又少一個其它既意見,大家鐘意只聽一方面既資訊嘛,你地去聽.由今日起,所有既呢類媒體我全部唔會俾錢去買,你地慢慢自我審查慢慢自己去玩,我反正唔睇了.睇黎做乜,無資訊性可言,上FB 得喇,乜都有得睇.
我地以前成日講禍不及妻兒,現在呢一輩禍要向妻兒伸展,世界變了,人變了,以前什麼獅子山精神? 而家係獅子山精神病呀,全部人痴晒線.我認我係藍,但藍得黎我諗我重識得分,唔會攪人屋企,唔會話要殺人全家呢D言論.我可以話你知,我支持警察執法,不理黑同白衫,有犯法就要拉.你話你唔信警察,咁我無野好講了,你都講明唔信,我重有乜野好講.
香港而家亂到咁,你話乜野人有得益? 你估會係你地香港人咩,自己香港人攪亂香港,得益永遠只有外人,大家用個腦諗下,亂到咁既時間係咪應該再要搞亂落去.你想香港亂,真係好容易,但你想香港變番以前,我可以話你知,你要好耐時間.香港既和而不同去左邊?
停喇好無? 香港唔掂,呢個風險你唔會諗到會對你地自己影響幾大.你地既公司會結業,裁員,到時你諗下你班後生仔,讀完書,有無公司請你? 你點賺錢? 點上位? 呢個係無間地獄,搞亂左你地既機會只會更加少.


text:
G for Glacier 冰川
通常喺南北兩極,或者喺好鬼高同埋終年冰封嘅山上都可以見到冰川.如果一笪地方落雪嘅速度快過融雪嘅速度,啲積雪一層層疊高,就會慢慢形成冰川.愈嚟愈厚又重嘅積雪壓住下面底部嘅雪,慢慢變成一舊非常龐大又非常重嘅冰川.「冰向低流」,冰川會沿住山坡慢慢向下瀡落去,就即係一條結咗冰,流得極緩慢嘅冰河.
I for Iceberg 冰山
冰山係本來喺陸地上面嘅冰川分裂(不含煽動成份)咗跌落海嘅巨大冰塊.冰山通常只有十分之一嘅山巔部分露出水面,佢九成嘅體積就浸喺水下面,我哋係冇乜可能判斷佢隱藏咗喺水面下的形狀.所以,喺海面四圍漂移嘅冰山對於船隻係好危險㗎.成語「冰山一角」tip of the iceberg 就係用嚟比喻所暴露啲事情只係真相嘅一小部分嘅意思.
S or Sea Ice 海冰
喺極度寒冷嘅天氣下海水會凝結成海冰(因為有鹽同其他雜質,海水嘅凝固點係喺攝氏-2°度左右).每年冬天,北冰洋面俾海冰覆蓋. 到咗夏天,有啲累積得好厚嘅海冰唔會完全熔化晒,所以某啲部份嘅北冰洋係終年結冰.但係自1979年起科學家開始用衛星觀測以嚟,夏天剩低嘅海冰面積愈嚟愈細.喺2012年8月,海冰覆蓋嘅範圍仲是有紀錄以來最細嘅面積.
海冰,冰山同埋冰川都有助保持極地寒冷,因為佢哋白雪雪嘅表面能夠將70%陽光反射番上太空,減少地球表面吸收嘅熱能.但係當海冰融化露出咗海洋表面,海水則只能反射10%嘅陽光,咁樣即係吸收90%陽光嘅能量.海洋變暖令海冰減少,意味住地球表面所能反射嘅陽光會持續減少,結果地球吸收更多熱能,溫度上升形成加促海冰融化的惡性循環.
原文登咗喺《良友之聲》2022年1月號,呢篇係粵文加拎加長版.


text:
「回顧」
幾年前睇完「尹思哲」嘅「創業起義」令我感觸良多.創業之路真係唔易行,但係我選擇再行多一次.回想起十五年前,第一次係澳洲正直科網發展的時候,因為我無入到我理想嘅大學科目,我亦唔想浪費時間所以選擇開始自己創業.其實寫網站係我嘅嗜好,與此同時加上我鐘意平面設計,幫企業寫網站變咗順理成章.錢嚟得易,但係我亦明白我缺乏嘅係實戰經驗.
「選擇」
過咗兩年,我選擇結束間公司去搵第一份全職工作.之後我基本上一切順利開始,由一間細公司到中型公司,直至科網爆破去咗澳洲 IBM,然後被委派到中國 IBM 再返嚟香港.嚟個旅程足足花咗我十年時間先至決定重新踏上創業之路.好多人話我顛,因為我有一個很不錯的年薪,不值得冒險.但係如果我嘅工作只係朝九晚五,睇唔到前景嘅話,咁又有乜嘢意思呢?嚟一點亦係「創業起義」入面反映咗,而我特別鍾意「你應該擴大自己」嚟一句!
「堅持」
雖然當中有好多考慮,但係如果我選擇唔再創業,十年後再睇返,我一定會後悔 .因為我認為當時係正確嘅時機.我都算係一個八十後,但我認為唔係所有八十後都係一樣.我哋仲有啲人係對資訊科技好有熱情.我睇到香港嚟個環境同社會不斷去平價一個人嘅成功與否係有錢或者冇錢.家長同媒體都係一樣!呢個係完全錯誤,不能接受!嚟個世界唔係得金融或房地產可以有百萬年薪! 資訊科技都可以有百萬年薪!搵快錢嘅心態係完全不能接受!點解我仍然選擇去創業?係因為我想證明主流社會係錯,我哋係有激情,有創業心,有香港人精神 !


text:
其實我真係好唔明呢件事點發生,我同屋企人同時申請嘅護照,我拎左BDTC而佢拎左BNO.
下
咁反智
如果你肯定你98年去泰國係用一本紅色嘅護照嘅話,咁呢件事真係唔應該發生喎.
我諗你都係再試下反轉你屋企搵清楚
但HMPO個邊唔係應該幫佢CHECK過佢咩?
HMPO話佢係BDTC
咁我哋呢度全部有BN(O)嘅都曾經係BDTC, 不論你有無申請過護照都好.
如果巴打嘅記憶係正確嘅話,又假設嗰本又真係BN(O) 嘅話,咁呢個結果真係唔應該出現.
同埋,HMPO 都唔係第一鑊搞錯,認祖歸英巴打個朋友第一次on99申請咗之後先以為自己係BDTC, send 咗封信自首咁款,嗰邊又真係乜都唔check 當佢係BDTC算,最後申請多次先拎得返.
我想再問sam 巴打,你去秦國係肯定係98年?
98年去泰國又唔駛簽證,表面證供不成立喎
如果真係1998,無可能用到BDTC,因為已經過期啦.
如果真係去泰國又免簽嘅話,一定唔會係CI,CI去泰國係要簽證.
如果巴打無記錯,只可能係BNO,我諗你唔會記錯係廁板掛?你個名會唔會印咗係父母其中一位BNO入面?
點都好,為咗要證明自己係BNO人,反轉屋企都要試吓搵返出嚟~


text:
日日返工都朝九晚六,就算想做運動去跑步都要等到夜晚食飽飯先可以去.但竟然有人話,夜晚跑步等於慢性自殺!?到底係咪真架呢?咁我以後咪冇得跑步?
好彩,其實依個講法只係一個謠言,更加有專家指,從運動醫學嘅角度嚟睇,夜晚跑步嘅好處係有好強力!
1. 夜跑嘅時候,只需要掌握到適當嘅跑步速度同練習時間,加上運動之後個人會比較攰,咁就可以提升自己嘅睡眠質素.
2. 人體嘅活動能力係晚上可以被充分發揮出來,所以係夜晚跑步,身體會更加容易適應運動嘅節奏.
3. 朝早我哋啱啱起身嘅時做,其實人體中各個器官嘅運作依然係處於低水平嘅,係依個時候練跑,對於心血管功能比較脆弱嘅人嚟講係比較危險架.
4. 有研究顯示,清晨嘅空氣入面嘅二氧化碳含量係最高,而且前一日懸浮係空中嘅塵埃都未完全消失,所以依個時候做運動遠,環境比起夜晚仲差.
夜跑切忌太劇烈
係運動醫學嘅角度嚟睇,夜晚跑步的確係有唔少好處,但專家亦都表示夜晚跑步最重要嘅一點係,千奇唔好太過劇烈同運動過度.而且,夜晚跑步健身,最好堅持一星期3次以上,每次30—60分鐘.
適量嘅運動負荷可以對人體可以產生好好嘅刺激,運動風險相對較低,亦都可以達到最大嘅運動利益.如果運動嘅負荷過小就會達唔到鍛鍊嘅目的,但相反,如果負荷過大,超出咗人身心所能承受嘅限度,就會好容易引發運動損傷,運動嘅風險亦都會大大增加.尤其係夜晚更加不宜過度運動.如果過度運動,大量流汗仲會造成人體免疫力降低,身體虛弱容易染病.


text:
BB突然開始唔肯乖乖飲奶,飲幾啖就會用舌頭頂開乳頭或奶樽?呢個時候媽媽用盡方法希望小朋友盡量可以飲多啲奶,但唔知點先可以令寶寶重新愛上飲奶?以下4種方法幫到你!
寶寶拒奶原因
1. 身體唔舒服
很多BB之所以拒奶,可能係因爲身體唔舒服,例如,寶寶出牙,口腔感染,呢啲都會令寶寶係飲奶嘅時候唔不舒服,自然就會拒奶.另外,當寶寶感冒,鼻塞嘅時候,飲奶會導致呼吸不順,寶寶都會因為咁而唔飲奶.除此之外,寶寶小肚子唔舒服,都會有拒奶嘅情況.
2. 注意力不集中
寶寶係6~9個月大嘅時候,好出現拒奶情況,呢個時候拒奶多數因爲注意力唔集中,BB係飲奶嘅時候,如果成日俾外界聲音,人,物所吸引,就唔可以專心飲奶.
3. 冇及時餵奶
有時候寶寶要飲奶嘅時候,如果媽媽冇及時餵奶,寶寶會產生不良情緒,呢個時候不但會出現拒奶嘅情況,可能仲會哭鬧,所以媽媽千期唔好讓寶寶等太耐!
4. 發生重大改變
當寶寶身邊環境發生重大變化,寶寶會因爲難以適應,最後出現拒奶嘅情況.其中就包括媽媽突然離開,家裏人員變動,搬家等等.
如果寶寶係因爲以上幾種情況,最後導致拒奶,媽媽就可以對症下藥,儘快解決寶寶拒奶嘅問題.
4個方法令寶寶愛上飲奶
1. 檢查寶寶身體
如果寶寶突然出現拒奶嘅情況,媽媽首先先檢查一下寶寶拒奶嘅原因,如果係因爲BB病咗,就要帶BB去睇醫生.如果寶寶係因爲長牙等出現不適,我哋可以準備一啲磨牙產品,幫助寶寶緩解長牙嘅不適.
2. 係安靜感環境下餵奶
媽媽餵奶嘅時候,最好選擇一個安靜嘅環境,唔好有人係隔離走嚟走去,亦都唔好睇電視,玩手機.餵奶嘅時候可以將房嘅燈光調暗,咁樣可以讓寶寶安靜飲奶.
3. 嘗試不同的餵奶姿勢
如果寶寶出現拒奶嘅情況,寶媽一時可能唔知其中嘅原因,咁媽媽可以試吓換一換餵奶嘅姿勢,例如寶媽可以站着餵奶,或者一邊走一邊餵奶.
4. 增加同寶寶嘅親密度
當寶寶拒奶嘅時候,媽媽需要同寶寶增加親密度,例如多啲同寶寶親密接觸,撫摸吓寶寶嘅皮膚,等寶寶重新感受媽媽嘅溫度,咁樣都有利於喂奶.
係呢度提醒各位媽媽,就算寶寶出現拒奶,媽媽唔好盲目因為咁而斷奶.尤其係月齡比較細嘅BB更加唔適合斷奶,所以斷奶時間要從長計議.


text:
話說有人將倪匡既舊作拎返出黎,話點樣預言香港毀滅點勁點勁,又引起一連串讚嘆.原來依家COMMON SENSE真係咁大市場.其實如果即刻有人去訪問佢,佢一定會哈哈哈哈一輪之後:
呢D係常理,有咩好奇怪唶?香港人真係怪之極矣!
已經唔止一次講過,我最佩服既香港作家之一,倪匡必然係榜上有名.有人話佢文筆不過爾爾,但係最令人驚訝既係佢對人性醜惡既果種觀察入微同埋透徹,以及佢由始至終都反共,從來無改變立場.呢個當然係同佢既出身有極大理由,佢當過兵,但係因為凍得滯,燒左一條木橋取暖,但係咁樣做,卻係死罪.自知大難臨頭,於是佢只有逃離隊伍,南下香港.
係香港,佢感受到自由既風氣,明白辛勞之後換來一餐飽飯既滿足感,就算只係係報紙度做執字粒,都好,令佢一世都記得一碗叉燒飯既香味,而係香港,佢先可以隨心所欲寫佢鍾意既野,令佢既天馬行空,不單換黎生活穩定,甚至得以累積巨富.係人都知,倪匡從不拖稿,但係稿費貴絕全行,而且時常不斷加價,甚至令金庸都大感頭痛.我諗,呢個同佢曾經困苦同顛沛流離,亦大有關係.邊個都唔想再返去果種生活,自然要及早未雨綢繆,積穀防饑.
相信係香港,係無人會敢批評倪匡係回歸之後就即刻移民外國.因為佢亦都坦言,呢個係當然出於佢既恐懼,亦都了解時局一早已定,係不可以轉逆.出於作家既直覺,同埋強勁既觀察力,自然就有準繩既洞察力.既然如此,不如早去.雖然近年佢返左黎,但唔係代表佢相信希望,反而只係代表佢年事已高,不怕死(佢不諱言,想早D死,周身病不好玩).佢接受訪問,亦都繼續話:上面講既野,根本係一句都不能夠相信.
其實佢筆下寫政權既醜陋,又點止呢一本.大家如果想睇佢點演繹同諷刺十年瘋狂顛覆人性倫理既地球浩劫,應該睇埋《風水》.但要留意係無呢個書名,因為篇野係作為中篇小說,匿藏左係明窗出版社衛斯理系列入面既其中一本.心水清既朋友,就會知道.


text:
大刀屻
我返咗嚟香港一段時間,都去行咗幾個山,比較有感覺都係呢個「大刀屻」,話難唔難,話易又唔係好易,但對於平時無咩點行山,體能一般會有點辛苦.今次一齊行裡面有幾個人都係好少行山,所以比預計完成時間長.我地由嘉道理農場出發,粉嶺火車站離開.大刀屻山上能夠360飽覽八鄉錦田同大帽山景色.大刀屻高度566米,山脊兩邊都是懸崖,好似係刀屻上行走咁,但山上都唔算大危險.我強烈建議一定要粉嶺火車站離開,因為我地係落山時遇到啲伯伯上緊山,問佢地果邊行左幾耐,佢話4小時(當然我落山唔駛咁耐啦)仲反問我地到大刀屻未呀,所以之後我落山都落到懷疑人生.
路線:嘉道理農場 ▶ 大刀屻 ▶ 北大刀屻 ▶ 粉嶺火車站
交通:西鐵錦上路,太和或大埔墟火車站 ▶ 64K ▶ 嘉道理農場 ▶
全程:約9公里
時間:約6小時(連拍照時間)
由元朗錦上路上巴士,落車後向左手邊落樓梯就會見到行山徑牌個亭,如果由大埔太和果邊上車,落車要過對面馬路先會見到
我地11點起行,開始嘅路都係一D上落山梯級,唔太難,加上有樹陰,又唔會太曬.
今次慢走,大約行左45分鐘都未有1K,不過上山嘅路就開始係D沙石路,如果著普通嘅波鞋都會比較跣腳.
行到呢個位,兩邊都無樹陰,夏天去一定會曬到一個點,果日我去完都曬到黑咗,所以一定要做好防曬措施.
到山腰位都已經睇到八鄉錦田景色
八鄉錦田全景
後面個山先係大刀屻,遠觀大刀屻,今日山上面都唔算太多人
繼續上山嘅沙石路
上上落落
剛剛就係前面個山峰行過來
見到鐵鍊就知道差唔多到大刀屻
路唔算大窄,不過人多時要小心禮讓,因為兩邊都係懸崖
山上面都有好多大石,不過爬上去影相都要小心D
比佢影到無人嘅時候⋯⋯
仲未到大刀屻山頂架,繼續行,上上落落
望過對面就係雞公嶺(係我要行嘅List裡面)
又係一堆大石
繼續上山
行咗咁耐,終於上到大刀屻啦,高566米
今次行得好慢,2.5小時先行咗2K,自己睇到都有D擔心,因為後面仲有差唔多7K未行⋯⋯
例牌影嘅標高柱
留咗15分鐘就起行出發啦,面前繼續係沙石路
又要落山向北大刀屻出發
要好好珍惜行平路機會
因為又要上山啦
下午3點,仲有5K到粉嶺火車站
上埋呢段樓梯就到北大刀屻
由大刀屻到北大刀屻上上落落都只係落咗100米左右⋯⋯
北大刀屻高480米,由大刀屻到北大刀屻大約2.4K,行咗90分鐘,中間段路無咩打卡位,加快咗速度
離開北大刀屻就又要行樓梯落山啦
呢條分叉路行上面同下面都一樣,上面可以通往涼亭休憩處,前面有一個匯合點
下圖呢隻樓梯無限Loop,行咗差唔多30分鐘
見到石屎路唔好咁開心住,我都以為好快會到火車站,點知都行左成個鐘先到
諗住落山唔駛再上樓梯啦,點知過咗呢度就見到一條要上山嘅樓梯,咁攰又肚餓嘅情況下,大家都好想快D落山食飯
總結:大刀屻山脊上係最靚,不過中段就有D曬,過咗大刀屻之後D路有D悶,如果由粉嶺上會覺得行極都無野睇,會好懷疑自己係咪行錯山.建議帶夠水同食物,中間無任何補給,沙石路較多,要揀無咁跣嘅鞋,最好就行山鞋
以上純粹個人感受及分享


text:
睇劇雖然係我一個興趣,但其實近幾年開嘅劇多,睇晒嘅少之又少.就以前排好hit嘅《愛的迫降》,初段有好多北韓獵奇式嘅劇情,的確係幾過癮.但後尾越講越多感情,而且一集超過80分鐘,我發現自己撳手機嘅時間比望住個mon時間仲多,所以都係選擇棄劇.
而近期我成功睇晒嘅其中一套,就係由有村架純主演嘅《有村架純的攝休》.純B,或者大陸叫嘅「村花」近年之紅唔需要多講,絕對喺呢一代日本嘅宅男女神.我無睇過佢之前太多作品,只係睇過成名作《奇蹟補習社》,不過之後純B嘅作品,大部份都係劣評多,而對佢嘅評價都係「得個樣無演技」.
顧名思義,《有村架純的攝休》入面有村架純就係飾演有村架純,每一集嘅開頭都係劇組以唔同原因話聽日拍唔到,所以純B可以有一日假期.雖然劇入面純B係飾演有村架純,但除咗佢個人之外,其他都係假.全套劇只有8集,分別由4個導演操刀,當中內容亦全無關連.而真正吸引我睇呢部劇嘅唔係純B,係參與嘅導演竟然有國寶級導演是枝裕和.打個比喻,你可以想像王家衞或者杜琪峰執導一集《愛回家》嘅嗰種震撼?
作為奧斯卡同康城級別嘅導演,是枝裕和操刀嘅第一集係講純B返鄉下探阿媽,忽然知道自己多咗個同父異母嘅大佬,擺明就係是枝裕和招牌嘅家庭倫理戲碼.劇情越發展,純B發現呢個阿哥同阿媽嘅關係好好,仲比同自己親,嗰種妒忌但係講唔出口,純B亦表現得非常好,更有評論話誇張到話呢一集可能係純B從影以來最出色嘅演出.同時有好多細節位,係睇第一次個陣會睇唔出,根本就係電影嘅規格,短短40分鐘已經見到是枝裕和嘅功力.
之後嘅第三集亦係由是枝裕和執導,劇情係講純B把握一日放假機會去做body check,但過程中發現初戀男友原來喺醫療中心工作.劇入面一段初戀男友幫純B做腹部超聲波檢查,儀器喺純B嘅腰間反覆來回,加上兩個人講起往事充滿曖昧之情嘅對話,咁簡單嘅橋段都可以令人心跳加速,期待兩個人之間有更多事發生,但偏偏又點到即止.最尾仲要再嚟一個小「扭橋」,成個故事層次又提升咗,可以話係8集入面我最鍾意嘅一集.
不過8集由4位導演,唔同嘅編劇操刀,風格就一定有唔同,質素當然都會有高低.要鏈贏是枝裕和就無咩可能架喇,但其他幾集都有佳作,例如第6集講男友同埋第8集去打棒球,我自己就覺得幾有feel.至於其他,都係值得一睇,畢竟每集都只係廿幾分鐘,一日睇晒全無難度.雖然話劇情係虛構,但總係感覺唔多唔少都有純B自己嘅心聲,或者係有意無意嘅情緒投射.8集8個純B,雖然係做返自己,但每一個都有唔同嘅特點,說穿了其實呢套嘢係用嚟幫純B圈粉是吧?


text:
每日翻工前好多人都會外賣一杯咖啡提神,比起自備水杯裝咖啡嘅人,用紙杯配塑膠杯蓋嘅一次性咖啡杯佔大多數.而近期網路流傳住熱飲杯蓋有毒架嘅傳言,畀好多用紙杯裝嘅啲人覺得惶恐.咁究竟我哋每日所使用嘅塑膠杯蓋有冇毒呢?
一般市面上知名咖啡店,便利店等熱飲外賣杯上所使用嘅膠杯蓋係六號膠(PS).台灣協會秘書長謝和林表示,六號膠化學名為聚苯乙烯(Polystyrene,PS),其熱溫度約攝氏七十到八十度,如果飲料溫度太高,碰到杯蓋,有可能會釋出苯乙烯單體,雖屬微量,但係對人體多少都有危害. (自由時報社會版,2012).
其實根據網友測量,過去七仔,麥當勞甚至係星巴克等都係用六號杯蓋,而熱咖啡沖泡嘅溫度係八十五度到九十五度間,惹黎好多人嘅撻伐,目前小編陸續發現好多店家都改用五號杯蓋,屬安全嘅杯蓋.在那度稍微簡介五號杯蓋,化學學名是聚丙烯(Polypropylene,PP),PP熔點高達167度C,耐熱.
我諗係度冇人想飲有毒嘅物質啦,雖然專家指出六號杯蓋只要唔撞到熱飲嘅情況下,係可以使用嘅,暫且具備將熱飲蓋住唔瀉出黎嘅功能,而距離購買後再攞黎飲或者飲料溫度都下降好多,不過都係建議係飲嗰陣都攞起杯蓋黎飲用較為保險.
如果你真係發現過去每日都用六號杯蓋,而家想徹底畀自己遠離有毒嘅物質,最好嘅方法係自備環保杯,而且有啲店家都有推出優惠畀使用環保杯嘅消費者,無論係價錢折頭定加量唔加價,都係好抵嘅選擇.
再者,市面上都有好多訂造杯蓋,想做環保不如大家一齊,幫同事親朋好友製作佢哋訂造禮物,各種造型款式都可以隨心訂做,選用無毒耐熱材質,係使用上安心且愉快.
寫到呢度,小編決定以後都自備環保杯,突然間發現好多店家都有自備環保杯嘅有關折頭,認真覺得過去真係傻傻地甘呀~~~~
咁你呢?


text:
沙羅洞 又寫作沙螺洞,是位於香港新界大埔區的一個盆地,佔地超過80公頃.整個盆地被八仙嶺郊野公園環抱,原有三條傳統村落,分別是張屋,李屋和老圍.沙羅洞是香港唯一的淡水濕地,擁有良好的自然環境.香港接近六成半的蜻蜓品種(截至2008年末有72種,全港115種),以及三成半蝴蝶物種,故被列為具特殊科學價值地點.
乾隆年間,沙螺洞村李姓開基始祖為子禎公之長子第十六卋維仁公,妣為張氏育有三子,長學賢,次學泰三學群.
很久以前,沙螺洞的村民大多以種水稻維生,大片稻田包圍各個村莊.大約在1983年,發展商開始向村民購地,後來遭受到環保團體極力反對並不獲香港環境保護署通過,未能發展高爾夫球場及低密度住宅區.因此沙羅洞得以維持原貌.
黃嶺 是香港一座海拔639米的山峰,為香港新界東北部的最高點.黃嶺處於新界大埔區的北部,其附近範圍被劃入八仙嶺郊野公園之內.
橫七古道 係上世紀六十年代,八仙嶺橫山頭東北山腰處的四條古村通道 - 橫山腳上村,橫山腳下村及七木橋上村,七木橋下村,村民於上世紀六十年代已遷出,明顯的泥土小徑或石磴古道完整易行,兩旁林木茂盛,榕樹,樟樹,竹樹守護著廢村.
親住冬天仲凍凍地,就一定要玩下D長途同辛苦路線,如果唔係以香港天氣黎講有超過9個月都唔適合去依D路線, 因為要行都會攰,更加唔洗諗都知要拎埋架三十磅單車上山有幾唔好受,當然好多高手/體能好都可以夏天玩到,但咁辛苦...又何必呢!! 今次要去想去好耐一直唔夠料同唔夠膽跟人去gee 黃嶺,因為黃嶺都幾高下,要上去要抬車起碼45分鐘或以上.所以要準備充足加上好天氣去玩. 正常依條路線同行山友玩gee 九,八,七,六差唔多, 即係九龍坑山,八仙嶺,七木橋 + 鹿頸. 我地就偷小小雞唔上九龍坑山,改係沙羅洞經平山仔上去.話晒第一次處男作驚力有不逮. 一早約左華哥係大埔八號花園食個早餐先.食飽飽就出發去鳳園,係果度上沙羅洞.
上沙羅洞路都係馬路黎,一直慢慢爬坡,天氣清涼所以都好快就上到去.一直踩到去分岔口,左手邊係去鶴藪水塘,右手就係去平山仔,兩邊其實最後都可以殊途同歸. 不過我就覺得平山仔路較易踩,新手可以踩依邊,而今次因為係上黃嶺,所以揀依邊係會近D. 整段山路8,9成都踩到,一路踩直到去到上黃嶺路口黎個大休.因為要準備抬車上幾百米,唔講得笑.係路口同一批友善山友一齊影相,真好似去左旅行咁,同平日返工冷漠港人成強烈對比. 都休左越過15分鐘,要開始上路啦.依段上斜路真係好長同幾辛苦,雖然天氣算涼但係抬住架車上唔知幾多千百級都搞到汗流浹背. 由底抬到屏風山爬升近三百米高,比起之後抬GEE山路都要甘,中途停左越過3,4次先上到去.上到平位樹底大休一下先再上路. 由E度開始路況變緩,可以踩到車啦,感動!!依段路最主係大石同碎石路為主,中途都有D技術位,唔得就推車. 一路踩好快就去到一個路口位,左手邊係落返去南山/白燕岩,而右手邊就係可以上屏風山,眼看左手邊條路好靚,忍唔住向果邊踩左一大段,係好好玩同好靚.
今次冇上到屏風山山頂,因為都怕冇力.所以就直行去黃嶺進發.由岔口去黃嶺前段都係平緩路可以踩到,但中後段又要開始上坡啦,由480米高要去到639 米gee黃嶺.中途景觀超美,所以都忍唔住成日停低係咁影相. 因為能見度都幾高下,可以望到內地添.上網睇好多車友都係去到黃嶺gee 木牌而冇推埋上去,今次第一次黎就老連都要去埋,真係好彩有上埋去,上邊除左有標高柱外,景色仲靚到核爆. 搵左幾個好靚打卡位叫埋華哥上黎一齊影,excellently~仲見到一批山友由觀音即係慈山寺上黎.都影左好耐下,係時候落返山.
好玩路段由始起,好快就落到一個分岔口,左手就係落返七木橋,而右手邊就係繼續衛徑去八仙嶺八個山峰,上網就只會十成十見到大家都係依度落七木橋,唔會再去八仙嶺. 因為要去八仙嶺果八個山嶺要上上落落,而且好多都踩唔到.所以99%都係會係依個路口落山,享受推架車辛苦咁耐落山gee樂趣. 落山路段都算好靚,主要係大岩石同少量碎石為主,但係就都幾激下.要揀岩路落同要夠定先可以落到,依段路好正,不過我都落左幾次腳,同埋落到手軟呀. 最後好快就落到橫七古道約250米高,即係咁就落左三百幾米高.真係上就個幾兩個鐘,落就十幾廿分鐘,辛苦抬黎自在落...呵呵!


text:
一直強調 #世上冇最好嘅板,只有最適合你嘅板.轆其實都一樣,需要因應玩法及地型偏好,挑選最適合嘅轆.
就 Surfskate 而言,選擇轆嘅時候主要考慮因素區分為 地型 以及 玩法
而挑選轆嘅條件包括:直徑大小,硬度&闊度,轆邊形狀(圓邊 Round lip,方邊 Square lip……)等等
🕶唔係唔係唔係…你聽我講,聽我講,重有一樣鮮為人認識,重要程度卻往往更高嘅"隱藏要素" ---- 轆原材料嘅配方 (FORMULA)
所有轆嘅原料都統稱為 Polyurethane (PU),但大部份品牌,廠房都有各自唔同嘅 Formula.Formula 係會直接影響晒 續航,抓地,速度,避震,耐磨,回彈等因素,再深層次啲嘅係 slide 嘅感覺(減速度,順暢度,磨地感,Control 難易度等),Pumping 嘅 power 有幾大等.
- 轆嘅大細,軟硬並唔係主因,問題係邊度?
有品牌 (如 @seismicskate ) 會為唔同玩法,地型等推出相同尺寸,但由唔同配方所製嘅轆,可見配方嘅重要性,實測確有好大分別.高質素嘅 fomula 可以將以上特性同時提升(好似打機個雷達圖咁個個數值都高),例如:Seismic Defcon formula 74a 嘅轆,pump 得好快,續航力仲高過好多 84a 嘅轆仲好避震.Blood Orange LMF formula,雖然圓邊但抓地可以比其他方邊轆更高,又好轉到急彎之餘又 slide 得 smooth.
所以直徑越大就越快,越硬越易slide呢啲講法係同一 formula 下先有參考價值.
現時都係部份美國廠嘅 Formula 先造到呢啲效果,所以價錢亦會貴啲.
各大品牌出售嘅整套 surfskate completes,都仍未特別注重轆嘅 Formula,只著眼Surf system或板身嘅研發,亦可能純粹想降低生產成本用平啲嘅 formula.原裝轆唔夠場地 同 玩法 specific,主要都係平地玩吓先適用,所以好多用家最先 upgrade 係轆.無論係 Yow,Carver 定 smoothstar 啲轆回彈力都欠奉,換轆一定好 pump 好多同提升續航力,slide 嘅操控亦都會更好.原裝轆亦都因為咁係 skatepark pump bowl 嘅時候更加吃力,尺寸上亦都唔係最理想選擇,可以換套又細又快又好 slide 嘅轆.
所以都係嗰句,睇你想點玩同喺邊玩啦 #冇最好只有最適合
世上咁多牌子嘅轆以至其他配件,邊啲高質好多時都要試過先知,但只靠自己又點會試得哂.我哋歷年嚟集合咗好多海外同本地用家嘅意見,同埋親身試驗,最後為大家(為自己😀)搜羅世界各地頂級高質嘅裝備,等大家唔使盲摸摸咁試新嘢!


text:
珠海做半口種植牙費用?種植牙作為一種喇,全新嘅牙缺失修復方式,種植牙唔系假牙,佢重仿真,使用都長D與及生物相容性好啲嘅一種假牙,就崩牙做種植牙好啲.
珠海牙科診所醫生指出由於正常嘅牙排畀破壞,令口污物經常積聚,改變口內嘅環境,助長咗齲齒嘅發生.牙缺乏對咬,其他牙會斜着生長.牙枕住缺失,相對應嘅牙缺乏阻滯,可以任意生長,以後就會造成口危害.
——珠海做半口種植牙費用
影響美觀同讀.牙系維持得面部形態同刺激頜骨正常發育重要因素,牙缺失特咪系前牙缺失後,嘴唇常識凹入去,改變面部正常嘅外型,影響美觀,同時前牙嘅缺失仲會影響讀嘅正確.
珠海種植牙幾多錢與種植牙冠種類有關:種植牙冠一般選用嘅都系烤瓷牙,烤瓷牙嘅種類有多種多嘢架,烤瓷牙冠種類唔同,價錢各異,從而做種植牙都各唔相同;烤瓷牙種類好多,患者可以選擇適自己嘅一種,
珠海種植牙幾多錢與醫院同醫生有關:喺同一一區,唔同嘅醫院唔同嘅醫生都系一粒決定種植牙價格重要因素,醫生嘅技術主要系經驗同學識嘅集合,技術有差異,噉做種植牙價格都就唔同嘞.
珠海種植牙幾多錢與種植牙品牌有關:品牌其實系影響種植牙價錢嘅比較主要因素,珠海牙科醫院種植牙品牌有多種,品牌唔同種植牙嘅價錢就有明顯嘅差異.


text:
去日本旅行,好多人會選擇夜晚去居酒屋體驗下當地嘅飲食文化,不過今次佬小編就打算推介一間鄰近心齋橋附近,係道頓崛最熱鬧嘅夜店,等大家可以去旅行嘅時候都可以放輕小酌下,而呢間夜店就係 Giraffe Osaka,其實成個環境都幾安全,就算女仔去玩都唔洗太擔心呢.
Giraffe係日本新式夜店,極受當地年輕人同旅客歡迎,所以係大阪係無人不知嘅熱鬧夜店.佢都係關西地區最大規模嘅夜店,附近有港人最愛嘅一蘭拉麵,食飽再去夜店飲兩杯就岩晒啦.係道頓崛好易搵到Giraffe,因為佢門口有個好大嘅長頸鹿圖樣,唔洗擔心去錯啦!
Giraffe總共有四層,地方好寬敞,當中3樓屬於VIP Guest,其他三層就開放比入場人士,每一個嘅音樂風格都唔同,大家可以揀選返自己鍾意嘅音樂而停留係個一層.
Giraffe 營業時間係每日7點-凌晨1點.因為依家夜店係外國都好有名氣,所以夜台為左配合返外國旅客,都會有識英文嘅店只係入面幫手,就算唔識日文都會可以順利溝通.而Giraffe嘅風格係比較冷靜純情啲,唔似香港,台灣咁,入場人士都真係黎飲酒同跳舞,甚至非常享受一個人係舞池熱舞表演,而以搭訕同結識異性為目標嘅似乎好少.
Giraffe係一間十分寵愛女生嘅夜店,點解咁講?因為普遍黎講,女仔係唔需要收入場費,一樓專設有女性化妝區,入面仲有香水買,女廁仲有漱口水提供.每晚7點到9點,女性仲可以享用甜品和水果;星期二3個女仔一齊黎,同星期六著熱褲,短裙嘅女性,只要8:30PM前入場,成晚飲嘅酒都免費.星期三9:00前黎嘅女性,香檳任飲!
地址:大阪府大阪7-9 Soemoncho, Chuo-kuSoemoncho Bldg. 542-0084
交通資訊:
地下鉄御堂筋線 心斎橋駅 徒歩5分
地下鉄御堂筋線 なんば駅 徒歩5分
南海本線 難波駅 徒歩5分
近鉄難波線 大阪難波駅 徒歩5分


text:
花城大道站
花城大道站(粵拼:faa1 sing4 daai6 dou6 zaam6;英文:Huacheng Dadao Station),規劃時期嗌過雙塔站(soeng1 taap3 zaam6;英文:Twin Towers Station),佢係廣州地鐵APM嘅車站,喺天河區花城大道同珠江東,西路嘅交界之間嘅位.呢個站喺2010年11月8號開放.
車站嘅結構[編輯]
樓層[編輯]
站廳[編輯]
婦兒中心站嘅站廳有售票機同客服中心,而收費區喺站廳嘅中間,而站廳同月台之間有條扶手電梯同樓梯接埋一齊.
月台[編輯]
呢個站有1個島式月台,喺花城廣場嘅中北邊地區.不過呢個站嘅月台同其他廣州地鐵路線嘅車站唔一樣,雖然話佢有大字,但係喺柱上面.
另外,呢個站嘅月台對正上面咁啱就係5號綫嘅列車正線.
商舖同自助服務[編輯]
呢個站同大部份APM嘅車站一樣,冇商舖;但有1台自動販賣機同1台自動櫃員機響度.
出入口[編輯]
利用狀況[編輯]
由於呢個站附近冇幾遠就喺廣州國際金融中心同廣州周大福金融中心等其他地標性建築,辦公大樓同金融機構,所以喺呢個站附近嘅辦公大樓做嘢同酒店嘅住客人士就成日喺呢個站坐APM上落班同住宿.不過呢個站喺客流高峰時期都見到幾多乘客出入站,而平時嚟講就冇乜人上落.


text:
開心鬼
《開心鬼》(英文:Happy Ghost)係 1984 年上映嘅港產片,呢套戲係高志森導演嘅處女作,亦係黃百鳴從幕後轉到幕前嘅重要電影,而幕前擔綱嘅都係新嘅少女演員.
劇情簡介[編輯]
喺清朝年間,朱秀才(黃百鳴 飾)考咗十八次鄉試都未能夠中舉,又激走咗老婆,喺無助之間去到一間寺廟度吊頸自殺,結果唔能夠投胎,靈魂附喺佢自殺嗰條麻繩度.
去到1980年代,香港高中女生林小花(李麗珍 飾),林菁菁(羅明珠 飾),顏如玉(林珊珊 飾)幾個朋友暑期旅行去到喺古廟附近嘅地方露營,之後遇到一場大暴雨,佢哋走入去嗰間古廟度避雨,雨停咗之後,林青青喺慌亂之中將附有朱秀才靈魂嗰條麻繩帶咗返宿舍,朱秀才嘅靈魂喺菁菁面前出現,佢呃菁菁話自己係前清榜眼,之後隨住深入交流,菁菁倚賴朱榜眼嘅法力,贏咗學校運動會,而彼此通過對方嘅鼓勵,更加清楚了解跟住落嚟要行嘅路.
演員表[編輯]
- 黃百鳴 飾 朱錦春/康森貴
- 羅明珠 飾 林菁菁
- 李麗珍 飾 林小花
- 林姍姍 飾 顏如玉
- 杜麗莎 飾 李主任
- 吳少剛 飾 Joseph陳世美
- 黎芷珊 飾 Judy
- 盧業瑂 飾 八妹姐
- 施介強 飾 肥叔叔
- 馮世雄 飾 校長


text:
#ParentLicenses1546
平衡車比賽見聞,以下內容全發生在同一媽媽身上
是次比賽係喺一個展覽會場入面舉行,大家都要早到場換門票,而有一位媽媽就因為太多人換票,因而錯過了試賽道嘅機會,就喺度搵工作人員抗議
工作人員要求該媽媽要驗咗車先得,佢到驗車處又嘈,要人讓佢先,人哋唔讓又再嘈
之後,又因為佢小朋友無手套,工作人員唔俾佢入,因為無手套係唔落得場比賽,最後佢搵人借咗
但當佢見有其他小朋友無手套但又比賽完,就係咁捉住工作人員,再指住個無手套既小朋友,係咁話:「點解佢無就可以,我無就唔得?!」
工作人員已經道歉並表示睇漏眼,但個媽媽都仍然繼續嘈
好啦,到比賽完,頒獎時佢又嚟料.因為佢個仔排第7,而唔係佢理解嘅第2.個主辦係新手,佢可能解釋得個賽制唔好,令人誤會每場決賽都有123,但原來第二組嘅123係會排喺第一組嘅名次之後,所以就變成678,而唔係123
最後呢個媽媽要所有得獎人呆企睇佢嘈
最終主辦抱住佢仔安慰咗好耐,同畀咗個第二獎杯佢,個媽媽先滿意咁走
以上係集合幾個目擊者得嚟,所以可能有錯漏.但呢啲比賽仔都係玩吓,人人有份,咁認真做咩呢?個仔睇住自己咁失禮又何苦呢?
讀者投稿@平衡車手家長


text:
現年48歲嘅前「TVB花旦」黎姿,較早前喺社交平台曬咗幾張自己出海玩嘅相,見到黎姿上身著件簡單嘅白色T恤,褦緊身長褲大騷細腰,完美身材獲得網友激贊.
無論係相貌定身材,黎姿都保持得好好,雖然退出娛樂圈咁多年,但喺相中可以睇出黎姿同後生嗰陣一樣咁靚.
次日,黎姿仲向網友分享自己喺水中游水嘅短片,黎姿仲配文留言話:「因為最近天氣比較凍,喺跳入海嗰陣先發現海水嘅溫度,比自己想象中要凍好多.」
講到黎姿,其實佢出世于電影世家,9歲嗰陣曾經參與演出《百合花:離巢》,同姑媽黎萱一齊演出.
之後到14歲讀中二時畀許冠杰發掘入行做演員,參演電影《開心鬼放暑假》,因為黎姿呢部戲而人氣急升,所以唔少人以為呢部係黎姿嘅第一部影視作品.
黎姿一直係唔少網友夢中情人,特別係參演2004年TVB經典劇集《金枝欲孽》,當中飾演“玉瑩小主”嘅黎姿,精緻嘅小臉襯上水汪汪嘅大眼睛,美貌長久烙印喺網友嘅心中.
而黎姿最後一出劇集係2008年嘅《珠光寶氣》,佢仲喺劇集首播當日宣佈退出娛樂圈,同年佢下嫁富商馬廷強.較早時黎姿接受采訪指仲有戲癮,但就直言暫時冇復出拍劇嘅計劃.
唔理點樣,宜家見到黎姿同富商馬廷強咁幸福,真係替佢哋開心, 祝福你哋永遠幸福快樂喔.
Like MisshkNews Facebook!不出门也能知天下事~


text:
有個閨密叫祖藍|楊千嬅感謝梅艷芳當初的照顧 爆老公有鋪整蠱癮
無綫電視的綜藝節目由王祖藍主持的《有個閨密叫祖藍》前晚(28日)播出第五集,嘉賓請來「大笑姑婆」楊千嬅.千嬅與祖藍同樣因「閨密快問快答」及「閨密任務」忙個不停,其中「鬥晒命」任務更是笑料連篇,健談的千嬅還向祖藍分享了大量與老公與仔仔的生活日常,更透露老公與仔仔相反,老公十分幼稚而十歲的仔仔卻十分成熟,更在節目中談到梅艷芳在她剛剛出道時的照顧.
在《有個閨密叫祖藍》中,千嬅將暢談多年來不同工作帶來的得著,她坦言很感恩做護士讓她學懂與人相處:「由細到大我讀女校,開頭同男人講嘢好驚架.直到喺醫院做嘢,因為要照顧好多唔同嘅人,就明白點樣去做人同埋個社會係點.」千嬅亦很難忘初入行於華星打拼的日子:「我哋嗰時做好多宣傳,係咁跑通告,一大班人唔同路線用同一個司機,一齊走天涯.」她指與華星另外兩寶陳奕迅及梁漢文關係儼如「屋企人咁熟」:「我唔使驚佢哋嬲,咩都會直接講.」她又感激師姐梅艷芳當年對他們這班新人照顧有加,並教曉他們全公司上下是大家庭:「佢對我哋新人好好,因為做新人冇咁上下知名度好難有自己project,阿姐就會帶埋我哋出去攞演出經驗同埋見吓人做吓訪問.」
千嬅於節目中更透露老公丁子高私下相當貪玩,經常以整蠱自己為己任,千嬅更指發生得最多次的整蠱事件是「石春藏手袋」:「你有冇試過同佢食飯,食完永遠個袋都好重吖?佢同啲朋友夾埋,你知日本餐廳門口好多石春,每當我去廁所準備走,佢就將所有石春擺晒喺我個袋度.我奇怪咁重嘅,一打開個袋全部都係石春,你話係咪㷫吖?」祖藍聞言之後忍笑呼籲日本餐廳老闆要「小心丁生」.千嬅又指丁子高試過扮狗叫令她當眾失儀兼失魂:「佢行行吓街喺後面用隻手拍我隻腳,然後扮狗叫喎,我以為真係有狗咬我咪大嗌咯,咁我一大嗌好大聲架嘛,成條街望住我,佢咪喺度笑咯.」
千嬅於節目中指年僅十歲的仔仔Torres思想成熟,且勁識氹媽咪開心.千嬅甜甜的說:「有次母親節佢寫咭畀我,下款寫Unknown son,我搲晒頭問佢咩嚟,佢話:『我想畀個驚喜你,但我又驚你唔知係我,咪寫埋Son咯』」,「我個仔會整蛋炒飯我食,佢鍾意煮嘢食嘅,我好感動架.佢仲話:『你可唔可以唔好成日話減肥,夜晚要食飯,如果你唔食飯我都唔食.』其實我只係夜晚唔食澱粉咋嘛,佢以為我絕食.」祖藍聞言爆笑回應:「我個女通常搶晒我啲嘢食,不過點都會留番最尾一啖畀我.」千嬅聞言即搞笑反問:「廚餘呀?小朋友真係好搞笑.」為了管住媽咪飲食,Torres更會與丁子高「聯手」:「有時丁生唔喺度我會飲啲佢唔鍾意我飲嘅嘢,我個仔會影相send畀老竇,仲話:『爹哋話唔畀飲』,我就話:『畀我飲一啖啦』!」並笑指與阿仔相處後,才學懂「掛念原來係要講出嚟」.


text:
觀塘區食飯越來越貴, 但其實行遠少少去MEGA BOX入面都有好多餐廳選擇, 今次來到呢間餐廳覺得好啱小朋友去之外, 食物仲好抵添, 龍蝦包單點$48就食到, 就算點成個龍蝦意粉套餐都係$98, 好抵呢!!
餐廳以動漫卡通為主題, 牆上全部都係大大隻卡通圖案, 非常可愛.
餐廳自己點餐自己拎既形式, DINNER SET全部幾十蚊有主菜,餐湯及飲品, 我地點左CARBONARA, 上面有隻溫泉蛋, 撈埋意粉一齊食, 蛋香滿滿, 忌廉汁好CREAMY, 味道唔會太咸好啱小朋友食.
主角龍蝦意粉來啦~ 半隻芝士焗龍蝦配意粉, 一上枱己經好香芝士味, 同埋份量一D都唔少, 龍蝦原來己經拆肉再配埋洋蔥及其他配料一齊焗, 食落口有多重口感.
講明親子餐廳小朋友HIGH CHAIR及餐具小不少.哈~小朋友見一樣愛一樣, 見到龍蝦意粉後己經將忌廉意粉放埋一邊了, 我個人覺得意粉熟左少少, 但如果比小朋友食煮淋少少又好正確呢^^
餐廳最大賣點係有小朋友玩樂區, 呢個騎馬區小周董玩得不知幾開心.
另外仲有好多遊戲比小朋友玩餐飽 (需自費再買遊戲咭)
唔夠喉仲有好多玩具精品什至TEE都可以買回家 (爸爸們表示好想買個超人回家~哈), 總括餐廳以一個親民既價錢, 有龍蝦食又有小朋友玩樂地方, 都好值得推介呢.


text:
22 9, 2022
想喺IELTS speaking入面攞到band 7或以上,你必須要展現到自己掌握豐富嘅詞匯量,并且懂得運用恰當idioms去形容各種情況.不過好多同學對idioms嘅瞭解都唔多,所以Wall Street English今次就教大家幾個實用嘅idioms,方便大家喺唔同情況下都可以運用自如.
20 9, 2022
IELTS Speaking Part 0: ID check 點樣同面試官打招呼?
好多人準備IETLS Speaking嘅時候都只會去留意答題技巧或者延伸拓展技巧,而忽略咗greetings呢部分,以致於去到考場被問到最簡單嘅ID check問題嘅時候都口窒窒,影響埋之後嘅表現.今次Wall Street English就教大家點樣同考官嚟一個輕鬆自然嘅greetings,增加考官對你嘅印象分,要攞band 7或以上就話咁易啦!
31 8, 2022
IELTS必學技巧:Paraphrase改述句子的5個方法
Paraphrase嘅意思即係將一個句子重新包裝為意思一樣但字唔同嘅句子,係IELTS必定要識嘅技巧,要攞到band7或以上就一定要做好parahrasing.咁paraphrase具體應該要點做呢?其實一啲都唔難㗎,就等Wall Street English教大家五個paraphrase嘅小技巧啦!
17 8, 2022
IELTS Speaking點攞高分?包含範例教你豐富答案内容
好多人都唔知喺IELTS Speaking Part 1入面個答案應該要幾長,亦唔知道應該點樣延申自己嘅答案.要答題豐富同時又唔離題,實在係一個難題.今次Wall Street English就教大家五招輕鬆闡述自己嘅答案,攞到更高分.
9 7, 2022
IELTS必睇:除咗“for example”仲可以點講?
喺IELTS作文又或者係Speaking嘅時候,我哋經常都會要舉例説明,咁大家又知唔知除咗 ”for example” 之外,仲有啲咩字可以喺舉例嘅時候用呢?
7 7, 2022
IELTS speaking個腦一片空白?五個小技巧教你如何巧妙拖延答題時間
好多要考IELTS嘅同學都好驚Speaking,一聽到好難嘅問題個腦就一片空白,口啞啞唔知應該講咩.今次就等Wall Street English教大家幾招拖延時間,等自己有更多時間思考應該點樣答.
8 6, 2022
解構書信的Formality
IELTS寫書信要留意嘅重點之一就喺Formality(禮節),分為formal(正式),semi-formal(半正式)同informal(非正式)三種.Formality(禮節)會影響到你寫Opening(開首),用字同結尾,想知寫咩先切合到考試要求,脫穎而出拎到高分?
6 6, 2022
Part 3攻略!考生唔可以唔知道嘅常見題目!(下)
上篇講咗教育,媒體同環境嘅常見題目,記得要好好掌握題型,先可以喺答問題嘅時候更加得心應手!今次都繼續為大家帶嚟唔同嘅Topic同常見問題,等大家可以有充分準備!
2 6, 2022
Part 3攻略!考生唔可以唔知道嘅常見題目!(上)
嚟到IELTS雅思口試嘅第三部分,考生一定好緊張,因為呢部分除咗喺會按照第二部分嘅Topic繼續問問題,範圍會更廣,又要即時答考官,而成個環節仲歷時五分鐘,真喺少啲心理準備都唔得!所以今日就一齊嚟了解下Part 3嘅常見題目啦!
9 5, 2022
唔好再咁樣問考官啦!?超實用嘅3大提問技巧
雅思口試(IELTS Speaking)嘅時候其實可唔可以問問題嘅呢?答案喺可以嘅!不過,你就要留意翻有咩問題喺可以問,有咩問題喺會中伏啦!想知道點問先得體?就要快啲睇睇以下嘅提問技巧,絕對會幫到你應試㗎!


text:
通常啲雜誌,Instagram同Grindr交友網度見到嘅大隻靚仔,唔單止身型好,而且皮膚顏色都好靚,蜜糖色小麥色嘅健康肌膚,好性感!今時今日要做男神,除咗有結實嘅肌肉與及精緻漂亮嘅五官,潮流嘅髮型打扮同健康深色嘅皮膚,都係缺一不可!好多男仔成為男神,就會去照太陽燈,務求令自己好似彭于晏,古天樂又或者無數嘅Instagram型男一樣咁樣,又或者用上一啲助曬油,好似Hawaiian Tropic咁樣,務求令自己得到男神級嘅健康美麗膚色!
(除咗擁有結實嘅身體,健康嘅皮膚顏色都係男神不可或缺既一部份.就好似圖中嘅N2N Bodywear嘅Model一樣,視覺上已經贏晒)
(經過太陽曬過灼熱嘅身體,會令皮膚肌肉線條更加明顯)
擁有又健康又性感嘅膚色,令到人都醒神啲!而且一齊去曬太陽,去晒太陽燈,都係好多朋友聯絡感情嘅方法之一.今日就想特別講下幾種可以令到皮膚更加深色,性感嘅方法,同埋分別佢哋嘅優缺點.佢哋分別係用Hawaiian Tropic助曬油(俗稱黑鬼油),曬太陽燈(英文Solarium),同埋self tanner.
Hawaiian Tropic助曬油
Hawaiian Tropic Dark Tanning Oil黑鬼油可以話係香港最出名亦都最多人用嘅黑鬼油.佢嘅好處係價錢平,周圍都買得到,而且大支,買一樽基本上可以用晒成個夏天.呢種油可以喺你水上活動沙灘時候使用,佢可以喺你瞓係太陽下暴曬嘅時候,加速見到曬黑嘅效果.
曾經有人講過,呢隻Hawaiian Tropic助曬油,黑鬼油係香港最好嘅曬太陽產品.呢個講法有啱有唔啱,無錯香港好多有玩開水上活動嘅人都會用,但係因為香港其實冇幾多隻同類嘅產品係主流嘅零售店出售!所以其實大家嘅選擇實在係唔多.
我先講解下呢隻Hawaiian Tropic Dark Tanning Oil嘅功效.呢種並唔係太陽油,係0 MPF,好多人以為佢係一種太陽油,可以在曬太陽嘅同時保護滋潤身體.對於一啲經常有晒開太陽或太陽燈嘅人來講,都會知道唔係事實.黑鬼油並無任何保護紫外光嘅作用,所以絕對唔係太陽油嘅一種.
先講下呢隻產品嘅效果,根據我個人測試,佢的確有幫助短時間內曬黑嘅特殊功效.基本上只要搽咗啲油,晒30到45分鐘,你嘅皮膚顏色就會變深!
至於點解佢會比就咁曬太陽有效,產品本身並無直接說明.
如果你好似我一樣,追求一種曬太陽時候有種exotic traveling嘅浪漫感覺,Hawaiian Tropic就可以帶俾你一種夏威夷嘅風情,因為佢有種椰子嘅香味,有一種surfer滑浪,享受椰子嘅青春氣息.
就咁聽落去,好似好正咁,但經過我仔細嘅研究,就發現原來呢隻產品都有唔少副作用.呢隻Hawaiian Tropic Dark Tanning Oil嘅主要成份係Paraffinum Liquidium礦物油.即係提煉石油時候嘅副產品,一直以來都有好多健康專家講個礦物油嘅潛在風險,包括致癌!
所以耐唔耐使用就冇問題,但係如果長期使用,甚至夏天每次去暴曬都用Hawaiian Tropic黑鬼油嘅話,就可能會造成問題!
由於呢隻產品並無任何抵擋紫外線嘅功效,用咗呢隻產品去曬太陽,基本上同完全唔用防曬,一樣有造成癌症,皮膚衰老嘅危險!
由於Hawaiian Tropic嘅主要成份係礦物油,有啲港女會以為覺得好滋潤好好,甚至當成身體就油,按摩油用.呢樣真係大錯特錯,因為礦物有風險不明,實在不適宜長期使用.
曬太陽燈
曬太陽燈真係好多香港男神又愛又恨嘅抉擇,因為曬太陽燈本身風險好高,好多醫學研究報告都講過曬太陽燈引發癌症嘅風險!曬太陽燈已經被國際癌症研究協會列入肯定致癌嘅類別.但同時,好似好有效,短期內就可以由變身型棍,令到好多男神都好掙扎!
(曬太陽燈係好多香港健身人士嘅時侯,但係香港同埋外國嘅研究顯示,曬太陽燈可致癌同毁容! )
(正斗嘅身材同埋健康嘅皮膚顏色已經係男神必須擁有嘅條件一部份,但係曬太陽燈係唔係一個可行嘅方法?)
越來越多香港健身男神會曬太陽燈.太陽燈係可以係令你極速變黑,基本上只要完成整個療程(大概五至十次)你就會見到明顯嘅顏色分別.
我以前都係經常曬太陽燈嘅客戶之一,甚至有一啲香港曬太陽燈專門店嘅會籍.依家諗返,都係高風險低回報,嘥錢兼嘥時間!
如果你喺香港又想認識下曬太陽燈,我首先講解曬太陽燈嘅程序.
一般來講曬太陽燈會先進入一個私人嘅房間,之後你就會除去所有衣服,然之後戴上由專門店提供,保護眼睛嘅眼罩(有少少似游水泳鏡,通常另外收費),搽上特製嘅助曬油,之後就進入似太空艙一樣嘅太陽燈機入面,機器開動,你就企或訓大概8至12分鐘左右.
呢段時間入面,太空艙前後左右嘅太陽燈鋼管將會進入暴曬狀態,而你亦都會感到身體非常之灼熱,會流汗,一般嘅太陽燈太空艙都會有非常強勁嘅抽風功能,等你感覺上冇咁辛苦,但當過咗十幾分鐘之後,太陽燈機器會識得自己關掉,你都會有一種輕微灼傷嘅感覺.
一般嘅曬太陽燈機都會有maximum time熄燈嘅自動設定,因為十幾分鐘已經係人類嘅極限,再多,你就會出現晒傷嘅不良情況!
曬太陽燈係令皮膚變黑最直接嘅方法之一,效果非常顯著,曬完太陽燈之後嘅一兩日,你嘅皮膚黑色素就會慢慢正式浮面,而皮膚亦都會開始變得非常深色,基本上只要每個禮拜去晒兩次,一兩個月內已經可以變得好黑好深色!
同好多有副作用嘅美容,整容療程一樣,曬太陽燈開頭嘅時候嘅後果係好好嘅!開頭我成日曬太陽燈嘅時候,皮膚的確喺好短時間內變得深色,令到視覺上睇起嚟更加結實,性感.只不過,時間一長,副作用就會越嚟越明顯.
開頭曬太陽燈嘅時候,我都抱着一種愛靚唔愛命嘅諗法,對於癌症風險,我都抱着一種得過且過,是是但但嘅態度.畢竟,如果我要有皮膚癌,用唔用太陽燈你都會有癌症啦!當年我就係咁幼稚嘅想法,但後來發現,曬太陽燈嘅副作用唔只係有癌症咁簡單.
以下就係我一個香港人曬太陽燈嘅恐怖經歷.
開頭我去香港一啲曬太陽燈嘅專門店,都係抱住一試無妨嘅心態,即管睇吓個效果係咪理想.經過左三兩次成功變黑嘅經驗之後,我就開始買套票Package.
本來都好地地,等大概去到曬十次左右,我就開始發現我嘅皮膚變得乾涸,衰老,好冇彈性!而且我面部皮膚嘅情況惡化得非常之緊要!基本上已經同一個老人家一樣,無光澤之餘又無彈性!因為曬太陽燈係360度,我嘅問題唔單只係面部變得衰老,連我嘅腰,大腿,手臂,都變得鬆馳乾涸!
當時,我都未認識到太陽燈紫外線對於皮膚質素嘅負面影響,仲以為自己嘅護膚唔夠,於是又用唔同類型嘅護膚品希望急救,但係,情況冇改善而且越嚟越差,有一啲新識嘅朋友甚至以為我係年紀好大,佢哋估嘅年齡同我實際年齡相差十年!
個故事都仲未完,當我繼續晒燈嘅時候,發現身體多咗好多類似雀斑嘅墨,就好似外國研究之中講過,曬太陽燈嘅副作用一樣!呢啲都係cancer之前嘅先兆!
之後我仔細研究,發現原來我皮膚衰老係因為我曬咗太陽燈!所以就急急停止,之後我用左差唔多半年嘅時間,同埋好多錢,先至令到皮膚冇咁鬆同埋衰老,曬太陽燈基本上係一次貼錢買難受嘅經歷.
曬太陽燈嘅副作用,你開頭嘅時候唔會覺,當你發現嘅時候就已經太遲!
價錢方面,喺香港曬太陽燈亦都係甚為貴價嘅消費,每次都要百幾蚊都二百幾蚊,如果買package分分鐘成千上萬,仲未計要去專門店購買嘅專門嘅油.
如果你一定要曬太陽燈,你就要留意下一啲係香港太陽燈專門店嘅不良銷售習慣.其中一個要留意嘅就係,好多香港嘅曬太陽燈專門店會出蠱惑,sell你買一啲混合左self tanner嘅所謂專業太陽油,然後要求顧客使用.由於個太陽油本身已經含self tanner,本來已經有令皮膚變深色嘅物質,所以照完後皮膚真係特別黑!令到好多人好開心,但係你要知道呢種混合左self tanner係暫時性,只要時間一過就會冇左.效果咁短暫,點解唔直接使用self tanner呢?
Self Tanner
Self tanner呢種產品,係香港可能唔係好流行,但係喺崇尚太陽健康膚色嘅歐美國家非常之流行,亦都係各種變黑產品之中最安全.點解呢?因為self tanner只係用咗一個好簡單嘅科學原理,令到皮膚顏色變深,當中並不涉及任何紫外光,所以皮膚基本上係無受到時任何嘅傷害.亦唔會有因為紫外線照射導致細胞變化而引起嘅癌症風險.
市面上嘅self tanner,都係利用一種糖粉同皮膚之間嘅化學作用,令到皮膚變得較為深色,模仿日曬嘅後果.
使用self tanner呢種產品亦都有一啲要注意嘅地方,就係必須使用一啲好嘅牌子,否則就會造成災難性嘅效果!一啲好嘅self tanner產品可以令到皮膚變黑,差嘅產品就會令到皮膚變黃變橙!好似黃膽病一樣!
經過我仔細嘅網上研究,發現有一種係外國出售嘅產品係特別好,佢就係Banana Boat Summer Color self tanning lotion.呢個產品暫時係香港無發售,我係經過網上郵購,但係已經回購左好多次,效果都非常之好.


text:
分手後,遇上你: 如果你敢亂黎
「全名李家誠,花名二世祖,同丫k你一樣住鰂魚涌,而且仲係你屋企附近添,聽講為人好差,成日周圍識女仔,而且又抽女仔水,好多男既都好憎佢,but人地勝左家底好,而且又好鬼闊佬,成日請全班去玩,所以大家都睇在錢份上,冇出手教訓,但睇黎k哥插得手,一定唔簡單,所以麻煩丫k你唔好打咁金.」丫仁都算係咁,咁短時間有佢咁多資料,一定知道我總有一日會插手,所以一早準備定,果然夠兄弟,「得啦,遲下請你食飯,係咁先!」cut左線之後,我就去左呢條二世祖既屋企樓下,到步之後,揾左個冇咁顯眼既地方坐底,等呢個二世祖既出現.
由中午一點,一直等到晚黑八點,正當我諗住走去買個飯黎食既時候,我見到丫仁所為既二世祖,我的媽啊,一面面油,身形又勁大份,起碼四十既腰啦,個樣又成隻豬咁,我的娘丫,Jessica睇中佢乜鬼野丫.突然間,我發現呢個死肥仔旁邊,有條好鬼索既女,點講好呢,就好似Jessica咁上下,但睇睇下,發現根本就係Jessica黎.
我見到個死肥仔係咁摸Jessica既手仔,作為男人既我,點認得到自己條女比人摸丫,呢個時候,我已經忘記自己同Jessica散左,我把鬼火,跑到個肥仔前面,諗住一拳打落去佢塊面既時候,突然聽到Jessica講左句「你試下打落去,睇下後果係點!」我聽完呢句,好自然咁回左句「但個死肥仔抽你水啵,點計先?」我已經忘記曬自己同Jessica分開既事,Jessica聽完之後只係向到冷笑.


text:
好開心顧客朋友都畀好評,我哋會keep住嘅
摘要:好開心顧客朋友都畀好評,我哋會keep住嘅 哩段時間已嚟我哋診所收到唔少患者朋友嘅感謝同支持,我哋診所都好多謝大家嘅~ 之前嚟做杜牙根嘅徐小姐對我哋診所嘅評價: 多謝徐小姐嘅支持同鼓勵嘅,我哋嘅醫護人員會keep住嘅,唔會驕傲嘅,同埋多謝徐小姐嘅推介,之後都有唔少徐小姐嘅朋友嚟咗我哋診所睇牙. 來自香港嘅周太太,嚟咗我哋診所做咗2顆植牙,佢話「其實嚟之前都有少少擔心來,不過諗唔到深圳嘅植牙技術都咁好嘅,種兩隻牙先用咗唔使2個鐘,醫生手勢都唔錯,同埋診所環境,接待各個方面都好好嘅,診室嘅衛生,消毒方面都做得幾好,同香港一樣,重要係價錢冇香港咁貴,服務水平又一樣,性價比高」.周太太之後都帶咗佢先生過嚟睇牙,周先生睇完牙之後都話「你哋都幾好嘅,俾個good你哋」.多謝周先生周太太嘅支持同鼓勵嘅,我哋會繼續努力嘅~ 仲有之前帶小朋友嚟補牙嘅彭太太話「香港排期好難呀,我個女只牙已經痛咗一個禮拜喇,啱啱好之前有朋友嚟過你哋診所睇牙,評價幾高嘅,咁我哋就過嚟睇下,嚟之前我都驚佢哋亂收費嘅,不過都冇嘅,佢哋都按照價格表嚟收費,價格都係透明公開嘅,醫生技術唔錯,女女而家只牙都唔痛喇,同埋佢哋嘅醫護人員服務態度唔錯嘅.同埋因為帶住小朋友有少少唔方便,佢哋有專車接送,車程加埋塞車都係10分鐘左右,幾方便嘅」. 多謝曬咁多位朋友嘅鼓勵同支持認可嘅,維港歡樂口腔全體員工會繼續努力嘅~ PS:深圳維港歡樂口腔接診時間:10:00~19:00(節假日照常上班);提前預約,醫院有專車到口岸免費接送. 牙科小Tips:
《堅持品質和自營的“維港口腔連鎖”有南山分院了嗎?》
《維港口腔連鎖—快問快答第一期》


text:
早前推出宣傳片,預計下年全平台推出嘅 2.5D 動作遊戲《Mandragora》質素非常唔錯,畫面精美之餘仲加入惡魔城,魂系等元素,都幾吸引下.雖然要等到下年先有得玩,但而家已經可以喺 Kickstarter 度買定先!
《Mandragora》由匈牙利工作室 Primal Game Studio 開發,係一款 2.5D 動作角色扮演遊戲,但加入惡魔城及魂系元素.故事發生喺一個已被怪物侵佔嘅世界,人類只能活於磚牆及柵欄後面(好巨人嘅設定),為咗人們嘅自由與歡樂,身為戰士嘅主角就肩負重任出發奪回世界希望.
遊戲一開始要先揀選職業,暫時有近戰 Vanguard,法師 Spellbinder,藥師 Larcenist,火法 Heretic 以及眾籌成功後先會出現嘅德魯依 Warden.每個職業除咗技能,戰鬥方式不同,就連核心玩法都會有分別.戰鬥類似一般平面動作遊戲,但係就加入魂系翻滾,盾反等動作,更有強大嘅魔法技能組合,例如可用黑洞「吸」住啲怪,再用大範圍魔法炸佢地,玩法都幾自由.
喺戰鬥過程中擊殺敵人會掉落精華,可以用來升級角色解鎖新技,被動天賦,或者升級女巫燈籠(即係額外天賦樹),不過一旦死亡,身上嘅精華會全數掉落.另外,遊戲中有大量不同類型武器使用,配合各種技能及職業就會有超多類型玩法.至於敵人亦都有好多唔同類型,有最廢嘅殭屍,食屍鬼,到具有更複雜動作嘅看守者,吸血鬼等等,每個敵人都將擁有一套特定嘅進攻及防禦機制,絕對唔係亂斬果類無雙 Game,反而係要小心唔好貪刀嘅類型.根據資料,遊戲中將會有多達 60 多種敵人,10 隻主要 Boss 及 5 隻迷你 Boss.
除咗遊戲本篇故事,透過女巫燈籠將可前往異世界挑戰副本, 升級巫燈更會解鎖更多地區.同時各地區都會有多條路徑以及秘密嘅分支地圖供玩家發現,學習新技能後可摧毀牆壁,地板開闢新路徑或秘密區域,或以新嘅特殊動作技能去到達新領域,類似惡魔城嘅概念,即係同一個地方因應學到嘅技能可去到唔同地區,大家應該唔會陌生.
《Mandragora》預計於 2023 年推出,對應平台為 Xbox Series X|S,PS5,Nintendo Switch 及 PC Steam,現時已於 Kickstarter 眾籌中,有興趣嘅可以去支持買定先.


text:
我曾經月入$30,000 依家月入$12,000更富有
大學畢業後,筆者有幸搵到份人工唔錯嘅工作,第二年已經搵大約$30,000!係唔少親戚朋友眼中嘅「叻仔」,但我十分討厭呢種心態,點解你自己個仔搵得少過我就等於唔「叻仔」呢?同埋點解要叫佢「學下我」,做自己有咩問題.
不要去羨慕 不要去妒忌
出嚟做嘢之後,最開心嘅就係放假約埋以前讀書啲朋友把酒當歌,講下以前讀書時期嘅趣事,但甚少會分享現時嘅生活,原因你知我知,因為現時嘅生活根本冇嘢值得分享!就算朋友知道我月入唔低,投以羨慕目光,但我內心反而羨慕我啲朋友,時不時又去下旅行陪下男/女朋友,總之就成日有活動咁,日子過得好充實,而自己好似只剩下返工同收工.
不過呢段心底話點可以隨便講出口,一方面實俾人話晒命,另一方面個社會價值觀都覺得搵得多就係成功,實俾人話「搵咁多都唔滿意,我哋呢啲收入低嘅又點計!」不過實情就係,講收入咪我贏,論開心自己可能包尾.
搵得多真係等於開心?
的而且確唔知由幾時開始,搵得多等於開心嘅死板思想已經根深柢固,可能由父母叫你讀好書,將來搵返份好工果刻開始,呢種思想已經潛移默化咗係我哋腦海!
無可否認,咁後生月入$30,000的確為我帶嚟唔少優越感,但僅此而已!最後我辭咗原本嘅工作,相信唔少人同我父母諗法一樣,覺得我黐咗線!套用一句網絡文化常出現嘅句子回應,請體諒我嘅任性,錯嘅唔係我,錯嘅係世界!
最後我係屋企附近搵咗份自己感興趣嘅工作!人工只有$12,000,但我感覺到我嘅人生比以前「更富有」,有工作同工作以外嘅目標同寄託,終於似返個人,係生活緊而唔係生存緊!唯一可惜嘅係,轉工之後已經無咩親戚朋友讚過我「叻仔」!


text:
「御用有錢佬」黃子雄自爆入行原因:電視台可以識多啲女仔
黃子雄早年曾在英國留學,返港後曾飲品包裝公司任職市場推廣品牌經理,其後在朋友的介紹下擔任明珠台節目主持.黃子雄日前接受香港電台節目《安哥同學會》訪問時,表示之所以會放棄高薪而入行,其實係因為「本身圈子入面,女仔唔夠多.入電視台可以識多啲女仔.」果然夠坦白!
入行27年,黃子雄做過唔少角色,但就從未試過擔正,不過他坦言如今心態並非等機會,而係享受生活.黃子雄透露之前試過冇工開,但就從未感到擔憂:「媽媽之前腦退化,佢唔覺自己有事,直到跌倒要入醫院,我要請看護姐姐照顧佢,由醫院到佢返屋企,我完全冇劇拍,但我又覺得OK,直到我安頓曬所有嘢,就收到公司電話,19年我拍咗4套劇,所以冇劇拍又真係唔擔心.」
唔少無綫藝人都會經營副業維持生計,黃子雄過去都接唔少主持工作.「而家唔係好享受做MC JOB,以前一講嘢大家都會靜,但而家完全唔會,同埋我有一定年資,所以我開得呢個價,如果對方又接受咪做囉.」黃子雄做過唔少「有錢人」角色,但其實佢家境並非十分富裕,如今能夠過上安穩生活,全因投資有道.「我人生最多MC JOB係喺亞視嘅《慧珊時尚坊》,一日三單,一星期可以有六日都係咁.就係因為搵到呢筆錢,再加上投資又OK,所以而家生活安穩,不過我單身先可以,如果有家庭又唔同.」


text:
《 腿 》入圍金馬 桂綸鎂,導演張耀升真情剖白:醫院拍攝對生死有所感悟
專訪中問到《 腿 》導演張耀升有關故事創作靈感時,發現原來「尋找腿的故事」係真實發生過,而且仲係發生喺導演嘅父母身上,背負住有種「重臨舊地」嘅回憶,到底導演會點樣處理同拍攝呢段難忘嘅故事?喺醫院拍攝,從中又得到咩感悟?而桂綸美就一改以往形象,飾演一個潑辣嘅角色,佢喺現實中同戲入面角色偏執嘅性格,有冇相似嘅地方?
《 腿 》導演張耀升及女主角桂綸鎂 x Hong Kong Movie 專訪
1. 恭喜入圍金馬獎!兩位對於入圍金馬獎有咩感受?
導演:我自己本身係小說家,以小說家嘅身份攞過文學獎嘅數量都算唔少,所以對於入圍或者得獎嘅感受已經冇以往咁深刻.但係對於今次金馬獎,畢竟係好特別嘅獎項,好多華文電影都會參與⋯⋯ 但今次我比較有感覺嘅部分,反而唔係關於我自己,而係關於楊祐寧(男主角)今次冇入圍,係一件好可惜嘅事.主要係因為喺拍戲過程入面,長達一至兩個月嘅時間,見到楊祐寧每日努力嘅付出,而且非常平凡咁幾乎每一場戲都同導演討論要點樣去演出,對角色嘅詮釋,而且仲表現得好好,佢犧牲咗好多.我本來以為楊祐寧會入圍,結果佢冇,我覺得有啲對佢唔好意思.所以對於今次提名,深刻嘅反而唔係關於我自己,係關於楊祐寧.
桂綸鎂:今次對我嚟講特別意外,畢竟係我第一次演喜劇,其實係一次幾高難度嘅嘗試.知道入圍之後,感覺好似自己一個辛苦摸索嘅過程被其他人見到了,然後好溫暖咁擁抱我一下嘅感覺.當然都係非常之榮幸,多謝金馬獎嘅鼓勵.
2. 桂綸鎂一改以前形象,會唔會有咩困難?係點樣摸索呢個潑辣嘅角色?
桂綸鎂:其實我一直以嚟接演角色嘅時候,都唔太會顧及所謂形象嘅問題.而係角色嘅生命力,佢嘅歷程,佢經歷咩事,用咩方法去解決,一個鮮活嘅人物總會令我心動.今次呢個角色,我喺佢身上見到好多現實生活中,女性喺一啲著急,或者一啲想同人講道理但溝通唔到嘅情況下,情緒比較歇斯底里嘅狀況,或者係大家所謂潑辣嘅一面.所以我睇呢個角色嘅時候,覺得可以對應到現實生活中好多女性嘅形象,無論係我哋有時喺新聞見到女性,或者係我生活中見到嘅阿姨,朋友嘅媽媽,佢哋有時都會有情緒比較激動嘅時候.所以我係透過呢啲生活中接觸到嘅形象,仲有對佢哋嘅感受,去理解同演出呢個角色.
3. 導演您本來係文字人,寫小說,劇本居多,點解今次會想自編自導?
導演:我本來都有做過導演,不過之前拍嘅係電視電影,或者係自己製作動畫.做導演係我由細到大嘅願望,係喺好細好細個嗰陣,只係當時冇咩渠道可以拍電影,於是我就先喺「紙上拍電影」— 開始寫小說.寫小說嗰陣,腦入面諗嘅都係一啲場景,畫面,剪接的手法,所以後來有一啲導演睇完我嘅小說之後就覺得好有電影感,想搵我做編劇,我就係咁慢慢一步一步來.雖然好早就想做導演,但呢件事確實係好難,我都用咗好長好長時間,先覺得自己準備好.
4. 故事的靈感是來自?為甚麼是腿?是國標舞?
導演:故事嚟自真實故事 — 我媽媽喺我爸爸過世之後,將我爸爸條腿搵返嚟嘅故事.呢個係真實發生過嘅,嗰陣喺醫院入面都經歴咗好多困難,因為冇人幫我媽媽,佢挑戰咗好多人,說服咗好多人,最後先終於搵返我爸爸條腿.但係我爸爸媽媽之間,愛情嘅成分係比較少的.所以喺重新創作呢個故事嘅時候,有思考到如果要令一般人容易啲接受同明白呢一個咁奇怪嘅故事的話,咁我哋應該要有一個「一般人都能感同身受嘅東西」,所以我哋選擇咗「愛情」.至於點解係國標舞呢,因為如果腿對佢哋嚟講係非常非常重要的話,咁「腿」必須係佢哋人生中非常重要嘅轉捩點.要將呢個功能放到最大,我諗最好嘅就係跳舞;如果要揀舞蹈嘅話,與其揀芭蕾或現代舞,國標舞我覺得更加適合.因為國標舞係男女雙方,一進一退,華爾滋又係國標舞之中最講求氣質嘅舞種,亦代表兩個人對於未來嘅嚮往,所以最後揀咗國標舞.亦因為揀咗國標舞之後,就令故事入面「腿」,「愛情」與「尋找自己」串連得更緊密.
5. 電影角色為拿回先生的腿十分堅持,這個角色的性格和您本人有相似的地方嗎?還是完全不一樣?
桂綸鎂:如果係對物件嘅執著,我其實冇.因為我成日都唔見嘢,我會幻想嗰樣嘢想去旅行,例如我有樣嘢喺巴黎唔見咗,我會諗其實「佢」想住喺巴黎,會用一種方式解釋.我唔會執著一定要搵到某件物件.但我諗錢鈺盈咁堅持要搵返老公隻腳,某部分係佢心入面覺得,透過搵呢條腿,好似搵返最初嘅愛,亦喺搵腿呢個過程中梳理好呢段關係,面對自己嘅感受,真真正正去接受老公嘅離世,係一個告別嘅過程.如果我有個心願想完成,都會諗辦法達到.
6. 電影有大部份時間都在醫院裡拍攝,有甚麼困難或難忘的事?
桂綸鎂:有一幕係拍我入醫院嘅戲,我同攝影師必須喺真.醫護人員,病人之間穿梭,因為鏡頭好隨機,又係一鏡到底,好考驗現場真.醫護人員嘅反應.
導演:拍攝途中,因為所有嘅資料搜集,溝通都已經做完,我覺得難忘或困難係喺拍攝前資料搜集嘅部分.我喺醫院裡面幾乎係喺最頂樓到地下室,全部都去訪問過,全部都做過資料搜集.喺咁短時間入面,對整個醫療體制做資料搜集會發現,醫院對於生同死有一個剎那間嘅態度改變.人仍然活著嘅時候,就算係幾緊急,危急嘅病,就算病人係幾咁接近死亡,都會有一套對於活人嘅醫療方式,而且通常愈接近死亡嘅病人,受到照顧愈多;一旦死後,就係另一種完全唔同嘅處理方式,死咗嘅人冇生命,可能佢嘅肢體去到病理科,屍體去到太平間,然後送去殯儀館,醫院嘅處理方式同態度係完全唔一樣,生與死就只係一線之隔.有啲人會選擇將屍體捐出,用作人體解剖,呢個又係另一種處理方式.所以喺醫院資料搜集過程中,發現原來我哋對於人嘅身體有咁多唔同嘅睇法.活著嘅時候,死去嘅時候,死去一段時間之後,都有完全唔一樣嘅睇法,反映出面向非常非常嘅廣泛,令我好難忘,就好似人同人之間並唔只係「在與不在」嘅差別,係存在好多好複雜嘅東西.
7. 楊祐寧飾演的角色其實是一個大渣男,愛著這樣的一個人應該滿痛苦,是怎麼去了解,詮釋那份愛?
桂綸鎂:其實我覺得我嘅角色錢鈺盈,喺開始愛情嘅過程,就有發現鄭子漢自己老公係相對天真.結婚後,鄭子漢做嘅種種嘅事其實都源自於佢本質裡過份嘅天真,同埋對人嘅善意.其實佢嘅出發點都係好,只係冇諗到呢啲行為,喺錢鈺盈身上變成一個負擔, 一直要幫佢解決問題.我覺得佢兩個之間嘅愛,好似我哋上一輩嘅父母,喺傳統價值觀念下嘅二人關係,好多問題都唔會正面面對,唔會充分溝通,但對婚姻關係又會有一種期待.所以上一輩嘅婚姻關係,好似無論遇到幾大困難,都冇想像中咁易分開.對錢鈺盈而言,佢心入面都一直睇到鄭子漢最原本,最可愛嘅本質,但自己亦無能為力去面對呢啲問題同狀況,甚至有啲唔敢面對.但佢係打從心底愛著最真實嘅鄭子漢.佢希望呢段關係將來有機會改變.
8. 女主角錢鈺盈為先生不惜一切要找回腿,您曾經為另一半做過很瘋狂的事情嗎?
桂綸鎂:我嘅生活都幾平凡,冇大家想像嘅瘋狂事,有時我覺得我嘅生活都幾無聊哈哈.
導演:年輕嘅時候,當然每一個人可能喺感情上面都做過好瘋狂嘅事,而呢種瘋狂應該都係過咗好多年之後,你記返起,然後會覺得自己好傻好蠢,而且通常係而家絕對做唔到嘅事,已經冇可能再發生了.但通常就係呢啲好傻好蠢嘅事,令你諗起自己當時真係曾經不顧一切,喜歡過一個點樣嘅人,為佢做過啲咩.我年輕時做過嘅事情其實好多,所以我而家唔太能夠特別咁舉出某一件事,但係至少,如果人同人相處,相愛的過程不論經歷得幾咁快樂抑或痛苦,過咗好多年之後,如果回想起,有一個瞬間,某一個剎時會令你微笑,我就覺得,唔單只係瘋狂,仲有就係甜美嘅部分.咁就好夠了.
文:Janis H.,VN


text:
尋日去羅浮宮影相,真係可以話好..好...玩呀!
因為前日嘅天氣同埋仲有少少緊張(都唔明白點解仲會緊張,都唔係第一次影結婚呀!),所以訓得都唔係咁好.因為怕對眼會有訓唔醒嘅腫,所以我尋日七點幾就起身.起身第一時間就去睇吓個天氣,好在..都陽光普照.之前就去煮早餐蛋俾自己食,之後又 FULL左個眼凍袋,希望對眼會太腫啦!之後就係地鐵站join埋大肥豬,向羅浮宮出發~
去到時間剛剛好九點鐘,唔洗等太耐就去左二樓準備化妝轉衫.
依個時候我就開始化妝,大肥豬就自己揀禮服.佢揀左一件銀灰色揀禮(原本可以揀白色呀~~不過佢話上次影左好多白色,所以今次唔揀呀!),真係俾佢激死..不過最緊要就係佢鐘意啦!另外仲有一套基本嘅黑色禮服,不過原來依件係唔包背心,最後要我地加$180先可以UPGRADE呀!不過為左靚都要加,依度就係唯一唔開心嘅地方呀!
講番我化妝先,好在BOOK到LING幫我化,我先拎左新天地影過嘅造型俾佢睇,佢就話幫我整過其他款唔好相同.因為我好唔鐘意將D頭髮札起哂(好老嘛!)所以佢幫我整嗰三個造型我都好鐘意呀!一D都唔老,仲好可愛呀!(真係唔知醜,自己讚自己).LING又好細心幫我化妝,尤其化對眼(因為我大細眼得好緊要),所以對眼真係化左好耐呀!當然化都我好靚啦!我又覺得佢地好好,可以俾好多首飾,頭飾你自己揀(新天地嗰次係佢地安排,冇得揀呀!)
化好晒妝就開始影相啦!
今次幫我地影相係SK,佢未開始影時,就解釋我地聽點影最靚,又問我地最鐘意邊個景..感覺上好接受我地嘅意見呀!首先我地係去影大堂,我最鐘意係大堂影,所以都影左好多呀!影完之後,換衫去影花園啦,開始有D攪鬼動作,又V手勢,又跳躂腳..有一張仲要錫錫呀(嗰時真係好尷尬呀!),總之好多古怪動作啦,但都好好玩,我地仲影得好開心.助手阿清又非常好,一見我個頭紗移位(要姐手臂嘛!),即該幫我整番好呀!不過唔知影出嚟個效果好唔好啦!係臨影完花園之前,SK問我仲有乜想影,我就同佢講我好鐘意個千秋,所以佢又即刻再同我去影多好幾張.
之後換衫影民族,不過今唔係SK幫我地影,另一個攝影師(唔記得乜名,但佢好似係專負責影民族),終於都俾我影到中國衫啦~~(上次都好想影,但大肥豬唔鐘意呀!)不過因為件衫真係好厚,好熱~~所以都冇乜心機影呀!
係我地影完民族衫嘅時間,一上到二樓就見我媽咪呀!原來佢怕我地冇野食,專登買D三文治我地食,真係好感動呀~因為之前佢已經話今次唔會陪我去影相,所以都冇諗過佢會嚟呀!我地就陪媽媽傾左一陣,食飽飽先再影過呀!
換埋最後一件婚紗,去個小園影埋少少外景.佢地又好好呀~上次新天地連外景都唔俾媽咪睇我地影呀~今次阿清見行行吓唔見左我媽咪,就專登去大堂叫我媽咪睇我地影呀!
去到我好鐘意嗰部電單車呀~原本我都只係好小鳥依人伏係度影,後來我叫SK幫我影左張好型嘅動作,(諗起都好好笑呀~~唔知影左會係點呢?)影左一陣,又番去二樓影室內景啦!今次真係超開心,因為終於可以影BEAR BEAR景呀!影埋就依個..終於都影完晒啦!
唔覺已經成6:30,真係快活不知時日過呀!落埋妝換番衫就走啦~媽咪都等埋我地先一齊走呀!
因為真係時時刻刻都有職員係你附近,所以真係唔可以偷影呀!
我約左6月10號睇相,希望影出嚟都OK啦!不過經過上次經驗,真係唔敢抱大太期望,真係好怕希望越大,失望越大呀!平常心啦~不過都好心急呀!


text:
翻office嘅我平時都好鍾意lunchtime落樓下買杯廢水飲下嘅,但係日日咁飲一個星期就要掉5個膠杯同5枝飲管,覺得自己真係好唔環保.但因為我真係好懶,唔想特登帶多個杯翻去裝啲廢水,我想揾一啲係一個杯變到兩個杯出嚟嘅杯.而我一直都好鍾意SWANZ呢個牌子,所以都好留意佢啲新 products.咁啱見到佢近排出咗個 一個變出唔種用途嘅杯,咁就決定買嚟試用!
首先佢係一隻不銹剛杯入面再有一個陶瓷杯,呢點已經解決咗我平時嘅煩惱,因為我可以帶一個杯落去買廢水,另一個杯就可以留喺office飲水,而我係買豪華版本嘅,所以就有埋可重用飲管,仲係粗飲管添,啱晒我鍾意飲啲有珍珠嘅廢水!仲有一條好靚嘅皮革斜咩帶,可以好穩陣咁套住個杯,平時出街唔想拎住,想空翻對手出嚟shopping真係完美
當你唔想飲住但又唔想枝飲管整污糟嘅時候就可以套翻個防塵飲管套!
呢個SWANZ MORPH 芯動摩行杯入面嘅陶瓷杯仲可以放入微波爐,有時想喺office整一啲微波爐料理e.g.微波爐朱古力蛋糕,都完全冇問題,仲附有一個隔熱套,叮完拎出嚟都唔洗驚「辣」
親,用途真係夠多元化😍
出面嗰隻不銹剛杯其實仲係一隻保温杯嚟,我試過裝啲熱辣辣嘅紅棗桂圓茶入去,佢真係保温保到5個鐘左右☺冬天用佢就啱晒,隨時隨地都有暖笠笠嘅野飲.而且佢仲係用一個旋轉式杯蓋,我試過成個杯就咁放入袋拎出街,都密封防漏,唔洗驚漏水.我最欣賞佢係用一個內扣式杯蓋,個開口唔會被袋入面啲雜物勾開,所以放心拎住佢周圍去😆
個杯好易洗,而且入面個陶瓷杯仲唔會留色留味,裝啲濃味野嘅話用白瓷杯就啱晒.SWANZ MORPH 芯動摩行杯所有結構都可以拆出嚟洗,做到清潔零死角啊!
因為 SWANZ一如以往咁冇令我失望,所以我見呢個杯咁實用,都買咗個大容量嘅俾男朋友都拎翻佢office用
♡♡SWANZ MORPH 芯動摩行杯♡♡
購買連結: 超連結
[分享] 有5種唔同變化嘅杯!► SWANZ MORPH 芯動摩行杯
生活 · Siu Kei's Happy Life · 發表於 2022-08-12 14:25 · · 檢舉
翻office嘅我平時都好鍾意lunchtime落樓下買杯廢水飲下嘅,但係日日咁飲一個星期就要掉5個膠杯同5枝飲管,覺得自己真係好唔環保.但因為我真係好懶,唔想特登帶多個杯翻去裝啲廢水,我想揾一啲係一個杯變到兩個杯出嚟嘅杯.而我一直都好鍾意SWANZ呢個牌子,所以都好留意佢啲新 products.咁啱見到佢近排出咗個 一個變出唔種用途嘅杯,咁就決定買嚟試用!


text:
乳腺增生 - 好多人誤解
「乳腺增生」- 一個成日都聽到,但問落又唔清唔楚嘅病變.好多人都想知乳腺增生是什麼回事?有咩成因?有咩治療?洗唔洗戒口?有冇咩食療?一大堆問題,配上一大堆誤解,其實答案又係好簡單⋯⋯
一般人講嘅乳腺增生,即係fibrocystic changes,或者fibrocystic disease (其實都唔係病,所以唔應該叫disease,不過呢個名實在太根深蒂固),佢只係描述乳房喺唔同女性荷爾蒙水平底下嘅變化/症狀,所以正常過正常.
「即係咩變化/症狀?」
即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸.收咗經就唔應該再有呢個問題.
「咩叫正常過正常?」
最多可以去到成6成婦女有呢個問題,即係有乳腺增生先係大多數,咁你話佢係咪正常過正常,我地已經分唔到有呢個問題仲喺咪問題.情況有如D女明星個個都乳腺增生,我地已經分唔到女明星乳腺增生仲喺咪問題.
「咁乳腺增生同乳房纖維瘤有咩分別?」
乳腺增生係冇一個清晰嘅邊界,通常係好大範圍(例如四分一個乳房)以至整個乳房(甚至兩邊乳房)凹凹凸凸,好似抽葡提子咁.乳房纖維瘤呢就成型一舊野,有清晰邊界,你好清楚嗰度有舊野.
「我家庭醫生都話我係普通乳腺增生,係咪唔洗照乳房?」
其實所有臨床診斷,最好都係有乳房造影的結果去支持/否定它的結論.所以唔好聽到「乳腺增生」呢個深入民心的名稱便掉以輕心,以為唔洗照乳房.
「咁即係點?又係要乳房檢查三步曲先確診?」
今次有少少唔同,未必要第三步抽針.如果臨床同照乳房都吻合係普通乳腺增生嘅話,係唔洗抽針嘅.因為超聲波只係見到乳腺組織整體性咁增厚咗,冇一個清晰邊界/冇可疑目標,冇目標咁又點抽呢?唔通亂咁拮?所以起碼要做齊「乳房檢查三步曲」嘅頭兩步,先至穩妥.
「呢D變化會唔會變變吓變成癌?」
普通乳腺增生(fibrocystic changes)係絕對唔會變癌嘅.同乳房纖維瘤一樣,佢唔會變惡性攞你命,不過佢又唔係護身符/保你一世唔會生乳癌.你同其他女性患有乳癌嘅機會係一樣,隨年紀而增加.
「唔係喎,我上網睇,好多網站都話『如果你唔理乳腺增生,會導致第時生乳癌.』㗎喎!?」
糾正呢啲謬誤,就係我呢度嘅最大目的.點解佢地嗰嗰都咁錯呢?
可能性一:你抄我,我抄你,抄嗰個見人人都咁寫,咪咁抄囉.
可能性二:喺咪會導致第時生乳癌根本就唔緊要,最重要夠嚇人,因為重點就係想sell你張藥方.
可能性三:喺英文譯中文嘅時候同其他增生撈亂咗.會導致第時大啲機會生癌嗰啲增生叫「非典型增生」 atypical ductal hyperplasia (ADH)/atypical lobular hyperplasia (ALH),呢嗰係一個病理學上嘅診斷,即係顯微鏡底下睇先知,唔係臨床檢查/造影檢查可以得出嘅結論.仲記唔記得我喺「乳癌成因 : 我易D生乳癌嗎?」提過嘅風險計算機Breast Cancer Risk Assessment Tool?人地美國政府都喺睇atypical hyperplasia (第6b項)去計算患乳癌風險,冇人會睇普通乳腺增生㗎,唔好搞錯!
「醫生臨床分唔分到普通定非典型增生?」
臨床分唔到.
「咁我點知自己係普通乳腺增生,定係非典型增生?」
我地靠嘅就係造影檢查加減抽針檢查.造影檢查可能可以睇到啲線索,非典型嘅增生照出黎會樣衰少少,呢個好取決放射科醫生嘅經驗.如果醫生覺得照出黎嗰增生樣衰/有可疑,就會建議第三步曲抽針,因為今次有目標(就係樣衰嗰個位).
「普通乳腺增生咁點醫?」
普通乳腺增生唔係病,唔洗醫,唔洗戒口.最緊要排除唔係生乳癌,其餘痛就止痛.
「洗唔洗好似乳房纖維瘤咁割咗去?」
乳腺增生割都唔洗割,你諗吓佢都冇清晰邊界,點割?點知割幾多?冇可能/冇理由割晒成個乳房㗎.
「咁非典型增生又點醫?」
非典型增生(atypical ductal hyperplasia/atypical lobular hyperplasia)就要割.
「點解非典型唔同D,要割嘅?割幾多?」
因為係顯微鏡底下非典型增生同原位癌其實好似(atypical ductal hyperplasia似ductal carcinoma in situ;atypical lobular hyperplasia似lobular carcinoma in situ),文獻記載抽針話係「非典型增生」嘅病人,割出黎有30%其實係原位癌,所以抽針診斷為非典型增生就要割.至於割幾多,就割到顯微鏡底下清為止(有時可能要做多過一次手術),因為咁樣醫生先可以確定你冇生原位癌.
「可唔可以總結一下我有咩要知?」
乳腺增生有普通(fibrocystic changes)同非典型(atypical ductal/lobular hyperplasia)兩款.一般人講嘅乳腺增生就係普通嗰款,大部份女性都有嘅,即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸,收咗經就唔應該再有呢個問題.睇乳腺科醫生嘅目的就係排除啲凹凹凸凸唔係乳癌/非典型增生,醫生要起碼要做齊臨床檢查/造影檢查/加減抽針檢查先至正規.如果確診為普通乳腺增生,係唔洗醫/唔洗割/唔洗戒口/唔洗跟進,因為唔係病,如果痛就止痛.如果確診為非典型增生,就要割到清為止,之後定期跟進.
提漏咗第三款,叫做「瞬間乳腺增生」,良性嘅,醫生叫你割你死都唔會制,因為會影響你嘅事業,女明星最清楚,佢地叫呢啲做「自然,非人為第二度發育」.
相關醫學專欄:乳房百寶箱二:乳腺增生要分典型非典型


text:
linux咁勁,如果我想黎真用,想要個有咁上靚既介面,又唔洗KDE咁大食.可以用啲乜distro + 乜window manager.
我九成會用visual studio寫下程式試下唔同野.試下container之類
首先window manager唔係desktop environment, window manager好似個名咁講
真係管理windows點排架姐, 好似openbox同i3之類, 其他例如notifications, status bar, setting介面等等都乜都冇, 要自己另外裝同埋edit file config, 係for高手用, 當然好處係自己決定個desktop有咩部件, 可以做到最lightweight
你想要既係desktop environment
其實依家KDE已經唔算大食, 而且KDE設計個陣係諗晒唔洗edit config file
用GUI做config就得, 用法似windows, 我唔覺KDE會重過windows 10, KDE一定輕好多
Gnome就設計好簡單, 同tablet冇分別
你個workflow用gnome搞得掂, 咁gnome係最簡單, 又有齊晒virtual desktop等multitask功能
但Gnome設計上, 除左個setting app個D基本setting以外, 好難做customization
所以Gnome係睇個人性格, stock gnome你覺得好用, 咁用gnome最好
但你想多返D customization, 咁gnome未必岩你, 所以自己你試下睇下點
Distro可以用呢個https://garudalinux.org/downloads.html
如果要lightweight又唔洗點搞, 可能用xfce或者Cinnamon, 本身就咁裝就唔靚
或者叫復古style, 似windows xp個種用法, 對windows user會熟D
不過上面個distro已經theme左比你, 可以用下睇下點
如果KDE真係用唔順, 而gnome又唔岩用, 咁我諗xfce或者Cinnamon已經好夠
除非你玩到熟想有更多 customization, 先自己裝window manager慢慢玩


text:
番到香港都要去的Facial: 凱詩美容Pretty Beauty
疫情關係澳洲留咗好耐唔返嚟香港,所以都好耐冇幫皮膚做Treatment.搞到肌膚乾又暗啞,額頭仲生滿黑頭粉刺.
雖然大家話外國咩都好,但係真係要做美容,都係香港嘅美容中心最正.喺嗰邊工作要捱更抵夜,唔單止冇美容treatment,連mask都好難揀得岩for華人.
返到嚟即刻去返Pretty Beauty 凱詩美容搞好返,唔使下次再出trip咁頭痕.
去到中心,比治療師去了解返我塊面嘅狀況,佢哋用專業嘅診斷儀器分析我嘅肌膚,發現真係有好多問題.而Pretty Beauty 凱詩美容嘅LDM 王牌療程就剛好可以一次解決晒所有問題.
因為佢哋嘅專利聲波技術,可以深入肌底層,直達細胞同佢哋叉滿電.通過三種波頻快速交替,瞬間補充細胞能量,修復受損組織回復活性.細胞健康啲,由內到外直接容光煥發,好多問題,如黑頭,粉刺,毛孔粗大等等,都可以即刻解決.
呢部儀器好好,而且安全性高,完全唔使擔心.做嘅過程都係無痛,唔入侵性,瞓喺度舒服咁比Pretty Beauty 凱詩美容治療師碌下,碌下,好似做緊按摩咁.
起身照鏡,即刻塊面靚番晒.之前泛黃有暗啞嘅膚色,而家提亮返有返紅潤嘅健康膚色,而且鼻,鼻翼兩邊位置毛孔縮細,皮膚即刻平滑返晒.
而且做完一次Pretty Beauty 凱詩美容LDM 王牌療程,即刻覺得有深層嘅修復功能,唔單止表層肌膚有改善,皮膚細胞有肌底彈下彈下,有返年輕緊致,彈性,活力.
最開心係即使皮膚有咁多問題,真係一次就可以改善咗好多.唔使擔心返到嚟香港見朋友尷尷尬尬,終於可以靚靚咁去行街,食飯!


text:
Folding@home
Folding@home 係一個研究蛋白質摺疊過程嘅計劃,由美國史丹福大學負責,2000年10月1號正式開始.
一個蛋白質分子,可以喺唔到一秒嘅時間,摺出特定嘅形狀,其中過程就非常非常之複雜.如果蛋白質喺摺緊嗰陣出錯,有乜冬瓜豆腐,可以好大鑊,甚至引起某啲病.研究蛋白質點樣摺,可助了解好多種病嘅起因同發展,搵出根治嘅方法,例如阿茲海默症,瘋牛症,癌症等.
Folding@home 呢個計劃用咗分佈式計算,靠全世界嘅電腦用者自願參與,而唔單靠超級電腦.模擬一個蛋白質點樣摺,好講處理器嘅浮點運算能力;但一直以來畀 GPU 行嘅軟件重未夠成熟,所以計劃進度一直唔算快,維持喺200幾TFLOPS左右;直到 PlayStation 3 遊戲機推出同埋預裝有關軟件,個計劃嘅運算能力先至大增.而家成個計劃嘅運算運力,差唔多八成來自 PS3 遊戲機[1].
Folding@home 喺2007年10月列入健力士世界紀錄,係當時全世界最強運算能力嘅分佈式計算計劃.
參攷改
- ↑ "Folding@home-Client statistics by OS". 原著喺2012年9月21號歸檔. 喺2008年6月3號搵到.


text:
三聖站
三聖站係香港輕鐵總站之一,代號920,屬於單程車票第1收費區,共有3個月台,只有1條輕鐵路線用此站做終點站,此站為三聖周邊地區乘客提供服務.
車站結構[編輯]
車站周邊[編輯]
- 恒福商場
- 恒福花園
- 三聖邨
- 兆麟苑
- 老鼠洲兒童遊樂場
- 萬能閣
- 屯門青山灣避風塘
- 鐘聲慈善社胡陳金枝中學
- 基督教四方褔音會深培中學
- 救世軍三聖邨劉伍英學校
鄰接車站[編輯]
接駁交通[編輯]
- 港鐵巴士
- 九巴
- 城巴
- 專線小巴
車站特色[編輯]
- 原本設有客務中心,但由於使用率低,喺2007年4月23號閂咗.
- 已經預留空位畀輕鐵置樂段同黃金海岸段,但現已無限期擱置興建.
- 車站格局同屯門碼頭站相似,同樣係建築物下面嘅橢圓形公共交通交匯處,但因屯門碼頭站被批評行人路同輕鐵路軌太接近(亦曾發生多宗意外),三聖站嘅設計明顯唔同.
三聖站預留位[編輯]
輕鐵三聖站原本係一個「三方向轉車站」,即除兆麟站去三聖站嘅來回方向外,重有兩條支線經過三聖站.呢兩條支線係:
三條路線都以三聖站為轉車站,所以如果三聖站完全起好,佢嘅規模非常龐大,輕鐵亦能覆蓋近乎成個新界西新市鎮地區.
不過,當時嘅港英政府以嗰兩區人口唔足以支持呢兩條輕鐵支線為理由,決定擱置興建呢兩條支線,但嗰時三聖站已經起好,結果產生咗好多「多餘」嘅預留位,亦即係現今三聖站嘅大量廢棄空地.
而家香港政府喺規劃呢條支線附近地區時亦有好多預留位,例如翠濤居對出嘅空地.而呢條支線最明顯嘅預留位除咗三聖站外,重有愛琴海岸對出嘅大空地(政府計劃喺掃管笏起新小學嗰張位置圖中,清楚指出嗰塊大空地係輕便鐵路總站同埋伸延至掃管笏路線圖).除此之外,上面提到政府計劃喺掃管笏起嘅新小學已落實興建,起好之後,估計會有超過九百個學生搭K51同K53,而家下K51同K53喺返工返學嘅繁忙時間已接近飽和,所以黃金海岸支線興建嘅機會並唔可以排除.
此外,置樂支線亦有好多預留位,例如恆順園,冠豐園,恆豐園等屋苑對出嘅空地.


text:
城中鏡:愛心廚神:郭炳江炒飯落足笑料
聖誕節將至,馬灣主題公園挪亞方舟尋日就搞咗個「五餅二魚愛心大行動」,邀請一班弱勢社群同基層人士出席.新鴻基地產主席兼董事總經理郭炳江,馬灣公園諮詢委員會主席Moses鄭慕智同委員Eric李家祥更化身大廚煮愛心親子飯畀小朋友食.幾位大廚表現得雞手鴨腳,笑料百出.
郭炳江險將親子飯變成蛋炒飯.
「製成品」
左起:李家祥,郭炳江及鄭慕智化身廚神宴請小朋友.
郭炳江,Moses同Eric着住圍裙,戴埋廚師帽上陣,而親子飯嘅主角雞肉同飯都係預先煮熟,大家只要將雞蛋同其他食材撈埋就得.喺廚藝導師指導下,三位都表現得有板有眼,但Moses落雞蛋時就係咁攪拌,導師見到即刻婉轉咁提醒佢唔使咁大力.而郭炳江就差啲將啲飯倒落鑊同啲雞肉,雞蛋一齊炒,好彩有導師叫住,否則親子飯就變成蛋炒飯喇.
煮公仔麵最拿手
問佢哋平時有冇落廚,Eric就話同太太係「無飯家庭」.Moses就話平時好鍾意煮嘢食,朋友都好鍾意食佢煮嘅鮑魚.郭炳江就話最拿手嘅係煮公仔麵,成日消夜都會撈埋啲菜一齊煮,好好味咁話.
郭炳江尋日又同幾個基層同殘障年輕人傾偈,佢聽完幾個年輕人逆境自強嘅故事後,聲言返屋企一定要講番畀自己嘅小朋友聽,等佢哋都學習吓人哋嘅奮鬥精神喎!


text:
有一種職業,你未必會做,亦未必朝見口,晚見面,但週末行過商場少不免會畀佢兜截,而人生中總會兩三次你要搵佢幫手.再不情不願,你都要靠佢幫你穿針引線.明知佢唔老實,你都要接收佢嘅資訊然後加以分析再做出人生重要嘅決定.明知佢「好女兩頭瞞」,你都要透過佢放風去左右大局.到最後緊急關頭,佢又會不辭勞苦披星戴月攀山涉水飛的送信,仲要明明成身臭汗餓到打鼓,都仲會好好禮貌笑意盈盈.結果咪就係買賣做成,然後你科水畀佢開飯.
地產經紀,一個令人又愛又恨嘅職業.
如果你係買家,你搵佢帶你睇樓係免費嘅.有朋友就曾經視睇樓係週末消閒節目,而 agent 們亦都深知客人要湊,要煲先會熟,好少可話見你冇幫襯就當你混桔,幾大都 follow-up 一兩次追問下有冇心頭好,見勢色唔對先至收手.呢種表面上咬住唔放但實際上會見好就收嘅模式,當然同佢哋靠食佣金維生有好大關係--有心栽花花不開?搵過第個更實在!
如果你係賣家,你搵佢放盤拉客都係免費嘅.你可以嘗試問佢近期成交(雖然上網搵同睇新聞應該更快更真,但有啲小道消息又只有地膽 AA 先至知道) ,聽下佢吹你個單位可以叫價幾多,欣賞一下佢哋接柯打嗰陣嗰個使命必達,朝氣勃勃直奔往壯志驕陽嘅樣子,真係咩自信都返晒嚟.無他嘅,有盤就有機會有生意,何況幫到你賣出單位之後仲可以幫你搵下一個單位,梅開二度冇難度.
如果你想租樓,情況同你係買家嘅時候有啲似,但租盤通常貨如輪轉,一切講求快,狠,準.萬一畀佢識穿咗你趕住要搵地方落腳,你會知道咩叫劏死牛.如果你畀佢覺得你懶懶閒唔志在嘅話,又可能得唔到貼身服務.同埋,做成一單租務成交嘅佣金通常冇咁和味,閒閒地又要過一兩年先有幫襯,對於經紀嚟講價值相對較低.
放租?我未試過,講唔出嗰種感覺.但今時今日有實力將單位放租嘅都唔係等閒之輩,斷估經紀點都會同呢班包租公,包租婆打好關係,日後有咩幫到手第一時間飛撲埋身.你知啦,睇好後市嘅就隨時加碼,睇淡後市又反手掟貨,有交易就有佣收,點會唔想同你 friend 過打 band .
如果以上四種身份你都經歷過,咁恭喜你,你年紀照計應該大過我,家底亦應該厚過我.如果未曾經歷過以上任何一種身份,少年,你還年輕……呢篇嘢水份真係好重,重到我唔敢供畀任何一個新媒體免得畀讀者抽秤,話我影響文章質素.呀扯,寫篇好嘅,咪提升整體文章質素囉,都叫有影響丫.
講咗咁耐,其實都未入重點.開頭講過,經紀作為中間人,係有必要有限度地將資訊有選擇性咁發放畀兩邊,如果喺官僚制度入面有樣嘢叫「欺上瞞下」,如果打麻雀嘅宗旨係「避上家,誅下家,瞞對家」,咁地產經紀嘅真正任務應該係「肆業打壓業主信心,發掘買家真正潛力」.
真實案例,係未見官先打八十:「中佬先生,你個單位近排有同類型成交,價錢比你叫嘅平兩成喎.個單位仲要靚裝添!先生你個單位座向又唔係向南,會唔會考慮下叫低啲等多啲人嚟睇下?」真係天將降大任於斯人,句句有骨,磨到體無完膚.即使你唔受氹,經紀亦都會藉詞你個單位太貴,懶得介紹畀客人睇,所以無人問津.沉默,最能夠令賣家恐慌,咩銳氣都挫晒,自自然然有價講.
另一個真人真事,係唔存在嘅買家.一般賣家都唔會獨家放售,貪你嗰一百幾十蚊超市禮券有寶咩.咁放畀幾個代理,又會人多口雜,甲經紀聽到某個盤就快到價,想要攔途截劫但又要爭取時間,唯有虛構一啲「我個客」出嚟.呢個客,叫價永遠超乎你預期,但又永遠唔會出現,只會因為唔同原因而要遲啲嚟,例如屋企人病咗啦,例如心情唔好啦,例如喺街外聽到你個單位嘅負面傳聞啦.吹到盡,等你又 hold 住嗰個未到價嘅客,同行又發唔到市,總之雙輸三輸都在所不計.
「唔存在嘅買家」用途多多,除咗用嚟牽制對方,仲可以用嚟挑撥買家.近期樓市由「買家市」變返做賣家主導,上車盤奇缺導致初次入市嘅買家出現「餓狗搶屎」嘅慘況.經紀見到買家恐慌性追入,第一件事當然唔係安撫或者安慰,而係火上加油.偶爾有一個似返啲樣嘅盤,馬上彈畀潛在買家,講到業主開門時間有幾刁鑽,但又唔知點解晏啲仲有幾台客會睇會考慮.睇完見你覺得合眼緣,就話業主個價企到硬過鐵筆,原因可以係業主唔急賣,或者業主屋企人唔准佢平放,甚至係業主對間屋有感情唔捨得賣……
如果你夠聰明才智不為所動,上述「唔存在嘅買家」 就會出現,「業主話有個客還咗個咩價畀佢喇」,「業主接受咗還價但係未收票,你要買就拿拿臨出個好價 bid 贏佢」,「業主話今日時間唔就未收票,如果你肯即日畀票,佢話平十萬都制」……種種市場情報都係想你心急,驚走寶,然後動搖,動筆,開票.如果你夠膽等多一兩日,你會發現業主繼續癡癡地等,嗰位傳說中嘅買家仍然未得閒出現畀訂,大門仍然為你而開. Why so serious ?
「搵食啫,犯法咩!」實有人會咁講.講真, Agent 同買賣雙方打心理戰係天經地義嘅,不過技巧高低都真係好影響觀感.如果你正準備甚或正在同經紀打交道,最緊要嘅係為大家留一線空間,唔好畀時間緊迫成為自己做錯決定嘅藉口.當你退後一步,行遠少少,或者搵個人傾下,你會 zoom out 然後發現唔止一棵樹木而係整個森林.當然,討價還價始終係一種要鍛鍊嘅技巧,有人與生俱來,想後天培養下嘅咪做多啲兄弟或者姊妹,積極參與下開門利是口水戰. But after all ,同買賣股票一樣,記得量力而為.


text:
梁雯蔚,係香港無綫電視經理人合約女藝員,亦係2017年度香港小姐競選嘅十強佳麗.梁雯蔚喺英國伯明翰大學企業管理系畢業.畢業後參選《2017年度香港小姐競選》,但十強止步,之後讀第29期無綫電視藝員訓練班,加入無綫電視,做咗無綫電視經理人合約女藝人.另外,佢依家讀緊英國華威大學項目管理碩士.梁雯蔚喺小學時期,考過全級第三名,係交響樂口琴隊長,乒乓球校隊,體操隊同校園電台小DJ,亦參與過三屆香港學校粵曲歌唱比賽,第57屆香港學校英文朗誦節,攞優異同良好成績,乒乓球比賽青少年組女子單打攞季軍,喺2005年度香港教學網資優學生比賽同第六屆芳草杯少兒書畫大賽(兒童國畫組),都攞到優異奬.喺中學時期,梁雯蔚讀東華三院馮黃鳳亭中學,藝人陳敏之同楊卓娜都係佢中學師姐.佢入讀精英班,亦係品行優異生,考過全級第四名;中文科全級第一;英文科全級第二;地理科全級第三;視覺藝術同體育科亦攞突出表現獎.佢做過校報編委會主席[4],攝影學會主席,升學就業輔導服務組副主席,領袖生組長,學生輔導組副組長,中文學會聯絡同文書,地理學會幹事等,同時係中英文辯論隊,朗誦隊,籃球隊,星榆舞蹈學校中國舞成員,2008年參與過第29屆奧林匹克運動會──由北京奥組委,香港舞蹈總會,香港奧馬委合辦嘅馬術比賽,以香港體育展示表演中國舞團隊,喺沙田馬場表演大型中國舞蹈.歡樂滿東華2008為鄭少秋《梁祝》拉二胡一曲作中國舞表演,並喺第44,45屆學校舞蹈節攞到中國舞(群舞)甲級獎,全港青年學藝比賽舞蹈比賽(中國舞)銀獅獎,沙西區學界籃球賽女丙組錦標賽(第二組)團體殿軍,香港學校中英文朗誦節,攞優異同良好成績,亦參與多屆社際戲劇比賽,並攞過幾次冠軍.梁雯蔚17歲去澳洲布里斯本昆士蘭科技大學修讀大學基礎班,亦喺昆士蘭大學學德文.兩年後回流香港,繼續讀大學課程之外,機緣下喺英皇娛樂演藝創意學院攞到演藝專業文憑,並開始佢演藝事業;2017年6月以榮譽學士畢業喺英國伯明翰大學企業管理系.演藝事業梁雯蔚喺2014,2015年客串拍英皇電影《三條友飲醉走》同《幸運是我》,PropertyFinderAdvertisingLimited/Room3Limited《愛的禮物》微電影等,喺2015年加入北京村木田國際文化傳媒有限公司(香港)(StarVillageEntertainment)參與幕後工作,擔任副導,編劇,攝影,後期指導等職務;2016年為進修演藝,曾入選做北京電影學院影視表演系學生,之後佢重開始做模特兒,曾經係模度勢ModelInternationalLtd.,SINGMODELLTD.,ModelFactoryLtd.等模特兒公司嘅模特兒.2017年佢亦加入過台灣知名UpLive直播平台,參與主播工作.2017年6月佢參選《2017年度香港小姐競選》,之後讀第29期無綫電視藝員訓練班,2018年4月並正式同無綫電視簽約做旗下經理人合約藝人.
梁雯蔚演员
Sandy Leung
女金牛座
1995年5月8日


text:
日前,TVB小生林子善喺社交平臺曬出「鐵馬家族」一眾好友嘅聚會合照,引起唔少網民關注,因為合作劇集《鐵馬尋橋》而成為好朋友,多年嚟一直保持聯繫,感情好好.
林子善發文留言:”多謝二哥(馬國明)請食飯,開心可以好簡單.”相中可見,林子善與黃嘉樂攜眷出席聚會,而單拖亮相嘅唐詩詠,馬國明就顯得有啲尷尬,唔少網民又開始撮合大計,叫佢哋喺埋一齊!又有網民笑稱,佢哋其實係三對拖友!
其實馬國明,唐詩詠分別就畀網民稱為“世紀好男/女友”,兩個人嘅形象都好正面,健康同深受劇迷歡迎,隨著《白色強人》嘅熱播,讓佢哋兩個人氣急升.
另外,加埋馬國明較早時已經公開承認恢復咗單身,而唐詩詠較早時亦公開否認同緋聞男友陳思銘拍拖,并一直強調自己係單身,郎才女貌又都係單身,唔怪得網民成日推波助瀾,想撮合佢哋兩個喺埋一齊.
不過,唐詩詠較早前就回應,佢大贊馬國明係好男人,兼夾係識得體貼同關心人,但連個個人相識多年,雖然感情深厚卻一直係以兄妹相稱,如果係要擦出愛火都唔使等到而家.
唔理點樣,話曬拍戲係拍戲,螢幕情侶終須螢幕去,可唔可以發展成為拖友呢個始終睇緣份,希望兩位型男索女都可以早日遇到真命天子/女,祝福!
Like MisshkNews Facebook!不出门也能知天下事~


text:
之前都同大家提及過,同小小豬報名參加左由Yes-Parents舉辦嘅『兒童精英領袖暨親子歷奇日營』.其實由報名之後都開始擔心,唔知小小豬可唔可以應付得到啲活動.等左一個星期,都左今日活動舉行嘅日子,終於我可以知道原來小小豬係..........唔可以參加依啲活動,當日真係全場最失禮嘅一個,真係激都我呢...........
先唔同大家講小小豬點失禮,俾小小豬小軍人LOOK大家睇吓先,型唔型仔呢~
當日主辦機構安排左旅遊巴由九龍塘接載我們去上水營地參加活動,係車上小小豬都仍然係開開心心,坐定定咁睇風景.不過一去到營地,可能見到咁多陌生嘅面孔,所以就開始不安,就連步入活動室都唔願意.用左好多時間先可以令佢安靜入活動室參與活動.
先由整個活動負責指揮官鄭SIR向我地講解整日活動流程~
依啲徽章就係受訓完畢,軍官會頒發給各出色嘅小學員嘅~
主辦機構就送了迷彩軍衣給各位小朋友,之後我地就自行購買左軍褲同帽,成套都可以自己擁有啦!不過,依個失禮嘅小小豬唔多願意穿上,好唔容易先可以幫小小豬換到整套衫呀~
第一個活動就係分組認識組員,同埋訓練各人的合拍.小小豬就唔多投入,不過大肥豬就好落力一齊玩呀~
小朋友們開始受訓,先嚟訓練列隊同報數,不過小小豬全程都唔肯自己做,要我地陪住又要抱住~
休息時間,負責帶領我地嘅林MADAM主動走嚟幫我地影合照,其實佢主要目的都係同小小豬傾計,嘗試叫佢一齊玩,不過依個勁怕羞又慢熱嘅小小豬仍然都未可以做到~
去另一個場地活動啦~
MADAM 教小朋友們玩傳送炸彈~
小小豬都肯一齊玩呀~
不過,當同其他小朋友一齊合力搬大炸彈時,佢又開始扭計唔肯參與,要在場社士MISS U同BOBO 姐姐過嚟逗佢,佢都係唔肯玩,真係失禮都頂點呀!
玩完大炸彈遊戲,就再入營地進行活動.其實依個遊戲都真係幾好玩,一個類似“踩地雷”.各小朋友分別拿住一把搶,係唔踩中地雷情況下,去到軍官指定嘅位置.當然,依個時候小小豬嘅情緒仍未平靜到,所以全程要大肥豬抱到實坐埋一邊睇小朋友玩啦!
午餐前最後一個活動,係兩隊家長同小朋友一齊合作,比賽運波波.小小豬終於都可以一齊玩,仲開始識笑添~
大會為我地準備嘅午餐,開餐啦~
有嘢食就係小小豬最安靜又合作嘅時候~
食完飯,補充左能量,小小豬態狀又好似好左啲,終於都同其他小朋友一齊玩波波啦(唔知其他朋友仔介唔介意出鏡,為安全都係只放小小豬嘅相啦)~
飯後第一個活動,就係軍官故戴帽子指令~
先唔好講佢早上唔乖嘅地方,戴埋帽嘅小小豬又真係幾有型呀~
雖然小小豬都係要我地陪住,不過都算肯參與,表演仲上早上好左好多啦~
最後一個活動就係兩隊家長同小朋友一齊進行歷奇活動,先由軍官示範~
其後當家長們傾談分工安排時,小小豬又開始活躍起嚟,對啲工具好有興趣呀~
開始啦....小小豬就係其中一個要運送嘅小朋友,好在佢都算合作,肯配合家長指示~
過左另一面,終於肯同其他小朋友一齊玩啦~
我覺得依個遊戲都係主要由家長們玩,不過大家都好投入,最後我地勝出左依次比賽呀~
活動完畢,大家分亨是次活動的心得.其中一位家長竟然讚賞小小豬為最進步學員,真係令我汗顏,依個百厭扭計豬都有人讚.不過,由早上完全唔肯參與,到下午開始可以一齊玩,又真係進步左少少.一聽到有人讚自己,睇吓小小豬幾開心~
MISS U請各位小朋友食糖糖,有得食嘅小小豬就最開心~
另一個活動就係讓小朋友貼貼紙,一個黃色貼紙就等如一個徽章,等小朋友學習互相欣賞.雖然小小豬唔多徽章,不過佢都肯去同其他小朋友進行互動,都係我另一件開心嘅事~
最後一個環節,就係鄭SIR為大家頒發獎狀和徽章嘅時候,估唔到依個百厭扭計唔服從嘅小軍人,都可以拎到徽章~
小小豬今天嘅戰利品~
玩左成日,唔好話小朋友,我自己都勁攰呀!先唔好講小小豬嘅表現,其實我覺得依個活動真係幾好,係一個好好的體驗,對訓練小朋友嘅服從同合群都好有在幫助.
不過,無奈我隻小小豬就係一個極度慢熱...怕羞嘅小朋友,所以都唔太ENJOY依次活動.雖然小小豬今日唔太參與活動,不過我都要多謝各位軍官,MISS U同埋BOBO姐姐,仲有其他家長,佢地見到小小豬扭計時,都主動行過嚟逗小小豬,真係多謝大家對小小豬嘅愛呀!
經過今次活動,我真係發覺小小豬嘅慢熱怕羞情況真係幾嚴重,真係要趁依個暑假帶多啲佢出去同其他小朋友玩,練大啲佢個膽仔先得呀!


text:
港澳客輪碼頭
港澳客輪碼頭(簡稱港澳碼頭)係香港目前主要嘅碼頭口岸,1985年9月27號啟用,位於香港島上環信德中心,提供往來香港同埋澳門嘅高速客輪服務.碼頭設有入境事務處上環出入境管制站以及海關設施.碼頭可應付每年1,500萬嘅旅客量,設有內,外兩座碼頭,中間有60公尺闊嘅水道畀船行,並以行人天橋連接.
除咗澳門航線外,港澳碼頭亦提供中山,珠海,深圳蛇口,廣州南沙等地方航線服務.
直升機坪改
碼頭天台亦設置直升機停機坪,名為空中快線直升機場,由空中快線直升機有限公司(之前叫港聯直升機(香港)有限公司)營運,提供來往港澳嘅直昇機航班,由香港上環往澳門新外港碼頭大概要 16 分鐘,澳門新外港碼頭往香港上環大概要 19 分鐘.
另外,直升機場亦提供包機服務,前往澳門新外港碼頭,澳門國際機場,深圳寶安機場及廣州白雲機場.
跨境渡輪改
碼頭提供多條航線來往香港,澳門及廣東嘅主要碼頭:
因武漢肺炎影響,所有航線已暫停服務直至另行通知.
金光飛航喺香港港澳碼頭嘅入閘口
史改
從前,上環港澳碼頭係露天嘅小碼頭,賣船飛個位都係露天嘅.喺信德中心啟用之後就移入室內,稱為港澳客運碼頭.
佢附近喺史上有著名嘅上環大笪地,係「平民夜總會」,有賣武南拳北腿,唱戲賣藝,睇掌相面相,賣涼茶,果汁,西瓜汁,成衣,褲頭帶,以及其他日用品嘅晚間流動小販.


text:
《 冥通銀行特約:翻生爭霸戰 》久違的港產天馬行空!
欣賞有人肯投資拍呢類鬼靈精怪題材(例如近年嘅《救殭清道夫》),擴闊返香港電影嘅戲路,只可惜明顯哋無budget.望就望《 冥通銀行特約:翻生爭霸戰 》回到本,可以日後有投資肯繼續泵水落去拍.
故事講黃又南誤打誤撞死咗,落到地府又焗住參加地府獨家綜藝節目「翻生爭霸戰」,撼贏惡鬼就可以還陽人間.通靈少女蘇麗珊願意幫助一碌葛咁嘅黃又南,除咗感情升溫之外,仲解開一個個謎團…
有一樣嘢我覺得好浪費嘅係,套戲出咗好多人物,而人物之間啲線全部都好輕描淡寫.但其實父女情,愛情,友情線全部都好有發展空間,到最後feel到佢想有啲感動位,但因為無一條線寫得入肉,觀眾真係好難投入到.呢類寫陽間陰間嘅戲,最入門級,最易令人喊嘅,一定係親情,再加埋有Ben哥袁富華加持,真係好想呢條線寫多啲寫好啲!
佢用咗好多對香港觀眾嚟講比較生面口嘅人/配角,想做到好生鬼,好新鮮嘅感覺,呢個係個好好嘅嘗試.睇港產片淨係睇大星睇到想嘔,無錯係演技有貨交,但如果港產片肯發掘新演員出嚟其實更加難能可貴,唔試又點知後生仔得唔得呢~(但蘇麗珊觀眾緣真係好差,身邊一堆人話唔鍾意睇佢)
*全場最佳配角:紙紮舖老闆
*全場最佳植入(直入)式廣告:Carousell
個廣告堅係痴線😂
文:sowhatmovie


text:
精神疾病有感…
諗左好耐,都係決定寫少少野.畢竟自己曾經係呢個專業,而且同我而家既專業都可以有關.
(人段)
今日有一個非常唔好既消息,願往者安息.不過一位名人既一跳,亦都可能係一個令大家反思既機會.
精神類疾病,係亞洲地區往往都因文化同傳統同各種原因,都令病者受到唔同種類既歧視,無論係自己對自己既歧視或外在對自己既歧視.
係華人地區,一句好出名既鬧人方式:「你神經病!」「你都痴撚線!」就令到人覺得精神病係痴線﹑係唔好既事.其實大腦都係器官,病左就係病左.好多人有性病都會求醫,但反而有精神病就唔敢求醫,往往就係基於好多既文化枷鎖.
另外,普遍人亦唔願意了解同接納人真係會有精神上既疾病,呢個係病,同樣係大腦或身體機能出現問題既病.好多人只會怪病者「唔識諗」﹑「諗埋一邊」.如果只係諗埋一邊,咁就唔係病了.
自我歧視﹑被人歧視不了解都唔夠,仲有一樣叫做幫兇既野,就係無限正能量正向地叫人睇開少少,明天會更好.基本上呢類說話往往都會係觸發精神病患自殺自殘既原兇.但好多人覺得比多少少正能量病者,就可以令佢地抵抗負面情緒.其實最痴撚線既就正正係呢班自以為正常但無知既人.
精神病不可恥,無知仲要扮知先係最值得被恥笑.
(狗段)
講完人,到狗.人有精神疾病,都仲可以自行求醫﹑自行諗法子,到頂唔順都仲可以決定自行了結,所有野都仲有選擇.但狗呢?


text:
生髮水有咩用? 原理係咩?
坊間好多寫住有生髮功效嘅生髮水,生髮精華,生髮洗頭水,生髮噴霧等等,呢啲生髮產品好多都聲稱自己含有生髮或強韌髮根嘅必需營養,究竟呢啲生髮產品係咪真係有效呢?如果寫住成分有Minoxidil嘅生髮產品,呢個就會比較有生髮效用.
生髮產品成分
比較有效嘅生髮產品多數含有成分Minoxidil,係一種末梢血管擴張劑,原先係俾一啲患有高血壓人士用,因為呢種成分有血管擴張作用,有效促進頭皮血液循環及營養輸送,激活毛囊細胞生長,可以延長頭髮生長週期.
生髮產品適合咩人用呢?
頭髮係喺毛囊生長出來嘅,如果冇毛囊嘅位置,即使搽生髮產品都唔會有效果,即係話如果係M字額,天生髮線高,禿頭呢啲問題就用咩生髮產品都冇用,又或者係頭皮敏感嘅人都唔建議用,有機會會因為搽生髮水而令頭皮敏感發炎,反而導致脫髮.
生髮產品用幾耐先見到效果?
如果脫髮唔係好嚴重嘅人士,大約用4個月左右都會見到效果,有啲人用用吓唔用可能甩頭髮仲甩得頸過之前,因為例如雄性禿嘅脫髮原因係持續性,當用生髮產品時會延長頭髮生長周期,可以減慢脫髮,但係如果停用生髮產品之後,頭髮好快會返去未用時嘅狀態.
生髮產品副作用
使用含有Minoxidil嘅生髮產品,有機會會引起頭皮敏感,痕癢,紅腫,發炎,特別係如果有脂溢性皮炎,毛囊炎,頭皮敏感嘅人,本身嘅頭皮狀態比較脆弱,如果再使用生髮產品刺激到頭皮,或有機會令到脫髮情況更嚴重.
安全有效生髮專家
要認真生髮就最好搵一啲專業的醫美生髮專家,起碼唔會估估吓,用錯方法後果嚴重.我自己就有喺一間叫Perfect Hair活髮生髮專家度做緊療程,初初因為見到佢地公司嘅廣告,推出一個免費體驗F8生髮療程,所以就俾佢吸引去試做,當然我自己都有咁嘅需要,因為呢幾年頭髮開始越甩越多,自己都睇得出有稀疏嘅感覺,我都想搵啲專業方法去處理,而家科技咁發達,總有方法幫到我哋呢啲脫髮人士.果次嘅免費體驗F8生髮療程確實令我大開眼界,事關我未開始做療程之前,佢地嘅髮理顧問就幫我做咗一個超級勁嘅AI智能頭皮及毛囊分析,佢係一部高科技儀器放大200倍率做檢測,可以幫我全面分析頭皮及毛囊深層潛在問題,知道自己嘅頭髮量,毛囊數量,頭髮粗幼度,脫髮情況等等,真係估唔到咁精細.之後髮理專家就幫我安排針對我脫髮問題嘅療程,其中呢個就係F8生髮療程,呢個療程係透過而家非常多人採用嘅軟激光深入毛囊層,刺激毛細血管增長,促進頭皮血液循環,令毛囊細胞吸收更多養分,刺激毛囊再次發育,令到頭髮再次健康生長,可以做到「止脫」「激活」「重生」.而家Perfect Hair都仲有做緊免費體驗F8生髮療程,想保養頭髮或者急救脫髮嘅人可以去試吓.


text:
好多人第一次租屋都以為好簡單.但係其實有唔少野都要特別注意.等OneDay(搵地) 為你列出多項租樓注意事項,等你可以租得精明又醒目.
1. 單位係唔係屬於商住兩用樓?
如果係商住兩用樓, 好多時候人流或較多複雜.如果樓下有食肆等, 夜晚可能會有嘈音,餐廳衛生欠佳的話,更有可能惹來鼠患蟲蟻.
OneDay(搵地)租盤有同區租金比較及單位設施,所有資訊一目了然.
2. 注意租約包唔包差餉物管
租樓一般租金都已經包埋差餉及管理費,部分更包水電煤費用.但係都有例外既, 所以係簽租約個時, 要問清楚租金係唔係包括以上以至維修等等費用. 同埋應該係租約上清楚寫明係由業主還是租戶承擔, 如果唔係租樓既你分分鐘要俾額外既錢去做維修.
維修方面,常見做法是電器損壞由租客承擔,樓宇結構問題則業主負責.但如果租客睇樓時留意到水龍頭有少少漏水,或冷氣機製冷不夠等問題,建議簽約前提出,並於租約上寫明此項日後如需維修由哪方負責.
3. 不要改動原裝傢電
租新樓有傢電包當然最好啦, 但係就算有傢電包,都唔好改動原裝傢電.因為原裝傢電呎吋型號通常係市面好難找,維修或換置需經過管理處.一般死約只係得一年,租客如非必要,則一動不如一靜.
如真係想換單位原裝傢電,記得要先同業主商量.傾好交吉時係唔係需要換回原配,並在租約上寫明.如果唔係按金分分鐘俾人扣左.
4. 了解樓宇結構及水電
租樓個時通常都要搞埋水電供應轉名,所以請記低水電錶位置同埋開始時候既度數.
另外,租客都要了解水掣和配電箱位置,免得水電出現問題先去搵唔到水掣和配電箱.
最後單位間隔改動都要清楚,單位內哪道是主力牆,哪道是防火門(如廚房門),並同業主訂明維修責任.
5. 單幢樓保安及管理
單幢樓物業既管理通常冇私人屋苑咁好,管理公司通常唔會理個別單位維修保養問題,最後可能需要自己出手協調.
如果係新盤的話, 裝修通常有「擔保期」,如你發現牆身,雲石台等等有問題,請記得第一時間通知業主,等佢可以同管理公司傾.
私人屋苑,尤其是新盤的管理公司則有既定程序及服務,會為住客處理起居大小事,常見例子有:會所幫手 Call 的(招的士),衣服送洗,約相熟師傅維修水電,配置原裝傢電(如地板,油漆)等.
想尋找適合你的租盤?立即上OneDay(搵地)啦


text:
兩姐弟要喺加拿大開學了.
不過同香港一樣,今年加拿大既開學,都係不一樣既開學.
先講小學,因為Covid19既原因,Alberta教育局俾咗兩個開學選擇家長揀:1. 照常返學;2. 喺屋企online learning.呢兩個選擇唔係投票後揀最多人揀果個,而係兩者並行;而且揀咗之後無得轉,直到下年2月為止.
因為呢個選擇,老婆同好多本地既媽媽真係輾轉反側費煞思量.俾佢返,你又驚佢中Covid19;唔俾佢返,你又覺得佢日日喺屋企少咗同其他同學老師互動.特別係我地呢啲新移民,梗係希望小朋友盡早接觸新環境新朋友,但你又驚佢接觸埋新病毒.
然後老婆每日都好似跳掣一樣:果頭問佢佢話option 1,過一個鐘問佢就話option 2.佢就好似妙齡少女揀男仔咁:一個靚仔 v.s. 一個有錢,點揀呀?而且老婆諗野又諗得好遠,令佢更加難決定:如果揀靚仔佢第2日就甩頭髮,揀有錢佢第2日就破產咁點呢?
我其實比較傾向上online learning.大家都明白返學既好處,不過非常時期,非常手段嘛.尤其是睇到連加拿大總理都唔係好sure送唔送小朋友返學好,攪到我地更加唔敢送阿囡返學校.好彩老婆身邊都有不少朋友選擇online learning,令我地慢慢地由每日跳掣,變成最後決定咗online learning呢個選擇.
老婆打返學校confirm阿囡online learning既安排果陣,順便問下老師佢果班有幾多人上online,結果都有4個.我同老婆心諗:咁都好過全班得佢一個既……
如果可以的話,其實弟弟係俾家姐更需要online learning果個.因為弟弟同佢啲同學都仲細,好難要佢地明白同實淺到社交距離.可惜Alberta教育局對幼稚園無online learning既安排,所以你既選擇只有返或者唔返.
弟弟返唔返學又俾家姐再多一重考慮 .因為喺呢度讀幼稚園只讀一年,跟住就入小學,想適應呢度既既校園生活其實最好由幼稚園開始.尤其係弟弟適應力俾家姐差好多,俾佢早日喺學校習慣返學既流程會好啲,如果唔係到小一先入學,可能到時佢都唔知人地喺度做緊乜.
所以老婆為咗弟弟可以喺新環境安全返學,同佢進行一系列「特訓」.首先,老婆寫咗幾句老師會成日講既英文,同埋一啲弟弟有機會要講既英文(e.g. 去廁所) 俾佢練習.好彩弟弟喺香港讀既幼稚園都慣咗外藉老師做班主任,希望佢唔會太唔習慣.老婆又要弟弟練習洗手,載口罩同埋除口罩,仲要教佢唔好成日痴埋人地度,希望佢保持衛生就唔會中招.
終於,到咗九月二日,弟弟要返學校上堂了……
(待續)


text:
赫捷臣
赫捷臣(英文:Tommy Hutchison,1947年9月22號—)係蘇格蘭足球員,喺快富嘅Cardenden鎮出世.
佢職業生涯嘅係亞勞亞會開始.1968年2月佢加盟由Stan Mortensen執教嘅黑池,當時佢嘅轉會費略略超過£10,000.佢第一次代表黑池上陣就係 3月30號對普利茅夫場波,代替Graham Oates打左翼.呢季積極爭升班嘅黑池喺季尾九場波贏咗成八場,雖然打埋最後一場僅僅升唔到班,不過赫捷臣嘅出色表現已經贏盡讚賞.
Bob Stokoe後來取代Stan Mortensen成為球會領隊,佢認為赫捷臣嘅傳中能力比較弱,所以特別加強咗佢喺呢方面嘅訓練.
1972年高雲地利城出咗現金£140,000 加埋Billy Rafferty嚟同赫捷臣交換.赫捷臣簽咗呢支中部球會後踢咗八年波,打咗355場,入咗30球.
1980年赫捷臣轉會曼城,轉會費係£47,000.1981年5月足總盃決賽佢頂入一球打開紀錄,但係都入咗球烏龍波,令熱刺以1-1迫和曼城.佢係第二個喺一場足總盃決賽兩邊都入過波嘅球員,第一個係查爾頓嘅 Bert Turner,佢喺1946年4月嘅足總盃決賽對打吡郡,幫咗自己隊波入咗一球亦都擺咗一球烏龍.
赫捷臣後來效力過香港嘅寶路華同埋美國嘅Seattle Sounders,1983年返英國轉投般尼,再喺1985年轉投史雲斯,並且喺球會清盤後做過6個月領隊.佢喺1991年3月代表史雲斯對修安聯,以43歲5個月零19日創下史雲斯最高齡上陣球員紀錄.1987年,喺佢效力史雲斯期間,曾經以外借身份返過黑池,踢咗6場波.
國際賽生涯[編輯]
赫捷臣代表蘇格蘭踢過17場國際賽,打過1974年世界盃.
1978年,佢冇入選蘇格蘭世界盃大軍,令好多人大跌眼鏡,事實上當時係佢嘅事業高峰期,效力緊英格蘭頂級聯賽球會高雲地利城.另外,佢喺高雲地利城嘅隊友兼攻擊拍擋伊恩華萊士亦都冇入選.好多蘇格蘭擁躉都話唔選佢哋兩個唔合理,佢哋話領隊雅利麥理昂嘅前線靠晒杜格利殊同雅治甘美爾,後備前鋒都唔多個,好多人話如果選埋赫捷臣同華萊士,蘇格蘭大有機會喺分組賽出線.
退休[編輯]
赫捷臣喺43歲嗰年喺聯賽球會退役,加盟非聯賽球會Merthyr Tydfil.佢到而家仍然住喺威爾斯南部,做緊布里斯托城隊嘅足球發展主任.有一次喺高雲地利城報紙Coventry Evening Telegraph發起嘅投票,選咗赫捷臣為高雲地利城喺甲組時代最受歡迎球星.


text:
嚟到2018年第一個星期,一於回顧下舊年嘅旅途先~
新加坡係唯一一個今年重複到訪嘅地方,每次排嘅行程都有些少分別,亦都試咗唔同嘅酒店,所以一直都有新鮮感,唔會覺得悶.希望嚟緊呢一年可以再去探索呢個島國,再加深對呢個地方嘅了解.新加坡附近亦都有其他地方值得去,或者下次我可以考慮下一票兩地!
今年係我第一次到訪台灣同泰國.呢兩個國家雖然一直都係香港人熱門嘅旅遊目的地,不過我就一直都無去過,直到今年先第一次去.台灣泰國各有特色,而且飛行時間短,再加上物價較香港低,難怪佢哋咁受歡迎嘅~
台灣同泰國,我都只係去咗佢哋嘅首都,台北同曼谷,未有機會去佢哋嘅其他城市.有機會希望可以進一步探索,例如高雄同布吉等等,或者會有另一番體會~
喺日本亦都去咗新嘅地方,分別係名古屋同福岡.即使同樣係日本嘅城市,比到我嘅感覺都有啲分別.雖然唔及得東京大阪咁,每一個角落都咁繁華,但吃喝玩樂都唔輸蝕.要食勻佢哋嘅美食,唔係三兩日可以做得到嘅事.搞到開始有啲心思思想學日文,等我可以深入二三線城市添~
雖然香港有購物天堂同美食天堂嘅美譽,好似唔需要特登出門去玩咁.不過我覺得其他城市,其實全部都唔差,去到都有大把美食同好嘢值得大家買.只要大家出發之前做足功課,而且願意去試新嘢,相信任何一個城市都會比到一個美好嘅回憶你!
今年我飛咗兩萬幾公里,不過喺我嘅願望清單上仲有好多地方想去,但係又似乎無咩可能一年內去哂,話晒都橫跨天南地北!希望嚟緊呢一年可以再去多啲地方,認識多啲呢個世界,順便可以同大家做多啲分享~唔知你哋今年有啲咩旅遊計劃呢?可以留言同我分享下㗎~


text:
- drkkleung
細節
睇完靈魂奇遇記,一方面覺得要拍一套讓大眾明白講生活或生命意義嘅戲絕對唔容易; 但另一方面,睇完部戲之後冇乜感覺,借用友人嘅評語:『有點 cliche』,或太說教太樣板.反觀早前睇嘅消失的情人節好感動好令人反思,又借用另一友人嘅評語: 『好細膩咁講每一個主人翁都有共鳴,有感受嘅位』.兩套戲主題劇種同敍事手法當然唔同,但前者做得最唔好嘅就正正係套戲想叫人留意嘅嘢——細節.點解主角彈琴靈魂出竅之後仲可以穿梭靈界各個角落而其他人靈魂出竅就只要少少騷擾就即刻彈返去現實世界?係咪眼鏡同落葉係有靈魂而褲係冇?如果只係完成咗一場表演就覺得苦悶迷惘,咁我只會懷疑佢係咪真係好中意音樂表演;最重要嘅係到底主角除咗不停要返去自己嘅身體同睇見人哋點樣經歷從未經歷過嘅人生之外,佢到底經歷咗啲咩可以令佢領會到人生係咩,至少作為觀眾嘅我所知不多,因為只有大道理,沒有細節,所以也不細膩,一切看似理所當然,但打動唔到我.
細節,唔單止可以令故事動聽,喺心理治療嘅過程中更加不可或缺.我哋個腦成日團團𨍭擔心或諗住同一件事,心理學上叫 rumination,即不斷重覆想起某啲事件,包括導致事件嘅原因同所引起嘅後果,不停問「點解」,但冇答案,只係不斷重覆,不斷輪廻.Ruminations 內容嘅特色係抽象概括缺乏有關事件全面嘅細節,當事人往往只係鎖定某一片斷重覆,從而得出對自己對別人對世界負面嘅評價.反覆思慮,但又唔係真係為問題揾到答案.呢種思想狀態喺過份憂慮焦慮症,或經歷重大創傷後壓力症都常見.
相對ruminations,可以幫助解決問題嘅思想模式通常都比較具體,充滿有關事件嘅細節,從而可以用多角度思考,較為客觀咁評價事件別人同自己.心理治療嘅過程中,幫助當事人重組細節,可以突破盲點,重新理解事件當中嘅意義.最近我遇到一位中年男士,訴說母親離世時唔喺佢身邊嘅內疚,佢當時同太太住倫敦,離開澳洲祖家一年多,有一日父親打長途電話俾佢話母親病重叫佢快啲返去,佢即時訂機票,但仍要三日後至走得.當晚母親打電話俾佢,佢覺得當時母親說話已經好困難,結尾母親同佢講 bye-bye.深夜警察拍門,話俾佢知母親已經離世(當年打個長途電話係超級困難),自此,佢不斷重覆怪責自己冇好好留意母親在家鄉嘅情況,而且到母親死嗰日佢都唔知原來佢命不久矣.喺心理治療中,我協助佢回顧事件,發現有啲記憶好模糊,好彩佢收埋咗啲記事簿,佢發現原來當母親診斷到患癌佢已經知道,但當時家人存有希望認為佢喺治療之後可以平穩,中間仲間中收到母親一啲相片,而且佢喺幾個月後仲決定返家鄉陪伴母親;但唔知點解佢唔記得咗呢個決定,而且當中好多嘢都好唔清楚,所以佢決定同佢兩個照顧母親嘅妹妹傾番呢啲往事,過程中令佢覺得唔應該對自己咁自責,因為佢其實一路都有關心母親嘅病況.透過細節,當事人回顧自己嘅角色同反應,從而檢視同突破自責嘅基礎,更回憶起對母親嘅愛同思念.細節幫助我們探索同接觸更豐富嘅情緒.
如果我係奇遇記嘅導演,我會設定每個死後嘅靈魂都會有一啲印記,代表佢一生重要嘅經歷,唯有業隨身,讓主角去找㝷點解佢死後嘅自己會帶住呢啲記號,透過細節了解生前係點樣留下烙印,從而發掘佢自己嘅生命意義.至於消失的情人節,恕不劇透.
#心理治療 #靈魂奇遇記 #消失的情人節 #rumination


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2017年8月29日 星期二
聽花CD #2:Hear Flower CD: The Provenance
好耐未認真寫過碟評,你叫我用香港話亂啡幾百幾千字講一隻碟其實唔難,但要好似以前投稿時期用書面語正正經經寫,一個禮拜寫到一篇已經算好快.所以十年前仲係台灣前衛金屬誌論壇管理員時搞過個「每週一唱片大行動」,就係迫自己每個禮拜最少寫一隻碟,不過只堅持到一段時間,因為以我寫文嘅仔細程度同長度,要定期認真寫碟評絕對稱得上係苦差,離開TRHK之後都好少再寫喇.
不過早排煲返好多香港band同indie舊碟,又挑返起舖寫文癮.其實有諗過開個樂評page,但當以前返學同份工較得閒時一星期寫一隻碟已經係個大挑戰,我諗直到謝安琪再出碟之前都唔會再寫論文式「專業」樂評,開個page但一兩個月先出一篇文就冇意思啦.而且你知身在香港地開得呢種page,一定大把人挑你機話你寫啲嘢錯乜漏乜,所以都係留返喺自己地盤,聽完一隻碟有嘢想寫,有心情又有時間時咪用唔認真嘅方式講講佢,自己匿埋打吓飛機就算啦.
仲有一個原因,因為遲出世加太遲開始聽音樂,失去經歷香港樂隊同獨立音樂最輝煌時代嘅機會,只有靠之後聽人講返同自己追返,再開始寫樂評就係多一個理由俾自己發掘歷史,同重溫返早前買落但未聽真嘅CD,寫吓新band新碟之餘亦分享返舊band舊碟.你知啦,香港地嚟緊冇乜show睇架喇,冇show評寫時咪寫吓碟評囉...
對我嚟講寫作最難嗰樣唔係寫得好而係改名,成日篇文寫完都諗唔到叫咩好就亂咁嚟,所以你見劉Sir啲文啲page堆標題成日九唔搭八,我真係覺得改名好難.不過今次開個樂評專區,第一樣就係起個名叫「聽花CD」,全因呢樣就係導火線,唔係因為有想聽返嘅舊碟已經聽到花晒播唔到燒唔返,就唔會去節拍去二手舖去HMV開倉上Yahoo拍賣掃成堆碟,繼而促成有興趣寫返碟評.
同改呢個名,亦係希望喺呢個數碼世代,可以搵到下一隻會俾我聽花嘅CD,唔知仲有冇機會撞到呢種可以俾你聽到花嘅神作?
訂閱: 張貼留言 (Atom)


text:
話咁快到年廿九,好快就羊年啦!香港人特別重視農曆新年,無論幾忙都好,都會留啲時間比屋企人同埋朋友,共渡佳節.新年食年糕,湯圓,蠔鼓同其他應節食物就例牌架啦.唔少人重會去廟度祈福,希望黎緊一年順風順水.不過新年咁多地方休息,度度都起碼初五先啟市,四日假期留喺香港既話,有咩好做?一齊睇下MoneyHero推介既農曆新年好去處啦!
AIA歐陸嘉年華
相信由12月中開始,大家既facebook都係咁比AIA嘉年華既相洗版.但如果你重未去既話就要快啲行動,因為2月22號係最後一日啦!由即日起至2月18號下午2點之前入場,做緊「一人票價,二人同行」既優惠,即係慳返$25蚊入場費呀.另外,2月18號(年三十晚)重會延長開放到淩晨2點!食完團年飯,再跟手過去玩都冇問題!
元朗大棠春節嘉年華
春節嘉年華喺香港哈爾濱冰雪節既原址舉辦,唔單止保留左之前受歡迎既遊戲設施,重加左唔少新野!「吾是4D館」入面有好多3D畫可以大影特影,宜家重加入左以賀年為題的3D畫添!場內重有好多巨型既充氣遊戲同迷宮,大人細路都啱玩.鍾意刺激既話可以去射擊地帶,試下玩槍戰,由於係用海綿子彈槍,唔會痛架.戶外仿雪溜冰場,雪の燈海,冰雪體驗館等等令到節日更有氣氛.一家大細或者情侶去玩都好適合!
香港迪士尼
迪士尼既忠實粉絲一定知道迪士尼唔同節日都會有特別佈置.而今個農曆年,成個樂園都以春日繁花做主題裝飾.除左靚靚佈置之外,迪士尼既卡通人物重會著上賀年服飾,同遊客一齊開心過新年.另外,樂園入面既餐廳同酒店都會提供特別既農曆新年餐單.一於同你既屋企人,另一半或者朋友一齊喺迪士尼慶祝新年!
花車巡遊匯演
年初一晚既花車巡遊相信唔少90後都係由細睇到大架啦.今年既巡遊匯演會喺尖沙咀文化中心廣場出發,經廣東道,彌敦道,以香港喜來登酒店為終點.由於今年係羊年,所以好多花車都用羊做主題,有啲甚至連活生生既羊都會加入匯演!當然唔少得其他海外同本地既表演隊伍,用音樂同埋舞蹈為羊年打響頭砲!匯演由8點開始,持票人士可以由7點開始入場,冇飛既話就要早啲喺街度霸定位啦.
煙花匯演
同花車一樣,新年唔放煙花就硬係會覺得差啲野咁.而睇煙花最正既地方當然係維港啦!一如往年,年初二晚(2月20)既8點會開始放煙花,搵靚位要襯早.維港兩岸唔少餐廳或者大廈都可以睇到煙花,唔想為左睇20分鐘煙花,而要同人迫幾個鐘既話,都可以考慮下.
賽馬日
到左年初三,就係一年一度既農曆新年賽馬日!賽事會喺2月21號既中午12點,喺沙田馬場舉行.現場重有騎師拜年賀歲,著名風水師分享開運方法,同埋舞獅匯演.入場費10蚊,就算唔賭,入去享受下現場氣氛都唔錯.
「閃躍維港」3D光雕匯演
喺農曆新年期間,每晚8:30都會上演3D光雕匯演.講得確切啲,係喺尖沙咀香港文化中心同前九廣鐵路鐘樓上演,不過維港沿岸都會睇到.每晚會上演四場,每場大約15分鐘.大家可以欣賞結合3D投影技術,音樂同燈光效果既多媒體匯演!
嗇色園黃大仙祠
作為香港其中一個最出名既廟宇,好多都會喺新年去嗇色園黃大仙祠上香參神.今個新年不妨去黃大仙祠祈福,保佑新年行大運.如果你想試下爭頭柱香既話,就要喺年三十晚(甚至下午)去開始排隊啦.重有精力?不如試下同屋企人一齊睇新年日出啦.睇住啲靚野開始新一年,人都會開心啲架
---
以上咁多個活動,相信都夠大家新年4日假期四圍去玩.祝大家新既一年心想事成,萬事如意!


text:
睇到《夜半女敲門》呢個名同預告時,小編即時聯想起《人形蜈蜙》第一集同仲未係香港上映既《 Return to Sender 》:同前者一樣都係兩個女子走到陌生男子間屋,只不過《人形蜈蜙》個瘋子係屋內個位男醫生 Josef ,而《夜半女敲門》就係兩個女既先係瘋子,兩部片主要都係以屋內做主要拍攝場景;至於《 Return to Sender 》,雖然就唔係屋內拍,但就女主角 Miranda 同《夜半女敲門》兩條女一樣憎恨男人玩復仇,只不過《 Return to Sender 》中 Miranda 被賊仔性侵,原因鮮明得多;而《夜半女敲門》兩條女感覺就係,「我純粹想玩下你啲已婚男人有幾忍得」.可能兩套戲比小編感覺太深刻,睇完《夜半女敲門》之後覺得都幾失望,一啲都唔恐怖.想知點解就緊係繼續睇埋下文:
配樂剪接加分不少 「可惜故仔最多值廿分」
故仔講作為好老公好爸爸既 Evan ,當老婆同仔女唔係屋企時,兩個被大雨淋濕既蕩失路靚女求助;點知兩位靚女就黎勾搭佢,噩夢就此開始.一開始就帶入屋內影傢私影裝飾,配上大提琴奏出既恐怖配樂,個頭係開得幾好,觀眾好易入到氛圍;但係原來開頭個四十幾分鐘亦即大約近四成片長,都係用黎鋪排兩個靚女 Bel 同 Genesis 既瘋癲人格出場,實在拖戲太耐.貫穿整套戲,配樂同剪接都無大問題,符合依家恐怖片既基本標準,不過不失;但係拖戲以至到整個故仔,其實可取之處並唔多:劇本寫得唔好,BB 級既恐怖位以及兩位靚女演繹唔夠癲,即使今次奇洛李維斯表現唔錯,都救唔到今次呢套《夜半女敲門》,難怪係 IMDb 評分得 5 分.
成功勾搭已婚大叔攻略之兩女教你逐步擊破
若然用恐怖片既標準放落呢套戲中,你會發現幾失望既;但佢用左咁長時間做兩位靚女勾搭已婚大叔既鋪排,其實係幾值得學習下(姐妹們,學野啦!).兩位靚女黎到 Evan 門口,唔強攻而等 Evan 對佢地放下戒心笑出黎先話入屋;入左屋兩位靚女先不停稱讚 Evan 既收藏同 DJ 才能,再借父親節孤寧寧而比個擁抱佢,雖然 Evan 好抗拒但不停用手撩佢全身; Evan 不停換位避靚女,於是兩女將話題轉向 Evan 老婆令佢無咁驚;之後就大講理想婚姻, Bel 更話「只有 3P 至可以確保老公唔會出軌」, Evan 已經臨近崩潰點.最後, Evan 原本成功抵制得住,直到入到浴室見到佢地裸體,兩女再摸向 Evan 下體(犯規啊!), Evan 先至「投降」.
如果一黎就用肉體慾望去勾引 Evan ,相信佢好大可能抵擋得到;但經過一連串既 flirting 後,男人既獸性其實都逼近爆發點.睇完呢套戲包學識點
做小三 XD (小編建議:學下就好,勿用!)
兩綁架初哥 得奇洛李維斯咁黑仔
Bel 同 Genesis 兩個個樣咁天真可愛,又真係好難令人相信佢地係黎向已婚男復仇;但當佢地由兩個蕩失路既派對女,變成憎恨男人既瘋子時,小編唔係好感覺到個落差.加上奇洛李維斯飾演既 Evan 明明有多次機會走甩,但三番四次都係衰黑仔先比綁架初哥 Bel 同 Genesis 發現捉番,而且仲係犯好低級既錯誤.(小編:唔該!如果你「I wanna play a game」,都可以認真整啲恐怖遊戲,受害者都唔應該咁多機會幾乎逃脫)
誰對誰錯:「男人都係用下體思考既動物?」
睇晒成套戲,作為男性既小編一定要為男人平反一下!女主角 Bel 細個就被繼父性侵過無數次(另外個位 Genesis 就無交代),從此就對所有已婚男人都有憎恨同偏見.佢地係挑選男主角 Evan 之前就監視過佢,知道佢係顧家好男人
兼好耐無搞野,其他屋企成員離開後就搵上 Evan .兩女展開調情:借父親節藉口抱抱﹑不時用手撩撥 Evan 身體﹑對佢識 DJ 大讚… Evan 原本都成功壓制自己,但就係最後一刻兩女係浴室除晒衫露盡三點,並且不停摸 Evan 「那裡」同埋之後 xxx ,結果當然發生了.
Evan 自作自受?小編認同,我唔係想合理化佢出軌既行為.而係 Bel 同 Genesis 洗盡混身解數,都無辦法令佢投降做「裙下之臣」;最後除衫全裸仲伸手摸向 Evan「那裡」再跪低 xx , Evan 先至再受唔到誘惑.作為男性有生理需求係好正常不過之事,而且兩女知道 Evan 既狀況而去攻陷佢,其實並唔公平.就好似依家既讓座文化,讓座既人既然值得被讚,但唔讓座並唔代表佢有住較差既人品,有啲人既需要並唔係表面可以輕易睇出,但唔代表佢地唔需要. Evan 的確被下體沖昏頭腦,但錯唔係全在佢身上,但結局卻令小編覺得編劇想將錯都歸咎係 Evan 身上,係小編最唔想見到既價值觀出現係戲中.
總結:「你會睇到既你都係預告睇晒」
雖然話 Trailer 應該係濃縮一啲精彩既片段吸引觀眾去睇;但其實若然濃縮完,觀眾去到戲院睇其實無話特別多啲乜野,最後都只係會比負皮.對於《夜半女敲門》,小編真係覺得要睇既其實大概都係預告睇晒(當然唔包括兩個女主角三點盡露個 part).個半鐘戲,一大半用左黎鋪排,後半就用黎睇奇洛李維斯身手有幾差同埋有幾黑仔,其實除左結局係預告估唔到之餘其他都無特別了.
(結局小編唔劇透你知,但唔算好懸念好特別)
小編覺得要比分《夜半女敲門》,連合格既分都無辦法比得出;但對於各位男性讀者想去睇 Lorenza Izzo 飾演既 Genesis 同 Ana de Armas 既 Bel 全裸,又或者只頂得算 BB 級既女性讀者
兼想學 flirting ,《夜半女敲門》可能就岩你啦.
評分:4/10


text:
我同珊姨
1.1
我細個嘅時候,老豆老母做生意,周時唔喺香港.阿媽叫佢朋友珊姨嚟住,順便照顧我同家姐薇薇.
珊姨嫁俾一個叫阿財嘅裝修判頭,之後一直冇做嘢,阿財養佢.我細個嘅時候聽到阿媽同老豆講珊姨嫁咗人之後遇番中學時嘅初戀男朋友阿仲,有過幾年婚外情.之後珊姨有情緒病,過住食藥,日日唔出街,出街就勁買嘢嘅日子.
後來珊姨發現老公溝𡃁妹,就離家出走.
阿媽同珊姨自細係死黨,就收留佢喺度住.
講起家姐薇薇,佢初中已經好多人溝,但係佢好串.我見過薇薇身邊出現過唔少男仔,靚仔,屋企有錢,讀書同運動叻嘅都有,但都只係兵,冇個埋到佢身.
直到大學我至知道佢係les嚟㗎.
好多年之後,有次同佢傾心事,問佢有冇鍾意過男人,佢話有.原來佢一直鍾意老豆.薇薇唔係老豆嘅親生女,亦都唔係阿媽生嘅.佢係老豆嘅情婦個女嚟嘅,不過呢啲係題外話.
珊姨喺我中二嗰年開始同我哋住,嗰陣佢40幾歲,依然好靚.佢後生嗰陣係個大美人,個樣mix mix哋成個黑目美莎咁.即使年紀稍大,再加上食情緒藥食到身型稍肥,仍然好迷人.
夏天見過佢着住件背心唔戴bra喺廳污低身做家務,露出深深嘅波罅.
亦都試過半夜起身見到佢睡眼惺忪坐喺廁所痾尿冇閂門.佢着住件對胸背心,冇扣衫鈕,成對奶露出嚟俾我睇哂,好大對,對lin好大粒.
當時佢烏眉瞌睡,唔知道我喺出面,我睇咗好一陣.
我日日掛住𥄫佢唔出街.同學搵我我周時唔出去,佢哋覺得冇癮就漸漸唔搵我.
周末喺屋企溫書溫到悶,有次問珊姨出唔出街,佢話好.
佢去尖沙咀shopping,見到個LV手袋好鍾意但唔捨得買.我聽阿媽同阿爸講過珊姨以前係購物狂,離家出走之後攞住嗰些少積蓄同埋阿爸阿媽俾佢象徵式嗰些少家務薪水過日子,食嘢又要食好嘅,就再冇餘錢買名牌.
佢望住個袋,話,以前追我嘅男仔求其是旦一個都可以二話不說買俾我.
我做暑期工買俾妳啦.
佢望住我笑吓,話,你知唔知呢個袋要幾錢?
我搵價錢牌,但搵唔到.
走啦,佢話.
跟住我哋就去睇戲.
喺戲院裏面,珊姨挨喺我膊頭上.
我膽粗粗伸隻手過去搭佢膊頭,佢冇反抗.
細佬亢奮到喺褲襠裏面扯到行.
睇完戲出到街,佢一路繞住我手臂行,感覺好似情侶.
喺Nike舖頭,我見到對Jordan講咗一句靚,珊姨就叫我試吓.我試,佢問我覺得點,我話鍾意,嗰頭佢就同店員講話就要呢對.
俾錢嘅時候佢拖住我,攪到我好似姨姨我不想努力咁,喺啲後生女店員面前好鬼尷尬.
嗰次之後幾個周末佢都叫我去街,每次去街都有拖手,間中買些少嘢俾我,T-shirt之類.
我感覺好幸福,佢雖然係我媽嘅朋友,年紀做得我姨姨,我當正佢係女朋友.
平日夜晚喺屋企,佢若無其事咁煮飯俾我同薇薇食.
食完飯佢洗碗,我有時話我洗,我哋就一齊洗,喺廚房冇咩嘢講.
然後我哋輪流沖涼.
佢沖完涼頭髮濕住,着件背心唔戴罩咁行出嚟.見到兩粒釘喺佢心口浮現,細佬又試喺褲裏面充哂血.
同佢第六次周末去街,佢話去長洲.喺船上,佢挨喺我膊頭瞓着咗,我掃吓佢頭髮,面.佢醒咗一吓,就伏喺哦大脾上面繼續瞓.
我掃吓佢膊頭,手臂,膽大起嚟就伸手去佢前面摸佢心口,佢打我手,又繼續瞓.
過咗陣我又試忍唔住將隻手移動到前面,feel吓佢心口嘅彈性.佢冇反抗,我估佢瞓咗,就試吓攝隻手入去佢衫裏面.
嗰陣我硬到飛起.
點知佢隻手突然捏一下我JJ,發覺我硬咗,就話,你做乜嘢?
我話,正常反應.
我係你媽媽嘅朋友嚟嗰喎.
咁妳又揸我?
我係女仔,我鍾意點樣都得;你係男仔,男仔對女仔要有禮貌.
哦.
佢繼續捏我細佬.
好硬…有冇同女仔做過?
冇呀.
搵個女仔試吓吖嘛.
咁易咩?試咗就要拍拖喇.
拍咪拍囉,唔想咩?
我話,我哋咪拍緊囉.
佢笑,話,唔好表錯情,我哋唔係.
妳瞓喺我大脾揸我都仲唔算?
呢啲唔係拍拖.
咁係咩?
我悶得滯搵你開心吓,如果令你以為我哋咁樣就係拍拖,咁我哋以後唔好再去街喇,費事你誤會.
妳有冇試過同第啲男人咁樣?
唔關你事.
我好失望,冇嘢講.
隔一陣,佢話,唔去長洲喇,搭返船返屋企啦.
回程途中,姍姨再冇拖我,我好失落.
返到屋企,見到薇薇同佢個friend喺房出嚟.
佢個friend叫婷婷,靚到吖.我試吓嘍佢講嘢,佢一副點呀細路仔嘅態度回應我.
珊姨叫婷婷留低食飯,婷婷好似都想咁樣,但薇薇起勢叫婷婷返屋企.
嗰晚食飯,珊姨全程冇同我講嘢,淨係同薇薇傾偈,我心情down到極點.
臨瞓,珊姨趁我入房前行過嚟房門口好細聲同我講,過嚟我房,我哋好好傾吓.
我大喜.
我就跟佢入房,佢抱我一吓,話,今晚喺我呢邊瞓啦.
(未完待續)
[ 本帖最後由 dcat20 於 2021-2-4 14:29 編輯 ]


text:
2016年1月12日星期二
Schinkenfleckerl 火腿炒粉
Fleckerl呢款一塊塊嘅粉wiki話係奧地利同捷克嘅傳統嘢嚟.
做法非常簡單,好似我哋炒飯咁.
材料有洋蔥,蒜蓉,蛋,火腿同粉. 炒埋一碟,調味,食得.
44 則留言:
點算cheap呢.回覆刪除
簡單易做,一個人的晚餐最適宜!回覆刪除
點解暖啲啲,食平啲?回覆刪除
嘩...好富貴呀, 仲要去買大包粉....用冷飯炒仲慳啦.回覆刪除
就咁樣招呼鬼鬼,唔反枱咪OK囉!回覆刪除
d粉咁炒唔會好易爛咩?回覆刪除
細細片,好似d頭頭尾尾咁樣(仲月利^^)回覆刪除
好啱小朋友食
呢隻麵我响貴國曾經見過,原來係傳統嘢回覆刪除
濕濕碎咁,包粉幾錢?回覆刪除
講開又好似係,我未食過喎回覆刪除
口感同味道係咪好似意粉咁?如果係,買包fettuccine或pappardelle整碎佢咪一樣 :p回覆刪除
其實係咪碎咗既pasta嚟架?回覆刪除
好好吃的様子.我想吃!回覆刪除
加埋芝士仲正回覆刪除
或者係人地俾bb食o架咋.回覆刪除
好方便呀 ! 樣子都唔錯吖 .回覆刪除
好有茶記風味呀.回覆刪除
不如王子將佢發揚光大嘛XD回覆刪除
呢個啱哂我呢D懶人!回覆刪除
記得下次試下先
珮夫人
呢個我 like 喎,買D類似既粉試下煮先!^^回覆刪除


text:
係DSE English嘅考試入面,無論係 Paper 2 Writing 定係 Paper 3 Listening 你都唔難見到 Debate Speech 呢類文體嘅蹤影!話就話成日都見到,但係你又係咪對 Debate Speech 無咩信心呢?一係就唔知點寫先可以贏到考官嘅「芳心」,一係就用嚟用去都係果啲 vocab 或者 sentence patterns.我什至聽過有啲中五,中六嘅同學連 Paper 3 唔同文體嘅格式都未搞得清,搞到份卷嘅 language 分大打折扣!
而我呢個課程一句講晒——就係等你更加識玩 DSE English Writing 同 Listening 嘅呢個「遊戲」!點解我叫佢做「遊戲」?因為呢兩份卷即使你英文底子唔太好,但只有掌握到正確嘅技巧,一樣可以輕鬆拎高分!而係呢個課程入面,我會將 DSE Writing Debate Speech 嘅5**框架,Paper 3 Listening 必出嘅七種 formats傳援比你!當中我更加會為你深度分析一篇 18 DSE 5** 嘅作文真跡同兩篇滿分嘅 samples !
下面係今個課程嘅重點:
叫得做「罐頭」,就代表你見到任何 Debate Speech 嘅題目(無論係 Writing 定 Listening)你都可以幾乎唔洗思考就可以套到落去!我除咗會教你我點樣用呢個「罐頭」去輕鬆寫出5**級嘅開頭同結尾之外,更加會即場示範我點樣將佢套入去歷年 Past Paper 嘅 Debate Speech 題型入面,務求你可以有實戰機會,真係可以做到學以致用,絕對唔洗擔心自己學完呢個咁堅嘅「罐頭」但唔識用!
每種文體都有佢哋嘅特色,Debate Speech亦都唔例外,係呢個課程入面我會同你詳細解釋有咩元素係 Debate Speech 必備,務求考官改你篇文嘅時候一見到呢啲元素就即刻有分加!
入面我亦會同你分析多篇 5** 嘅 DSE English Debate Speech 真跡,等你可以更加深入知道何謂一篇好嘅 Debate Speech ,同埋呢啲星級真跡點樣活用到課程前半部分提到嘅技巧!
有研究開 DSE English Past Paper 嘅人就會留意到有幾個出題方向係特別出得密,我會就住一啲熱門題目去將我嘅諗 point 方法教埋比你知,等你唔洗再驚無 point 寫!再就住歷年 Past Paper 嘅題目,我會從分析題目,到諗point,到組織篇 Debate Speech,到落筆寫成個流程話晒比你知!務求令你掌握到我嘅奪星思維!
話到明要著重實戰,呢個課程嘅最後我會比份功課你,做完email翻比我改,我會詳細幫你分析翻你篇文有咩寫得好有咩寫得唔好,等你可以從我嘅 feedback 入面再進行針對性嘅改善,真正提高你寫 Debate Speech 嘅能力!
內容太過豐富三言兩語真係講唔晒,想學到我上面提過嘅所有內容同技巧就快啲去報名喇!


text:
2016年1月19日星期二
Vienna Coffee Festival
好多好多人.
Latte Art啱啱表演完咗
有啲檔口有試飲,有啲係要錢.
發現呢檔係試飲
都有半杯咁多㗎.
呢檔試咗黃姜粉latte. 好似飲冇落鹽嘅西湯咁.麻麻.
上一層,呢檔太多人圍,唔知佢噏乜.
準備開talk.
再上一層,除咗咖啡,仲有其他嘢賣.
仲有live音樂
近入口位置有咖啡嘅麻包袋製嘅衣物賣.
紀念品
咖啡啤酒
九唔搭八.
30 則留言:
咖啡啤酒我飲過!回覆刪除
我多數飲black coffee, 其他口味唔多啱!
黃薑粉你應該多食, 對你d老人痴呆有效架XXD回覆刪除
有間德國手工啤, 分1~7號, 唔同味, 3號係冇酒精啤,有d就好重麥味 ,都幾得意.
我覺得維也納咖啡好飲~回覆刪除
咖啡啤酒, 會唔會似 Bailey's?回覆刪除
我對咖啡反應好怪,飲咗唔提神開會照瞓覺,最衰係利尿,攪到我腎虛成日去厠所.有免費都冇福消受呢!只好似先人食香咁聞吓啲濃郁嘅咖啡香味.哈哈!回覆刪除
啤酒廠度搞Coffee Festival,好crossover 喎回覆刪除
好似冇乜嘢睇,但係個場地幾型喎回覆刪除
咖啡啤酒 quite special.回覆刪除
鬼佬攪大型節目,碓有一手. 唔明咖啡同啤酒會走埋一齊! 一個飲完提神, 一個飲完眼瞓 :)回覆刪除
黃姜粉好有益㗎,應該用它來煮食,唔熱,係個顏色黃,自己食唔緊要啦回覆刪除
你可以自己買罐啤酒,溝啲咖啡落去,咪變咗咖啡啤酒囉 :p回覆刪除
麻包袋製嘅衣物,香港人會話大吉利是 :p
咖啡啤酒響袋鼠國應該有市場,呢度酒鬼多,連牛油果都有人用來整啤酒.回覆刪除
九唔搭八.o個張相我覺得好睇囉,尾四個張睇唔清呀.回覆刪除
九唔搭八<-- 笑左 ,wakaka~~~回覆刪除
我自去完牙買加才開始飲咖啡,以前基本上完全唔飲的.
無咖啡豆派㗎?回覆刪除


text:
2019年5月29日星期三
(閨密談心好地方)粉紅..粉紅...美滋鍋
28 MAY 2019 (TUE)
好耐都冇約朋友仔去街街,咁有得去玩兼係我最鐘意嘅打邊爐就緊係要跟埋去,所以就嚟左旺角最新開嘅超夢幻嘅美滋鍋嚟見識下啦~
餐廳用上電子餐牌點菜,食物種類都好多,而且食材仲可以選擇全份或半份,咁就可以食多啲款式都唔怕啦~
打邊爐就當然唔少得飲品,有三款飲品可以添飲~
我就揀左無糖熱水果紅茶,我覺得佢個甜度啱啱好,啱晒我口味呀~
依度有一個自助醬料區,入面有超過20多種調味料與醬汁俾我地調教返個啱自己口味嘅靚醬~
諗唔到點調教,餐廳仲有啲配方俾我地參考添~
仲有水果及前菜任吃添呀~
場內仲有一個專為3至7歲小朋友而設嘅兒童遊樂場(哎呀...冇小小豬份添),咁大朋友開心打邊爐嘅時候就可以俾小朋友嚟放下電啦~
家長可以透過電子餐牌內嘅QR code閉路電視監察小朋友係室內玩耍添~
新加坡最出名就係黃金魚皮,緊係要叫返一 份,佢個咸度脆度都適中,話咁快就俾我地KO晒啦~
跟住就嚟一個鱆紅活魚刺身做頭盤~
魚片新鮮得嚟又好有彈性而且鮮甜美味,店員姐姐仲教我地沾上甘筍蔥花醋汁嚟食,真係仲更加惹味呀~
打邊爐最緊要當然就係個湯底,我們就揀左最有名嘅鴛鴦鍋,分別有膠原蛋白養顏美容鍋同埋滋補養生香辣鍋(豬骨湯),兩個滲湯底都用超過8小時精心製作,所以打邊爐前記得喝一碗靚湯才開始啊~
滋補養生香辣鍋就啱啱嗜辣嘅朋友,豬骨湯加入各種人參,當歸,黨參,紅棗及枸杞等中藥材長時間熬製,香料與藥材散發濃郁香辣滋味,而且仲可以選擇小辣,中辣,大辣唔同辣度呀~
膠原蛋白養顏絕對係一個美容鍋,以瑤柱,雞肉,雞腳,豬骨及豬手等含豐富骨膠原食材熬製,真係入口啖啖都有骨膠原,超級清甜呀~
我非常欣賞佢枱面式嘅抽氣系統,啲水蒸氣可以迅速抽走,可以清清新新咁食飽飽啦~
好啦....一切準備好晒就當然等待一眾食材嚟啦,唔覺唔覺我地叫左都好多嘢食,我自己就最鐘意西班牙黑豚五花肉,炸響鈴,魚三角,蟹子蝦滑同埋芝士墨魚丸.店會上菜時都會逐一講解各款食材下鍋後需時多久時間,完全係貼心嘅表現呀~
估唔到依度仲有牛骨髓,鵝腸同埋台灣新鮮鴨血依啲少見嘅食材~
不得不提依個醉酒海花蝦~
當蝦熟左之後,店員會幫忙為我地剝蝦,真係超細心呀~
當我地湯底需要打湯時,估唔到會係加膠原蛋白養顏美容鍋湯俾我地呀~
佢地嘅火鍋配件都好齊備,我就最鐘意依個鍋,咁食細細件食材或麵時可以更加方便~
最後仲有柚子沙冰為甜品,嚟一個清新口味作為是日晚餐嘅終結,真係超正呀~
大家嚟嘅時候記得LIKE佢地FB同IG,因為有嘢送呀~
一個咁正環境下食飽飽又傾餐飽,真係超滿足嘅一個晚上!
訂閱: 發佈留言 (Atom)


text:
搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版-搏天堂破解版
搏天堂破解版内容均采集于互联网其他平台,如果冒犯请及时联系我们(误删联系感谢支持,我的进步配合你),24小时内承诺删除.


text:
跟我地個Event Manager由頭到尾都好細心跟得好好.特別嗰晚有一個係專門跟新娘嘅員工好細心,斟茶時又會提下要做啲咩.同埋特別要讚個Capta…
我地因為覺得Renaissance D嘢食好味,所以就揀咗佢地.場地雖然樓底唔係好高,但個海景都好好,都好滿意.個新娘房就唔知點解個冷氣有D異味,但係空間都好夠,好大.
跟我地個Event Manager由頭到尾都好細心跟得好好.特別嗰晚有一個係專門跟新娘嘅員工好細心,斟茶時又會提下要做啲咩.同埋特別要讚個Captain,所有音響都搞得好好,成個場又管理得好好.我地本身都無expect過會咁順利,幾個鐘完全無突發事,smooth到不得了!聽返大家feedback,都係話D中菜好好味~整體都好好!!
Renaissance 個capacity同埋 佢哋overall個package 真係好吸引,我有三十幾圍以上,比較過location同價錢,加上入到去嘅impression,我既 personal experience 都真係無邊間可以滿足到我哋.始終我如果要包場的話,係既就真係太細,根本擺唔落,而如果要大啲的話又真係好大,要我擺成40圍以上先可以俾到成個場我,最後都係between 北角油街既 Harbour Grand 同埋 Renaissance,而始終地點比起嚟都真係灣仔好啲,所以balance 晒我哋既要求都唯有係 Renaissance 最滿足到我哋. 當中有啲小 hiccup,就係有個同事突然間離職,某一日想問佢嘢已經搵佢唔到,而之後再試幾日都搵唔到,都覺得好怪,始終覺得 Marriott group 嘅酒店 service唔應該係咁,而如果有同事離職應該要有一個 proper 啲既 handover 俾後期跟既同事,佢地咁樣要我 pend 响到就真係 unacceptable. 到最後我要 officially raise 一個 complaint 俾我個 sales manager 跟進完先俾番另一個同事去跟我個 event.好在就係嗰位同事 Iris 就真係好盡責,好follow up到,樣樣嘢都好幫到手.
- 灣仔港灣道1號


text:
《胃喉之妙用》
香港人咁長命,胃喉可記一功.聽Senior講香港人遠比鬼佬盛行插胃喉,即使因種種原因(舉凡失智,吞咽能力有問題,因情緒低落絕食)而無法進食,都叫做有嘢落肚,咁又拖到幾年命.內科病房入面,插胃喉無非為兩樣嘢,一係病人唔肯食嘢,一係病人吞咽能力不佳,言語治療師判定佢地唔適宜以口進食,冇得用口,唯有用喉.但我自己就唔鐘意為病人插胃喉喇,對住唔肯食嘢嗰啲,插條胃喉入去逼佢食嘢好唔人道,而對長期吞咽困難有問題嘅病人嚟講,又冇證據證明插胃喉有助防止吸入性肺炎,插嚟完全冇意義.
不過逗得份糧時好多嘢都唔到打工仔鐘意唔鐘意,早前我照顧一個絕食阿婆,長年卧床又失智,堅拒擘大口,唯一嘅親人話唔想插胃喉,咁我自己都傾向唔插嘅,但問題係,一嚟,阿婆早年冇留低預設醫療指示(Advance Directive)講明自己唔接受插胃喉,唯一嘅親人又唔係直系親屬,如果醫療團隊冇為病人提供恰當營養(以呢個個案嚟講,就係插喉倒奶),唔知會唔會有法律責任;二嚟,老人院會將所有唔肯食嘢嘅老人家送去急診室,急診室又會送番佢地上嚟,咁樣永劫回歸都唔係辦法.
我好無奈地同親人講咗我嘅難處,問佢肯唔肯應承比我地插胃喉,親人好猶疑咁講:「但佢好辛苦㗎喎,你咁講我都好難話好⋯⋯」
我即刻承勝追擊:「一係你唔使應承,我地就當醫生決定咁去插啦,好冇?」
親人如釋重負咁話:「就咁決定啦!」
香港並冇任何一條法律禁止人類絕食,但現實入面,老人院,急診室,醫生,護士,每個環節緊緊相扣,為咗自己嘅責任或者毋須負責,最終共同完成壓迫他人之結果.呢位阿婆年屆一百歲,既唔識講嘢又唔識郁動,緊閉雙唇係佢反抗世界嘅唯一一個辦法,結果成個社會都聯合起嚟剝奪佢呢點僅有嘅自由.成個體制夾埋嚟蝦一個阿婆,最慘嘅係我都身處同一陣線⋯⋯唉.
我抱住沉重嘅心情落咗插胃喉嘅Order,跟住就收工喇.第二日返工,我見到負責姑娘,問:「三十三號床餵成點吖?」
姑娘話:「又餵得幾好喎!」
我心諗,既然胃喉餵得唔錯,咁差唔多聽日都可以插住條胃喉返老人院喇,行到床前卻發現事情多有波折:「條胃喉唔見咗喎.因間要插番喎!」
姑娘解釋道:「佢琴晚自己抆咗條胃喉,話要自己食番嘢喎,都食得幾好吖.你今朝食咗咩吖?」
「麥片囉!」阿婆答.
我第一次聽佢開聲,不由得大驚失色,從來冇諗過胃喉能行神蹟.我響震驚之中隨口恫嚇佢兩句:「你以後記得食嘢啦,唔係又插胃喉㗎啦.」
「得啦!」
嗰日阿婆吃咗690毫升嘅嘢,翌日順利出院.呢件事令我感受複雜,事至如今我仍然無法判斷我應該如何解讀每個人環繞胃喉嘅無可奈何以及最後咁反高潮嘅結局,做為結語,我只能說,雖然唔係好明發生咩事,但反正結果係好嘅就好啦.
(完)


text:
「漫畫」
係漫畫世界入面大部份嘅嘢都係虛構出嚟,但係點解咁多人咁鍾意睇漫畫?我諗每個人都有唔同嘅睇法!有啲人睇故事,有啲人睇畫功,有啲人睇作者,真係問十個人都會有唔同嘅答案.但係每個漫畫嘅角色都會有預設嘅立場,而當故事發展到唔同嘅階段,作者都希望有啲新嘅衝擊.只不過係唔係每個讀者都鍾意嚟啲改動就真係見仁見智喇!
「討論」
上個星期最多人係網上面討論得最多嘅係啲乜?如果你係美國隊長嘅粉絲,我相信你應該知道!因為無啦啦話美國隊長極有可能係大反派同終極臥底!嘩!好爆喎!唔係呀話,你講笑咋話!美國隊長喎!好鬼正義嗰個美國隊長喎!當然故事嘅來龍去脈仲未係好清晰,只不過因為係漫畫入面美國隊長講咗句九頭蛇萬歲而引起大家嘅討論!所以大家真係要拭目以待!
「接受」
老實講對好多美國隊長嘅粉絲真係一件幾唔能夠接受嘅事!漫畫執行主編受訪時透露將美國隊長定為反派係漫畫作者嘅主意,亦即代表美國隊長過往每一句說話都有雙重意義,到漫畫嘅第二期會進一步交待故事嘅前因後果.因為嚟個大改變,就連飾演美國隊長嘅基斯伊雲斯都接受唔到.不過有忠實粉絲仍抱住希望,因為之前美國隊長都係唔同時期有唔同嘅改變,而終極臥底定係臥臥底,大家就要等吓先知道答案啦!
Also published on Medium.


text:
深圳種牙邊度好?我推薦深圳維港歡樂口腔半年前我剛結束種牙治療,選擇嘅係深圳嘅牙科診所,所以身邊朋友都問我,「你覺得深圳種牙邊度好?可唔可靠?」當然啦,每次我都會同佢地推薦,深圳維港歡樂口腔.
我係通過本港討論區發現這間診所,第一次睇牙係新年過後,搭火車去到羅湖港鐵站,行路到對面口岸嘅停車場,可以坐診所免費專車到診.診所位於深圳市中心近口岸嘅地方,給我嘅第一感覺就係可靠,因為之前聽朋友介紹,有d大陸診所,網上宣傳照片好大型,去到現場先發現診所係偏遠郊區.以上講嘅就係我推薦深圳維港歡樂口腔門診嘅第一個理由.
點解推薦維港歡樂口腔?第二個原因係這個診所設施條件好.我去診所之前,都好懷疑大陸診所嘅設施水平.點講都好,我哋本港醫療發達,用嘅醫療設備都係同國際接軌.所以都令我對診所設施有比較高嘅期待,好採結果冇令我失望,經過護士介紹,我得知這個診所係領先獲得大陸衛生部們核准嘅,種牙專科無菌手術室資質嘅牙科機構.我仲係參觀中睇到每一次手術嘅器械都有接受無菌消毒.我相信,如果任何一間大陸牙科診所想做到好似維港歡樂口腔甘嘅衛生條件,需要投入大量人力物力財力,而這個都表明診所對於衛生嘅專業態度.
想推薦大家去深圳維港歡樂口腔種牙嘅第三個原因係醫生服務.為咗體驗更好嘅種牙服務,我去診所之前,都有searh下診所醫生嘅資質,發現基本都係名牌大學出來嘅牙科醫生,仲有點係有十幾二十年做牙經驗嘅老醫生.同我種牙嘅係一個經驗好豐富嘅醫生,我一直覺得種牙係個考驗醫生技術嘅口腔治療,多虧主治醫生嘅高超技術,我哋成個種牙過程都好順利.
上面就係我推薦大家去深圳維港歡樂口腔門診種牙嘅原因,其實不論種牙點係箍牙,我覺得維港口腔都係最好嘅選擇.
牙科小Tips:


text: 話說近幾個星期天氣時亁時濕, 攪到本身冇香港腳嘅我都中左招, 隻腳又臭又痕, 仲要脫皮及腳趾間隙之間嘅肉有少許爛掉, 所以決心解決依個持續左一個星期嘅問題. 於是去左萬寧睇下有咩野選擇, 見到一隻牌子話7日療程, 另一支就喺法國制造嘅羅霉樂, 價錢都差唔多.由於我唔太信果啲標榜速效嘅藥膏, 所以買左支羅霉樂番屋企試下. 根據使用方法, 只需要清潔左隻腳之後, 每晚在患處上使用一次就可以. 羅霉樂第一日用後效果 筆者根據盒嘅指示, 在晚上洗澡後就塗藥膏, 跟住訓一覺.由於脫皮情況到處都是, 所以大包圍成隻腳塗晒.第二日朝早起身著拖鞋後, 成隻腳掌不斷出汗及發熱, 好似將身體嘅水分排走.而個人感覺好似輕左咁, 而且即時冇左隻臭味.比著以前喺出少量汗水已經有大量臭味. 第二至第三日羅霉樂使用效果 照第一晚嘅使用方法, 脫皮情況有好轉. 第4日之後 由於見到情況好轉, 所以第4天停用羅霉樂, 反而轉用 Vaseline 護膚液, 保護住啲皮膚. 第9日 第9日情況突然出現左180度轉變, 隻腳板雖然冇臭味, 但喺又開始脫皮及腳趾間隙之間又開始爛掉, 而且好痕, 個人相信是跟天氣急轉有關.所以最後又要再用番羅霉樂, 並在訓晒覺之後, 早午晚各查3次 Vaseline,…


text:
初哥學人寫碟評終於返嚟喇:糯米糰《別急著說愛我到天長地久》-向八十年代致敬
唔知大家有冇聽過糯米糰?唔係食得嗰啲,佢哋係一隊台灣樂隊.冇聽過?咁有冇聽過一首歌叫〈巴黎草莓〉?係咪即刻覺得個歌名有啲熟?呢首歌正正是出自呢隊樂隊嘅手筆,當年糯米糰就係憑呢首歌紅遍中港台,唔少大牌歌手例如許茹芸都翻唱過.屈指一算,原來呢首歌都已經係17年前嘅作品.當年筆者都仲係高小/初中,嗰時已經好鐘意首歌,到依家間唔時都仲會開嚟聽,輕鬆嘅曲風令人每次聽都會覺得好放鬆好舒服.如果你要我揀我呢世人聽過嘅好歌,呢首絕對榜上有名.
不過糯米糰自2004年最後一次公開演出之後,就完全停止公開活動,成員們都各自投入幕後工作,只係得主音馬念先偶爾會喺幕前亮吓相咁.而當每次被問到幾時會再合體出碟,佢都係話冇咁嘅計劃,叫一眾粉絲好不失望.不過去到今年嘅三月,答案終於出現咗變化,相隔14年之後佢哋終於宣佈喺4月推出全新EP《別急著說愛我到天長地久》,仲派咗首featuring王若琳嘅〈長白襪上〉,mv大玩向上世紀武俠片致敬嘅fu,令人開始期待究竟《別急著說愛我到天長地久》呢隻ep會係咩葫蘆賣咩藥.
Tracklist:
別急著說妳愛我到天長地久
喬治克隆人
趕快打電話
第一次想妳的感覺
黃金單身漢
長白襪上
就咁睇個唱片封面,都大概估到呢隻ep係走復古風.冇錯,成隻碟你都唔難搵到八十年代音樂同文化嘅痕跡.第一首歌〈別急著說愛我到天長地久〉已經係一陣濃濃嘅八十年代跳舞音樂味道,令人一種想聞歌起舞嘅感覺,加上馬念先貼地抵死嘅歌詞,聽過一次之後都已經可以琅琅上口跟住唱.
〈喬治克隆人〉同〈趕快打電話〉則有啲David Bowie同Prince嘅感覺.前者歌詞係講型佬George Clooney嘅狂粉,狂粉到要瘋狂複製佢嘅一切甚至成為佢嘅複製人,chorus入面嘅歌詞「我要Clone你」就巧妙地運用咗Clooney嘅諧音.緊接嘅〈第一次想妳的感覺〉一聽前奏就知道係向八十年代嘅ballad致敬,仲有啲令我諗起當年張智霖同許秋怡首〈現代愛情故事〉𠻹.之後嘅〈黃金單身漢〉根本就係一首八十年代嘅disco music,成首歌勁有畫面,一路聽腦海一路有個畫面就係一個爆炸頭著住一套金色戰衣喇叭褲喺個銀色disco波下面指天篤地.
全隻ep最後一首歌就係派台歌〈長白襪上〉.首歌一聽就知係擺明向上世紀武俠片嘅主題曲致敬,糯米糰自己都表示其實呢首歌係以電視劇《長白山上》主題曲為靈感來源,而歌詞裡面嘅「長白襪上有三條槓」明顯講緊八十年代由各路猛人著紅嘅adidas,再加上王若琳玩味獻聲,為呢隻向八十年代致敬嘅企劃畫上完美句號.
(筆者後記)
其實呢隻ep早喺4月已經推出,因咩解救我依家先寫?說來慚愧,我喺香港完全搵唔到呢隻碟嘅實物,就算喺網上亦都唔係咁容易搵得到(之前只係得kkbox有而我並非用戶),於是搵咗一排我就放棄咗,直到最近終於喺Spotify同百度音樂見到,立刻收聽,果然冇令我失望.之後呢隻ep就成為咗我日常play list嘅一部份,每朝返工途中聽一聽,格外醒神,索一索,舒筋活絡.所以話,糯米糰出品,必屬佳品.


text:
自助餐「回本」生蠔人見人愛,生蠔有好多種,食法亦層出不窮,好食蠔吧開到通晒行,但係小編今次就唔係諗住教大家去邊度「食好蠔」,而係同大家解究一下有關食蠔嘅江湖傳聞.不過生蠔咁好味,相信大家睇完都一定會繼續食!
傳言一:食生蠔有壯陽或催情之效?
10 個有 9 個人都會認為生蠔係男性嘅恩物,壯陽又似乎真係講得通嘅,因為生蠔所含嘅礦物質同牛磺酸對個腎好補架,加上生蠔含有豐富蛋白質,個腎又點會再虧?係唔係壯陽大家應該懂的了.之不過,如果真係要好執著科學根據嘅話,大家就要日食 50 隻先有足夠嘅鋅元素做到大量提升生育能力,性能力同性慾等功效!雖然生蠔所含嘅礦物質同生殖系統嘅健康係有一定關係,但作用其實未去到令人如狼似虎,重振雄風咁誇張,對健康其實都算有啲作用嘅.
傳言二:食生蠔唔好飲埋啲海水!
未開嘅生蠔本身係會有海水喺入面維持生命,好多酒店 buffet 嘅生蠔即開完之後都會因為衛生問題喺你面前用鹽水沖洗過,但係識食嘅一定係食佢嘅原汁原味,亦即是飲埋呢啲海水.一般黎講養蠔嘅水域都係乾淨,而且常見嘅「海洋弧菌」係乾淨嘅水域都係一樣會滋生,水域乾唔乾淨其實真係同海洋弧菌含量全無關係,所以絕對唔洗怕佢會污糟或者會影響健康!海水就係最天然嘅調味劑,咸咸地,大大提高咗生蠔嘅鮮味.但當然呢份美味只能夠留俾有經驗嘅師父或者自己賣蠔番去自己拆啦.
如果想自己學開蠔,可以參考下:
VIDEO 影片來源:Andy Dark (Youtube)
傳言三:生蠔加牛奶有助發育,強化骨骼!
對發育期的青少年而言,蠔同埋牛奶當中豐富嘅鈣質對發育成長同埋牙齒,骨骼有強化作用,兩者一齊食,更加事半功倍!
傳言四:生蠔只在 R 字尾(9-12)的月份才好吃!
正所謂「冬天食法國蠔,夏天食澳洲蠔」,識食嘅一定食「秋冬」蠔,因為寒冷水域生長嘅生蠔肉質會更肥美,夠晒鮮甜多汁!而家運輸發達咗咁多,身處北半球嘅我哋就算夏天食唔到冬天當造嘅歐洲生蠔,你都可以食到南半球嘅補數,亦即係澳洲嘅生蠔,因為我哋夏天咪即係佢哋嘅冬天,加上而家大部份嘅蠔都係人工養殖,產量有保證,要一年四季食好「蠔」,一定零難度!
圖片來源:Bruce Foreman/ cnngo
傳言五:生蠔原來係「仔」黎!
生蠔其實得一種性別,就係公,至於佢點繁殖呢?其實佢哋會喺某啲季度會自動變番做雌性,然後撞手神,雌雄各方各自排放出卵子同精子喺海入面,海中受精然後「蠔卵」會秒速變成幼蟲喺水中漂浮,搵一個合適嘅落腳點,例如:海邊石頭,聽落好似好難,但其實而家多咗人工培植呢家野已經易好多喇,大家唔洗愁冇蠔食喇咁就!
傳言六:食生蠔蘸辣醬可以殺菌?
雖然食生蠔點都有啲風險,緊有啲什麼病毒,細菌,例如:海洋弧菌,幽門螺桿菌等,不過我諗大家應該都好少理,照食可也,覺得蘸啲 Tabasco 就自我感覺可以殺到菌,但其實係完全冇科學根據架!反而日本 wasabi 仲大機會殺到菌,不過就唔知 work 唔 work 喇!海洋弧菌無色無味,單憑肉眼,味覺都難睇得出,所以,大家唯有繼續克服呢一點,最多揀番岩個產地,咁風險咪低啲囉!
傳言七:食蠔要配白酒點醬?
普遍食蠔法係一定會先飲一啖白酒,然後狂加檸檬汁同埋 Tabasco 癖腥.但係如果你想試真蠔嘅鮮味,其實最好就係先飲一啖蠔殼上嘅海水,滴兩滴檸檬汁就 ok 喇;如果係第一次食怕腥可以加入紅酒醋汁癖腥,咁就唔會破壞咗個原味.較淡味嘅生蠔最好都係用番茄醬調味,而海水味濃啲嘅就配紅酒醋好啲!白酒同生蠔永遠都係最好嘅朋友,一般生蠔最好用比較乾身或帶有多啲礦物味嘅白酒;而肥美厚肉啲嘅生蠔最好就揀番啲果味同甜味濃啲白酒飲,咁至夠 perfect 池!食完隻蠔,記得飲一啖海水,再飲白酒,果種 After Taste 真係出晒黎架!
圖片來源:look-see-eat.blogspot.com
傳言八:吃生蠔要由淡到濃咁食至好?
其實唔洗講大家都會咁做,但係必須先攪清楚邊個國家嘅蠔會濃味啲,咁先可以比較到同埋排到呢個食蠔次序架嘛!不過通常餐廳嘅生蠔拼盤會一早為你準備好晒,你只要順時針咁食,就可以食到由淡至濃,爽口,清甜,柔滑,飽滿肥大,帶有海水鹹味,強烈礦物味,多種味道層次嘅生蠔.一般黎講,日本,加拿大,美國,南非蠔比較淡味,然後就係英,澳兩國,最重礦物味嘅就會係「蠔中之王」極品法國蠔.
圖片來源:zagat.com
傳言九:濕熱者暫須戒口!
係中醫角度黎講,生蠔好寒涼好毒,如果有皮膚病,敏感,濕疹,生瘡或者濕熱,都係建議唔好食咁多生蠔,信唔信?忍唔忍到?就真係睇下大家嘅定力喇!
圖片來源:oysterfestri.com
下集我哋就再睇埋唔同國家生蠔係味道同外貌上嘅分別啦!等大家可以識揀屬於自己嘅 Mr./ Mrs Oyster!
延伸閱讀: (去旅行必須知道的事)10個酒店禁忌DOs and DON’Ts
(夠鐘High Tea喇喂)$99帶你平嘆層層Tea Set
Edited by CLASSES


text:
並行運算
並行運算,電腦運算一類,另名並發運算,專門研究同期有多過一件事要做,會遇到有何難題,以及如何解決,由得出大量相關演算法.英文concurrent computing,直譯就係同期運算,可見其時間本質.同期處理幾件事,後果不可預知,即唔確定,皆因做事過程孰先孰後,當中可能互相干擾.要有較合乎順序並正確結果,有賴訂定規則同演算法.
當初電腦,只能一件做完到另一件,若然要等周邊裝置做好,處理器就投閒置散.大概一九六〇年前後,各方就嘗試一次過讀入幾個程式,以便盡用處理器,咁就需要程式管理,自此開啟並行運算之研究.隨住電腦技術發展,管理程式就化成電腦操作系統,同並行運算息息相關,如分割處理器時間,幾個程式交替用.亦要兼顧讀寫規舉,免得資料混亂.
另一個範疇隨自網絡出現,分散運算到幾部電腦,外間睇起一部機做事咁.有啲決定必須喺各機程式合作,咁有時遇到網絡唔可靠,要研究有錯下仍能運作等問題.再有資料庫需要複制唔同機上,咁運行時又要資料一致,咁亦涉及並行運算.加密貨幣所用紀錄,亦不脫並行運算.故此並行喺唔同電腦範疇,都有可用到.
並行運算與平行運算,分散運算,時常拎來比較.但實情後兩者會用到並行運算.現今並行運算,亦多假設有平行同分散,盡用平行處理器同網絡,以縮短工作時間,畀用者感覺更加順暢.
系統以並行運算為基礎,就為並行系統.系統有管理,專門協調程式並行.系統可以為單獨程式,又或單獨電腦,又或一組網絡.
現今大多數電腦同網絡,都已經有並行運算元素.故此一般編程,並不必自行顧及並行.然而有時想用起來順暢,或者想借用平行運作,咁可以就劃分成子程式組件,各自運作,配以管理用子程式,精細管理並行運算.
程式語言用得操作系統之程式接口,都做得到並行運算.有啲以程式庫形式來用,亦有啲內建關鍵字來用.所謂並行程式語言,當今至少會有綫程與之間傳信.有啲會容許共享資源,有啲禁止.有啲就用到分散運算.


text:
喺呢一個星期日,我哋一家人同平時嘅星期日一樣有一個家庭聚會,就一致決定去大帽山到放航拍機.
我哋好早就起咗身,經過一番龍爭虎鬥,我哋終於執好啲袋,之後就出門口啦.我哋攀山涉水,好努力咁樣,終於登上左珠穆朗瑪峰,隔離再隔離嘅大帽山嘅瞭望台.我哋放低左我哋嘅隨行行理之後,就周圍行吓,視察一吓呢個環境適唔適合玩航拍機.
雖然現場環境唔係好安全,但係我哋再按奈唔着自己想玩嘅慾望,於是就喺袋入面攞左架航拍機出來,向住嗰個無盡嘅懸崖,拎起呢個叉滿電嘅遙控.
望著這架航拍機向吓上,向吓下咁樣飛來飛去,搞到我都好想玩,於是,我求啊哥比我玩. 但係佢當然冇畀我玩,於是我就諗住一手搶咗個遙控返來,但係身手敏捷嘅阿哥就避開咗. 跟住我哋就不停跳來跳去,爭來爭去,咁樣喺度爭個遙控. 係呢個時候阿哥突然失手, 控制唔到架 航拍機, 家無人駕駛機就喺天空跌咗喺欄杆出面嘅地方. 阿哥當然會責怪我,而且要我同爸爸一齊落去欄杆出面危險嘅地方執番架 航拍機.
好要面嘅我於是就跟住爸爸落去欄杆出面嘅地方, 我好驚,慢慢咁樣跟住爸爸落咗去. 落到去之後搵極都搵唔到架 航拍機, 但係經過我哋嘅地氈式搜查之後,終於畀我哋喺草叢最入,最近懸崖嘅地方執番架航拍機. 當我行到懸崖嘅邊緣嘅時候,我網咗落去,發現原來下面也偏好靚嘅景象,我即刻嗌住爸爸,同爸爸一齊享受夕陽下嘅美景.
喺呢一件小事裏面,雖然對你嚟講可能淨係執下飛機咁簡單,但係就令我明白咗一個道理,就係所有嘢都要放膽去嘗試,去做,先會有機會欣賞到一番美麗的景象.
(文章為港語學第三屆廣東話徵文比賽參賽作品)


text:
現代人戴手錶唔單止係為咗睇時間,更加因爲佢係一件可以象徵一個人嘅品味同身份嘅飾物,每個場合都有氛圍上嘅差別,而唔同場合佩戴嘅手錶類型都可能大相徑庭,大家又知唔知道點樣根據唔同場合選擇翻適宜嘅手錶呢?唔清楚都唔洗驚!跟住落嚟WatchViva會同大家分享三個常有場合嘅戴錶禮儀,再逐一推薦合適嘅手錶款式,咁就唔洗驚戴錯錶尷尬到面都紅曬啦!
運動鍛煉——活力四射
運動場合中,能夠滿足你實際需要嘅附加功能同與運動裝扮相符嘅手錶外形係主要需要注意嘅地方,當中電子錶係比較常見嘅運動手錶類型. 做運動嘅時候身體keep住郁,電子顯示時間功能就fit曬要輕鬆知道時間嘅需要,而防水功能令佢變得適合喺做水上運動或流汗時佩戴,有啲錶甚至可能附帶計時,測量深度等嘅更爲獨特嘅功能,大家考慮運動場合下佩戴嘅手錶時不妨多啲留意有冇match到自己需求嘅手錶功能!
而外形方面,運動錶嘅材質同其他類型嘅手錶不大相同,錶面設計更加貼合運動裝束,Casio G-SHOCK電子錶就係一個非常合適嘅選擇,當中GA-400HR-1A款有防震同200米防水功能,以樹脂作爲錶帶材質,令你戴住運動時更加舒適,而G-SHOCK以活力,時尚,多功能嘅品牌形象聞名,對鍾意運動嘅你而言,呢類電子錶就啱曬你啦!
商務工作——精幹簡潔
工作場合較其他場合而言正式,所以適宜選擇大方得體,精明幹練嘅手錶設計,返工手錶揀啱款除左可以爲你建立守時,可信嘅專業形象之外,更加能夠作爲配件與你嘅整體裝扮互相呼應,凸顯自己嘅品味.
Emporio Armani滿天星手錶AR1926係一個唔錯嘅選擇,玫瑰金嘅錶殼同32mm小巧精緻嘅錶面令呢款手錶容易襯各種日常上班look,錶面設計以羅馬數字顯示時間,留低古典優雅嘅高級印象,置於中心中嘅閃石如漫天繁星,而鋼錶帶令佢冇咁易損壞,耐用得嚟又不失斯文,令佢成爲返工良選.
約會日常——愜意精緻
平常出去約會嘅時候你會選擇戴邊一類手錶呢?顔色鮮艷活潑嘅抑或係内斂優雅嘅?約會日常佩戴嘅手錶相對冇太多正式場合下嘅外形限制,同時都無需要太專業嘅功能,自由度比較高,可以根據自己嘅個性同埋想表現出嘅品味做出選擇,影響你選擇嘅標準都相對個人化.
適合約會日常嘅手錶喺WatchViva有好多,小編誠心推薦Olivia Burton嘅Marble Florals款式, 佢係一款設計精美嘅腕錶,38mm錶面唔會太大,容納別出心裁嘅大理石概念錶面設計,手錶有種斯文優雅嘅感覺,而淺啡色皮帶屬百搭嘅大地色系,用嚟襯文青look一流!
喺唔同特定嘅場合佩戴翻合適嘅手錶真係好重要,分分鐘會影響到個人形象,大家日後記得要留意戴錶禮儀啦!除左以上介紹過嘅三款手錶款式之外,WatchViva仲有好多唔同嘅選擇任你揀,適合各種各樣嘅場合,快啲嚟睇吓有冇一款啱你啦!
立即登錄WatchViva創造你的個人品味!
輸入優惠碼”vivialife”,即可享有額外折上折4%優惠.
主頁
#藝術 #時尚 #戴錶禮儀 #戴錶場合 #WatchViva #Casio #EmporioArmani #Olivia Burton #watch #手錶 #腕錶 #實用 #文青 #設計 #如何根據場合選擇適合的手錶
更多文章:
想準備一份難忘嘅父親禮物?WatchViva推薦四款與別不同嘅爸爸禮物!
父親節禮物2021:4種爸爸 4種性格 送最好的父親禮物


text:
《香港小姐2019》競選已經圓滿結束,其實除咗冠亞季軍之外,其他嘅落選佳麗都有機會簽約TVB.據悉,宜家TVB已經開始與佳麗們傾簽約加盟TVB.喺比賽之前畀視為大熱門,今年25歲嘅蔡嘉欣雖然落選港姐,但都有份畀邀請去簽約.
據了解,蔡嘉欣本身就係一個網紅KOL,喺比賽之前社交平臺就有10萬粉絲,所以人氣好強,甚至比好多藝人粉絲仲要多,如果佢真係同TVB簽約,拍劇又主持節目嘅話,相信都有好多粉絲會去捧佢嘅場.
最近,蔡嘉欣喺接受訪問嘅時候,表示同TVB傾緊簽約事項.問到係咪會介意人工低,蔡嘉欣話:“我最主要嘅唔係考慮人工,而係考慮演出機會.”
蔡嘉欣表示加TVB之後,拍劇主持兩樣都想嘗試,但會繼續做網紅以及經營網店生意.佢話:“一定會繼續喺社交平臺同大家分享,網店一定會繼續做,因為要搵錢食飯,不過會請人幫下手.”
喺比賽嗰晚,蔡嘉欣知道自己入唔到三甲之後,佢表示早就預料到自己嘅成績係得唔到獎.佢話:「因為今年嘅佳麗其實都好好,要我揀真係好難揀.另外,我從參選以來形象都唔係好傳統,係比較創新類,我覺得可能係呢個因素,讓我冇攞到獎.”
蔡嘉欣更表示自己係一個相信命運嘅女仔,冇攞到三甲并冇感到可惜.佢話:“如果命運覺得我今日攞唔到三甲,係對我人生嚟講更加好或者更啱嘅,我會深信命運,如果我命中註定係得唔到,我都唔會強求.”
蔡嘉欣雖然落選港姐,但心情冇受到太大影響,選美結束之後即刻約埋朋友出海滑水.
misshk覺得蔡嘉欣呢位落選網紅港姐,簽約TVB之後相信佢會有更好嘅發展,加油加油.
Like MisshkNews Facebook!不出门也能知天下事~


text:
當我決定左要幫阿囡整小一portfolio之後,我就立即發現其實我係無乜野寫.我地唔算比左好多野阿囡學(1-2樣普通野),仲要全部都無cert既,亦無比佢考過d咩級別試.如果你同我一樣,希望我既分享會對你有d幫助.
點解要整?係咪一定要整?
好坦白講我都唔知點解要整 (好想問d教書既friend其實你地有無人睇),不過我作為一個典型既香港人,學校寫左話可以交,我又點會想執輸呢.尤其是阿囡龍年既競爭咁激烈,基本上只要我做既野唔會有人因此而死,我大概都會試試吧….
有乜內容?要寫幾長?
諗左好耐,我諗不如將重點講下我地點同佢相處同點教佢啦,總好過無料扮4條.
我個template結果用左4頁紙連埋cover,相多字少.個structure大約係咁:
第1頁:cover
我揀左一張我好鐘意阿囡既相,然後簡單寫下佢個名,讀邊間幼稚園,鐘意做d乜就完.由於無乜key achievements 列出黎晒冷,唯有簡單d,搵張自己睇見都開心既相做封面算.
第2頁: 家庭生活
呢頁基本上係家庭相簿;我當初覺得老師可能會係面試果陣會問我地平時會同小朋友做d咩,所以呢度搵既都係平時同佢地做得最多既活動既相 – 例如bed time stories,去圖書館.反而無放過任何去旅行既相,覺得唔係好反映到我地日常同佢地係點相處.如果小朋友有一d好既習慣不妨係度講下 (當然最好有相啦).但無論寫乜都好,我覺得最緊要夠真.
第3頁:主要興趣
阿囡鐘意音樂,呢頁我地放左佢學唔同音樂同埋去音樂會既相.我其實反而覺得呢頁幾緊要 – 唔係淨係晒冷數小朋友學左幾多野,而係講呢個小朋友enjoy d 乜野.搵幾張佢笑到好燦爛既相丫唔該.
第4頁:奬項及課外活動
呢度放返佢有既cert – 我相信呢個應該係一d 有planning既家長晒冷既地方吧.好彩阿囡係學校都有拎過下一兩個奬同埋有比老師選過出去參加下d朗誦比賽,令我呢頁不至太空虛.
用咩黎整?
我係用Photoshop黎整個portfolio既.若你無Photoshop或者唔識用,用Microsoft Word都可以,不過我覺得用佢黎排板都幾高難度.如果你返工都要用Microsoft Powerpoint做下簡報既話,我覺得Powerpoint其實最易攪.
若你乜都唔想裝,用Google Slides (算係網上版既Powerpoint) 已經得.若你想個portfolio係打直print,入到去Google Slides選File > Page setup
跟住㨂Custom Size,然後入返A4個尺寸:
咁你個Powerpoint就會變左打直A4樣:
最後…
我其實覺得無論大家用咩方法整呢份野,一份好既portfolio,人地睇既時候應該會覺得似睇緊結婚擺酒果種成長片段多過似睇一份CV.你諗下若我要你睇晒所有人既portfolio,你想睇幾千份CV (唔係講笑,上年考直資閒閒地4000個人報一間)定幾千個成長片段?
大家同意嗎?


text:
高加索人
高加索人通常喺唔同場合嘅意思唔係幾一樣,但係都同出自歐亞大陸西半部同中南部,非洲北部有相似體格同相貌特徵嘅民族有關.
科學咁嚟講,其實世界上係無種族呢樣嘢嘅.世界各大地理區域嘅人群間嘅差異其實細過人群內部個體間嘅差異.但係地理區域仍然係有某啲好表面嘅特徵可以話係分出大地理區群體嘅標準.自十九世紀以來,歐亞大陸西半部到北非同南亞,包括印度各民族,歐洲各民族,伊朗同中亞(包括新疆)大多數民族,北非大多數民族,甚至有啲西非,東非有啲懷疑同中東,歐亞民族有啲關係嘅民族(好似埃塞俄比亞嘅閃語係民族,西非嘅豪薩-富拉尼民族,東非嘅尼羅特種族等),都被認為係擁有共同嘅「高加索種族」嘅特徵.當然,呢種定義,主觀性好強.所以當代自然人類學通常唔同「高加索」定科學嘅定義.
而家喺非科學文獻中,尤其係北美嘅社會,政治,法律語言中見到嘅「高加索」一詞,通常只係指而傢世界上以歐洲血統為主嘅人口.咁就反而通常排除咗十九世紀科學著作中認為代表咗高加索特徵最典型嘅中東人,北非人同北部印度人.但係北美社會通常為咗語言嘅「政治正確性」,被迫放棄喺力求中立嘅法律,新聞,標準語言中用好似「白人」,「歐洲人」,「雅利安人」之類負面政治包袱比較多嘅表示歐裔人口嘅名詞,而採用「高加索人」呢個相對生僻嘅所謂「科學詞彙」,以至造成歧義.
叫法改
廣東話入邊通常唔用「高加索人」呢個唔流行嘅名詞稱呼啲歐美裔人.而家用得比較多嘅係「西人」,因為呢個係比較中立同尊重啲嘅叫法.如果唔加特殊解釋,「西」通常會被理解成西方國籍嘅歐美裔人,而唔係第啲種族.但係,啲香港人通常重鍾意叫啲歐美裔人做「鬼佬」或有者個「鬼」字嘅名稱.呢個稱呼有少少歧視性質,但係都唔係好惡意.有時連西人自己都欣然接受被稱為「鬼」.但係呢個稱呼主要係太粗俗,唔適合文雅場合使用.另外,「白」喺需要話明種族嘅時候用得比較多,其實無負面意義.「白種人」就相對生僻,主要用喺書面語入邊.「洋人」係清朝成日用來稱呼啲西人嘅用語,今日粵人好少咁用.中國北方人通常用來指歐裔西方人嘅「老外」屬於北方詞彙,廣東話入邊唔會好慣用.


text:
種植牙嘅價格貴嗎?
導語:牙齒係我哋美觀上唔得缺少嘅一部分,如果牙齒缺損,會嚴重嘅影響我哋嘅形象,唔僅如此,也對我哋嘅咀噍能力有影響,所以務必做一下崩牙修復,種植牙係一種好唔錯嘅牙齒修復方法.
牙齒係我哋美觀上唔得缺少嘅一部分,如果牙齒缺損,會嚴重嘅影響我哋嘅形象,唔僅如此,也對我哋嘅咀噍能力有影響,所以務必做一下崩牙修復,種植牙係一種好唔錯嘅牙齒修復方法.咁,種植牙價格貴咩?呢係大家都比較關心嘅.
種植牙係目前比較高端嘅牙齒修復體,也係頗受廣大消費者中意和青睞嘅牙齒修復體之一,因此大家都覺得種植牙會好貴.牙科專家解釋,關於種植牙價格,目前冇一個明確嘅規定.專家指出,種植牙價格貴唔貴係由種植體,修復臺,烤瓷冠及選擇嘅醫療機構品牌及醫生技術等好多因素所決定.通常嚟講,種植唔同材質嘅牙齒,種植牙嘅價格就會唔同.
種植牙被譽為乳牙,恒牙之後人類嘅"第三副牙齒".
種植牙嘅優勢如下:
1,種植牙唔傷害鄰牙:種植牙喺人哋嘅口內係擁有獨立牙根,所以喺修復中於修復後,都係唔會傷及到周鄰牙齒嘅,也冇需鄰牙嚟固位,兼且種植牙具備嘅密度高,唔會出現蛀牙嘅情況.
2,種植牙嘅咬合力接近自然牙:種植牙嘅咀噍力度與受力點都係十足高嘅,兼且種植牙擁有嘅咬合力與真牙相似,所以可將種植牙視為正常嘅牙齒前嚟使用.
3,種植牙會使口腔嘅異物感極低:種植牙口腔內冇需卡托,卡環等,因此對於種植牙嚟講,擁有嘅舒適度跟真牙一樣嘅,兼且未曾有副作用嘅發生.
4,種植牙會使患者清潔就手:種植牙需要嘅清潔方法係與真牙清潔嘅方法一樣,兼且種植牙跟口腔內嘅牙罅隙度好,清洗方法簡單.
友情鏈接: